Verikan Hingumuge Nizamun Dheen Beyru Nukureveyne (Part 1 ) | Dhiislam\nޑރ މުޙައްމަދު ޝަހީމް ޢަލީ ސަޢީދު ޑިސެމްބަރ 20, 2014\nﷲ އިސްލާމްދީން ބާވާލެއްވީ އަޅުތަކުން އެއަށް އެންމެ ފުރިހަމަ ގޮތުގައި ތަބާވުމަށެވެ. އެއީ ހަޔާތުގެ ދުސްތޫރެވެ. ދައުލަތުގެ ޤާނޫނެވެ. އެއާ ތަޢާރުޟްވާ ގޮތަށް އެއްވެސް ޤާނޫނެއް، ޤަވަޢިދެއް ހެދިގެން ނުވާނެއެވެ. އަޅުގަނޑުމެން ހަދާކޮންމެ ޤާނޫނަކާ ޤަވަޢިދެއްގެ އަޞްލަކަށް ވާންވާނީ ﷲ ގެ ދުސްތޫރެވެ.\nމިގޮތުން ﷲގެ ޝަރީއަތާ ޚިލާފު ނުވާގޮތަށް މުޖުތަމަޢުގެ ޢާންމު މަޞްލަޙަތު ދެމެހެއްޓުމުގެ ގޮތުންނާއި، ޟުލްޙަވެރިކަން ޤާއިމުކުރުމަށާއި، ދައުލަތް އިންތިޒާމުކުރުމަށް، ވަޟްޢީ ޤާނޫނުތައް ހެދުމަކީ ޙާކިމަށާއި، އުއްމަތަށް އިޚުތިޔާލު ލިބިގެންވާ ކަމެކެވެ. ދީން ހުއްދަކުރާ ކަމެކެވެ.\nމުސްލިމުންނަށް ވާޖިބުވެގެންވަނީ ހުރިހާ ކަމެއްވެސް، ހުރިހާ ޒަމާނެއްގައިވެސް، ހުރިހާ ތަނެއްގައިވެސް އެބައިމީހުންނަށް ﷲ ބާވާލެއްވި ޝަރީޢަތް ޤާއިމު ކުރުމަށެވެ.\nއިސްލާމީ ޝަރީޢަތުގައި ކަނޑައެޅިގެންވާ ޙައްދުތަކާއި، ޢުޤޫބާތްތައް އެކަށީގެންވާ އެންމެ ފުރިހަމަ ގޮތުގައި ޤާއިމު ކުރެވޭނަމަ، މުޖުތަމަޢުގައި ޞުލްހަވެރިކަން އޮންނާނެއެވެ. އަމާޏްކަންވެސް ޤާއިމު ކުރެވޭނެއެވެ. މުޖުތަމަޢުގައި ކުށްކުރުންވެސް މަދުވާނެއެވެ.\nއިސްލާމީ މުޖްތަމަޢުގައި ކުށްކުރުން ގިނަވެ، އަނިޔާވެރިކަން ފެތުރި މުންކަރާތްތަކާއި، ފާޙިޟްކަންތައްތައް ގިނެވފައިވަނީ ﷲގެ ޝަރީޢަތް އެކަހެރިކޮށްލުމުގެ ނަތީޖާއެއްގެ ގޮތުންނެވެ.\nމުސްލިމުންގެ ޤާނޫނުތަކުގައި ދައުލަތުގެ ދީނަކީ އިސްލާމްދީންކަމުގައި ލިޔެވެއެވެ. ނަމަވެސް ދައުލަތްތަކުގެ ޙަޤީޤީ ނިޒާމުތަކުން އިސްލާމްދީނުގެ ކުލަވަރެއް ނުފެނެއެވެ. މިހެންކަމުން ފެންނަމުންދަނީ މުސްލިމު މުޖުތަމަޢުތައް ހަލާކުވެ ނެތިވެ ގޮސްފައިވާތަނެވެ.\nމިކަމުން ސަލާމަތްވާން އޮތް ހަމައެކަނި މަގަކީ ދީނަށް ރުޖޫއަވުމެވެ. ޝަރީޢަތް ޤާއިމު ކުރުމެވެ. ހުޅަނގުން ހަދާފައި ހަދިޔާކުރި ނިޒާމެއް އިސްލާމީ ޤައުމުތަކަކަށް ޙަޤީޤަތުގައި ބޭނުމެއް ނޫނެވެ. އިލާހީ ޤާޏޫނެއްގެ އަހުލުވެރި ބަޔަކީ ހަމަ މުސްލިމުންނެވެ.\nއެހެންނަމަވެސް މިއަދު މުސްލިމުންވަނީ ބަލިކަށިވެފައެވެ. ނިކަމެތިވެފައެވެ. އެއީ އަމިއްލައަށް ނިކަމެތިވެ ގަތީއެވެ. މިއަނދަވަޅުގަނޑުން ސަލާމަތްވާން މިއަދު ފަސޭހައެއް ނޫނެވެ. އަޅުގަނޑަށް ދެންނެވޭނީ މިއީ ނިހާޔަތަށް ހިތާމަކުރަންޖެހޭ ކަމެއްކަމަށެވެ.\nއަޅުގަނޑުމެން އަމިއްލައަށް ﷲ އަޅުގަނޑުމެންނަށް ދެއްވި މަތިވެރި ޝަރީޢަތް ނަގާ އެއްލާލީއެވެ. އޭގެ ބަދަލުގައި އިސްތިޢުމާރީ ނަޒަރިއްޔާތުގައި ހިފީއެވެ. އެނިޒާމުތައް އަމިއްލަކުރީއެވެ.\nނުނިމޭ . . .\n20 ޑިސެމްބަރ, 2014 | 2:50\nއިސްލާމް ދީނަކީ ވަރަށް ފުރިހަމަ އާއިލީ އަދުލުގެ ނިޒާމަކާއި މަދަނީ މުއާމަލާއްތަކުގެ އަދުލުވެރި ނިޒާމަކާއި ޖިނާޢި އަދުލުވެރި ނިޒާމެއްގެ މައްޗަށް ބިނާވެފައިވާ ﷲ ގެ މަތިވެރި ޝަރީައަތް އެކަލާގެ މަތިވެރި މާތް ދީން، މިދީނުގެ އަސާސަކީ ތައުހީދު އެކަލާގެ އެއްކައުވަންތަ ކުރުން ހުރިހާކަމެއްގައިވެސް، އިސްލާމް ކަމާއި އީމާން ކަމާއި އިހުސާން ކަމުގެ ހަޤީގަތަކީވެސް އެއީ!\n20 ޑިސެމްބަރ, 2014 | 5:14\nsharuei haakimuge faraathun kuraakankama vadhuee qanoonekee nukiyeene, haakimuge qaanoonakeeves hama shareeathuge eche shariyaa thereegai baaru libidhee eche nasuthakai hilaafu nuvaahaa hidhaku\n22 ޑިސެމްބަރ, 2014 | 1:49\nrangalhu vaahakaeh vakikuraakah nuvaane. akamu islamy sharyathaky dheenuge kameh nunbaavaey hithah arany. dhen bunelan othy miv hatahnuga hingaafaivaa meehun merumuge kuhthakah adhi ahenihenvs kuhthakah haagu adhabu nudheveny keehvethw. hama eygen ehkaehvs saabithu nuvanythw. amihlayah ithiraafuvun aey hehkeh nunthw. dhn othy adabu dheyne goiy. eyga Quruaan belyma adhi rasoolaage sunnah belyma ingeyne hadhanjehey goiy. dhn kn alaternativ hthw hoadhan thi ulheny.


Bali Gabool Kurehvumai Gulhigen Adhurey Ge Thaureef Shujaa Ah! - Vaguthu\nސުޖާއާއި އަދުރޭ - ފޮޓޯ: ވަން\nމާލޭ ސިޓީ ކައުންސިލްގެ ޑެޕިޔުޓީ މޭޔަރެއް ކަނޑައެޅުމަށް ބޭއްވި އިންތިހާބުގައި ހުޅުމާލޭ ދާއިރާގެ ސިޓީ ކައުންސިލް މެމްބަރު އިބްރާހީމް ޝުޖާއު ދެއްކެވި ނަމޫނާއަށް އެ ކޯލިޝަންގެ ހިންގުމާއި ހަވާލުވެ ހުންނެވި ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ތައުރީފްކުރައްވައިފިއެވެ.\nއަދުރޭ ވިދާޅުވީ ޑެޕިޔުޓީ މޭޔަރެއް ކަނޑައެޅުމަށް ޕީޕީއެމްއިން ބޭއްވި އެތެރޭގެ އިންތިޚާބުގައި ޝުޖާޢަށް ނާކާމިޔާބު ވިނަމަވެސް ފެނިގެން ދިޔައީ ޑިމޮކްރެޓޮކް ނިޒާމަށް ފަރިތަ މިންވަރު ކަމަށެވެ. އަދި އަބަދުވެސް އަމިއްލަ މަސްލަހަތަށްވުރެ ޕާޓީގެ މަސްލަހަތު އިސްކުރައްވާތީ އުފާ ކުރައްވާ ކަމަށް އަދުރޭ ވިދާޅުވިއެވެ\n"އަޅުގަނޑު އުފާވަނީ ވީޕީ ޝުޖާ އަމިއްލަ މަސްލަހަތަށްވުރެ އަބަދުވެސް ޕާޓީގެ މަސްލަހަތު އިސްކުރައްވާތީ ޝުޖާއަކީ ސިޔާސީ ކަންކަމަށް ތަސައްރަފް ފުދިފައި ހުރި ބޭފުޅެއްކަން ސާބިތުކޮށްދެއްވަމުން ގެންދެވީތީ" އަދުރޭ ކުރެއްވި ޓްވީޓެއްގައިވެއެވެ.\nVP. Suja akee democracy ah faritha beyfulheh. Alhugan’du ufaavanee VP @IbrahimShujaau amilla maslahathah vure abadhu ves party maslahathu is kurahvaathee. Suja akee Siyaasee kan kamah thasarraf fudhifai huri beyfulhehkan saabithu koh dhehvamum gendhavaathee. Shukuriyyaa Vp Suja! pic.twitter.com/qQkwEoMGFQ\n— Abdul Raheem Abdulla (@Banafsaa) June 21, 2021\nމާލެ ސިޓީ ކައުންސިލްގެ ޑެޕިއުޓީ މޭޔަރަކަށް މާފަންނު މެދު ދާއިރާގެ ކައުންސިލަރު އަހްމަދު ނަރީޝް އިންތިހާބުކޮށްފައި ވާއިރު ޕީޕީއެމްގެ ފަރާތުން އޭނާ އެ މަގާމަށް ގެންނަން ނިންމީ އެޕާޓީގެ ކައުންސިލް މެމްބަރުންގެ މެދުގައި ނެގި ވޯޓަކުންނެވެ. މި ވޯޓުގައި 13 ކައުންސިލަރުން ބައިވެރިވެވަޑައިގެންނެވި އިރު މާލެ ސިޓީ ކައުންސިލްގައި ތިއްބަވާ ޕީޕީއެމްގެ ތިން ކައުންސިލަރެއް މި މަގާމަށް ވާދަކުރެއްވިއެވެ. އެއީ ނަރީޝްއާއި ޝުޖާގެ ވިލިމާލެ ދާއިރާގެ ކައުންސިލަރު ނަހުލާ އަލީއެވެ.\nމި ވޯޓުގައި އެ މަގާމަށް ކުރިމަތިލެއްވި ތިން ކެންޑިޑޭޓުންގެ ވޯޓު ވެސް ވަނީ އެއްވަރުވެފައެވެ. ކޮންމެ ކެންޑިޑޭޓަކަށް ވެސް ހަތަރު ވޯޓު ލިބިވަޑައިގަތުމާ ގުޅިގެން މާލޭގެ މޭޔަރު، ޑރ. މުހައްމަދު މުއިއްޒު ނަރީޝަށް ވޯޓު ދެއްވިއެވެ.\nޕީޕީއެމުން ވަނީ އެ ޕާޓީގެ ފަރާތުން ޑެޕިއުޓީ މޭޔަރުގެ މަގާމަށް ވާދަކުރައްވާ ކައުންސިލަރަށް އެ ޕާޓީގެ އެހެން ކައުންސިލަރުން ވޯޓު ދެއްވަން ޖެހޭ ގޮތަށް ތްރީ ލައިން ވިޕެއް ވެސް ނެރެފައެވެ. ނަމަވެސް ޕާޓީގެ އެއް ބޭފުޅަކު ވަނީ އެމްޑީޕީ ކައުންސިލަރު އަހުމަދު ޒަމީރަށް ވޯޓު ދެއްވާފައެވެ.\nމާލެ ސިޓި ކައުންސިލްގައި ތިއްބަވަނީ ޕީޕީއެމްގެ 13 ކައުންސިލަރުންނާއި އެމްޑީޕީގެ ހަ ކައުންސިލަރުންނެވެ. މި ހުރިހާ ކައުންސިލަރުން ވެސް މިއަދުގެ ޖަލްސާގައި ބައިވެރިވެވަޑައިގެން ވޯޓު ދެއްވާފައިވެއެވެ.\nނަރީޝް އެ މަގާމަށް އިންތިޚާބުވީ 12 ކައުންސިލަރުންގެ ވޯޓުންނެވެ. އެމްޑީޕީގެ ކައުންސިލަރު އަހުމަދު ޒަމީރަށް ލިބިވަޑައިގަތީ ހަތް ވޯޓެވެ.\nޖޫން 21, 2021 17:22\nސުޖާއު ކެއްތެރިވޭ ފަހުރޯދި ގަދަވާނެ ، ސާބިތުކަމާއެކު ފަސްޖެހުމެއްނެތި ޕާޓީއަށްޓަކާ ދިވެހިންނަށްޓަކާ ކުރިޔަށް ބާރަށްކުރިޔަށް " ފުރިފަ ހުއްނަ އެއްޗެއް ގުނޑު ގުނޑު ނާޅާނެ\nޖޫން 22, 2021 09:31\nއެކުގާ ކިޔަވަން އުޅުނު މީހެއްގެ ހައިސިއްޔަތުން އަދިވެސް ބުނެލަން ބޭނުން ޝުޖާ އަކީ އަމިއްލަ އެދުމަށްވުރެ އެހެން ފަރުދުން އިސްކުރާ ބޭފުޅެއްކަން މިއަދުވެސް އެ ސާބިތު ކޮށްދިނީ. ޝުޖާތީ ޑިމޮކްރަސީ ދަނެގެން ސިޔާސީ ދާއިރާގަ ހުރި ބޭފުޅެއްކަން ވެސް ތި ސާބިތު ކޮށް ދިނީ. ޝުކުރިއްޔާ ޝުޖާ.\nޖޫން 21, 2021 17:31\nމީނަ ހާދަ ގަޅި އޭ ދޯ؟ MDP ކޮޕީ ކުރީ\nޖޫން 21, 2021 19:30\nޝުޖާމެންނަކީ މަގާމުގެ މުސާރައަށްޓަކައި ކައުންސިލަށް ވަޑައިގެންނެވި ބޭފުޅުންނެއް ނޫން. ޝުޖާ ކީއްކުރަން، ޕޕމ ގެ ހުރިހާ ކައުންސިލަރުންނަކީވެސް، މިދިވެހި ގައުމު ސަލާމަތް ކުރުމުގެ މަތިވެރި މަޤްޞަދުގައި ކައުންސިލަށް ވަޑައިގެންނެވި ބޭފުޅުން.. ކުރިއެރުމަށް މަސައްކަތް ކުރުމަކީ ހަމަ އެންމެ ރަނގަޅުގޮތް. ކުރިއަރާ މީހަކަށް މަރުހަބާ ކިޔާ ބަލިވާ މީހުން އެމީހާގެ ފަހަތުގައި ގަދައަޅާ މަސައްކަތް ކުރާނެ ޓީމެއް ޕޕމ ޓީމަކީ.. ފިތުނަ އުފައްދާ ފަނިއަޅުވަން މަަސައްކަތް ކުރާނެ.. ނަމަނަމަ ފިތުނައިގެ ޝައިޠާން ތިތަނަށް ވަނަ ނުދެއްވާތި.. ހިތް ސާފުކުރައްވާ، 2023 ﷲ ގެ ރަހުމަތާއެކު ޕޕމ އަށް ލިބޭނެ. ގިނަ ގިނައިން ދުއާކުރަންވީ.\nޖޫން 21, 2021 19:58\nސުޖާއަކީ ލީޑަރެއް..ލީޑަރުން ބަލިގަބޫލުކާނެ އެކުވެރިވާނެ އެކް ޝަންނަގާނެ...ސުޖާއަށް ތައުރީފު ކުރެވެނީ ސާބިތުކަން ދައްކާތީ...ވަފާތެރި އިޙްލާސްތެރި މަސައްކަތެ ކުރިޔަށްހުރި ދުވަސްތަކުގަ ދައްކަދިނުމަށް އެދެން ސުޖާ..ނަރީ ޝްއަާް މަރުހަބާ....ސުޖާގެ ތަޖުރިބާއާއެކު އެކުވެރިކަމާއެކު މަގާމުގެ މަސްއޫލިއްޔަތު އަދާކުރެއްވުމަށް އެދެން..\nޖޫން 21, 2021 20:49\nޝުޖާއު އަދި ނަރީޝް ތިޔައީ ހަމަ ދޮންވެ ފައްކާވެފައިތިބި ދެލީޑަރުން. މީހަކު ބުނެފާނެ ބަހަކަށް ކިޔާފާނެ އެއްޗަކަށް ވިސްނާލުމެއްނެތި ރައްޔިތުންގެ ހައްގުގައި މަސައްކަތް ކުރައްވާ ތިޔަ ހުރިހާ ކުދިންގެވެސް ސަރުކާރު ވެރިކަމަށް އައިމާ ހުރިހާކަމެއްވެސް ރަގަޅުވާނެ. މީހުން ފިތުނަ ފަސާދަ އުފައްދަން މަސައްކަތްކުރާނެ. ހުޅުމާލޭގެ ރައްޔިތުންގެ ހައްގުގަޔާއި އަދި މާލޭގެ ރައްޔިތުންގެ ހައްގުފައިވެސް ދެބޭފުޅުން މަސައްކަތްކުރޭ. އެމް،ޑީޕީ އެންޑީޕީގެ ބައިގަޑު ޕީޕީއެމް މީހުން ދެބޯގެރި ދުއްވަން އުޅޭނެ. ސަމާލުވާތި ސަމާލުވޭ ސަމާލުވޭ. ހުރިހާ މީހުންވެސް.


Meedhoo Koagannu Gaburusthaanaai4Miskih - Vaguthu\nމީދޫ ކޯގަންނު ގަބުރުސްތާނާއި އާޘާރީ4މިސްކިތް\nއައްޑޫ ސިޓީ މީދޫ އަކީ ވަރަށް ގިނަ އާޘާރީ ތަންތަން ހިމެނޭ ރަށެކެވެ. މިރަށު ކޯގަންނުގައި ވަރަށް ބޮޑު ގަބުރުސްތާނެއް އެބައޮތެވެ. މި ތަނުގެ ސަރަހައްދު އޮތް ގޮތުން ވައްތަރުވަނީ އިހުޒަމާނުގެ ބުޑިސްޓު ދީނުގެ މޮނާސްޓްރީ އެކުވެންޏަކާއެވެ. މިތާނގައި ހުރި މެދުޒިޔާރަތް ކިޔާ ޒިޔާރަތުގެ ތެރޭގައި ވަރަށް ގިނަ ދުވަސްވީ މަހާނަގައު ތައް އެބަ ހުއްޓެވެ. މި ގައުތަކުގެ ތެރޭގައި ޙާފިޒުންގެ މަހާނަގައު ކަމަށް ބަލައި އުޅޭ ގައުވެސް އެބަހުއްޓެވެ.\nމިތަންތަނަށް ކުދި ކުދި ގެއްލުން ތަކެއް ވަނީ ލިބިފައެވެ. މި ގަބުރުސްތާނުގެ ތެރޭގައި ވަރަށް ދުވަސްވީ ހަތަރު މިސްކިތް ވެސް އެބަ ހުއްޓެވެ. މި މިސްކިތްތަކަކީ ކޯގަންނު މިސްކިތާއި، އަތަރާ މިސްކިތާއި، ބޯދާ މިސްކިތާއި، ފަނޑިތާރު މިސްކިތެވެ. 2003 ވަނީ މި ގަބުރުސްތުނގެ ވަށާފާރު ރާނާފައެވެ.\nކޯގަންނު މިސްކިތަކީ ހިޖުރީން 800 ވަނަ އަހަރުގެ ތެރޭގައި ބިންގާ އެޅުނު މިސްކިތެކެވެ. މި މިސްކިތް އިމާރާތްކޮށްދެއްވީ ކެއުރާޅާއި ކަޅިހާރާއި މި ދެބޭންނެވެ. ކޯގަންނު މިސްކިތަކީ ބޮޑު މިނުގައި 232 އަކަފޫޓު ހުންނަ ޖާގައިގެ ގޮތުން 10 މީހުންނަށް ނަމާދުކުރެވޭ މިސްކިތެކެވެ.\nބޯދާ މިސްކިތަކީ ހިޖުރީން 806 ވަނަ އަހަރު ބިންގާ އެޅުނު މިސްކިތެކެވެ. މި މިސްކިތް ބިނާކޮށްދެއްވި ހެނެއިކަމަނާރާއި ފުވައްމުލަކު ކަތީބު ކަލޭގެ އާއި ދެބޭންނެވެ. ބޯދާ މިސްކިތަކީ ބޮޑުމިނުގައި 128 އަކަފޫޓު ހުންނަ، ޖާގައިގެ ގޮތުން 15 މީހުންނަށް ނަމާދު ކުރެވޭ މިސްކިތެކެވެ.\nއަތަރާ މިސްކިތަކީ ހިޖުރީން 820 ވަނަ އަހަރު ބިންގާ އެޅުނު މިސްކިތެކެވެ. މި މިސްކިތް އިމާރާތް ކޮށްދެއްވީ، އައްޑޫ މީދޫ ފަންނިއަރު ދޮން އީސަކަލޭގެ އާއި މާވަޑިތަކުރާއި ދެކަލުންނެވެ. އަތަރާ މިސްކިތަކީ ބޮޑު މިނުގައި 136 އަކަފޫޓު ހުންނަ ޖާގައިގެ ގޮތުން 15 މީހުންނަށް ނަމާދުކުރެވޭ މިސްކިތެކެވެ.\nފަނޑިޔާރު މިސްކިތުގެ ބިންގާ އެޅުނީ ހިޖުރީން 990 ވަނަ އަހަރުގައެވެ. މި މިސްކިތް ބިނާކޮށްދެއްވާފައިވަނީ ފުވައްމުލަކު ދޮންބައިގެދަރި، ހަސަން ނާއިބު ކަލޭގެފާނުގެ ދަރިކަލުން ޤާޟީ މުޙައްމަދު ޝަމްސުއްދީން (ޤާޟީ މުޙައްމަދު ކާބީރު) އައްޑޫ ބޮޑު ފަނޑިޔާރު ތަކުރުފާނެވެ. ފަނޑިޔާރު މިސްކިތަކީ ބޮޑު މިނުގައި 248 އަކަފޫޓު ހުންނަ ޖާގައިގެ ގޮތުން 20 މީހުންނަށް ނަމާދުކުރެވޭ މިސްކިތެކެވެ.\nއައްޑޫ ކޯގަންނު ގަބުރުސްތާނު\nއައްޑޫ ކޯގަންނު ގަބުރުސްތާނަކީ ދިވެހި ރާއްޖޭގައި އޮތް އެންމެ ތާރީޚީ، އެންމެ އާޘާރީ އަދި އެންމެ ޤަދީމީ ގަބުރުސްތާނެވެ. މުސްލިމުން ވަޅުލުމަށްޓަކައި ގަބުރުސްތާނެއްގެ ގޮތުގައި ވަކި ސަރަހައްދެއް ކަނޑައަޅާ ރާއްޖޭގައި އެންމެ ފުރަތަމަ ހެދުނު ގަބުރުސްތާނަކީވެސް ކޯގަންނު ގަބުރުސްތާނެވެ.\nރަސްމީގޮތުން މީލާދީ 1153 ވަނަ އަހަރު ދިވެހި ރާއްޖެ އަކީ މުސްލިމު ޤައުމެއްކަމަށް ސަރުކާރުން އިއުލާން ކުރެއްވުމުގެ ބާރަވަރަކަށް އަހަރު ކުރިން އައްޑޫގެ ރައްޔިތުން އިސްލާމްދީން ޤަބޫލުކޮށް، މުސްލިމުން ވަޅުލުމަށްޓަކައި ހެދި ގަބުރުސްތާނުގައި އެދުވަސްވަރު އެ އަތޮޅުގައި އޮތް ކުރެހުންތެރިންގެ ފަންނު ދައްކުވައިދޭ މަހާނަގައުތައް މި ގަބުރުސްތާނުގައި އެބަހުއްޓެވެ. އަދި ހަމައެހެންމެ، ޢިލްމުވެރިންނާއި ޤުރުއާން ހިތުދަސް ހާޒިފުންގެ މަހާނަތައް އެނގޭގޮތައް ފަރުމާކުރެވި ޖެހިފައިވާ އެވޭލާ މަހާނަގައުތަކުގައި އަރަބި ބަހުން ލިޔެފައިވުމުން އެދުވަހު މި ޤައުމުގައި އޮތް ދީނީ އުލްމުވެރިކަމުގެ މިންވަރު ވަރަށް ރަނގަޅަށް ސާބިތު ވެއެވެ.\nހުޅުދޫމީދޫ ސިއްހީ މަރުކަޒުން ވިއްސި ކުއްޖާ: މަރުކަޒުގެ އިހުމާލު ބޮޑު!\nމެއި 13, 2019 15:35\nތިތަނުގެ އިތުރު ފޮޓޯތައް ފެންނަން ހުރީ ކޮނތާކުންތޯ؟ ހަމަ ދާކަހަލަ? މަ ގޮވައިގެން ދޭބަލަ..\nމެއި 14, 2019 09:15\nމެއި 16, 2019 14:13\nއަޅުގަނޑުއަތުގަ އެބަހުރި ބޭނުންނަމަ، ގުޅާލާ


Zuvaan team Philippines ge top division team aa dhekolhah\nޒުވާން ޓީމު ފިލިޕީންސްގެ ޓޮޕް ޓީމާ ދެކޮޅަށް\nފިލިޕީންސްގައި ޓްރެއިނިންއަށް ކޭމްޕްކޮށްފައިވާ ރާއްޖޭގެ ޒުވާން ޓީމުން ފިލިޕީންސްގެ ޓޮޕް ޑިވިޝަންގެ ކުލަބެއް ކަމަށްވާ، ސްޓޭލިއަން ލެގޫނާ އެފްސީއާ ދެކޮޅަށް ޓްރޭނިން މެޗެއް ކުޅުމަށް ހަމަޖެހިއްޖެ އެވެ.\nޒުވާން ގައުމީ ޓީމުން، ތައްޔާރު ވަމުން ދަނީ އޭޝިއާގެ 23 އަހަރުން ދަށުގެ ޗެމްޕިއަންޝިޕްގެ ކޮލިފިކޭޝަނަށެވެ. ފިލިޕީންސްގައި ހުރެ މިއަދު އަވަސްއާ ވާހަކަ ދައްކަމުން، ގައުމީ ޓީމުގެ މެނޭޖަރު މުހައްމަދު އީސާ 'މޯ' ބުނީ ފިލިޕީންސްގެ ފުރަތަމަ ޑިވިޝަންގެ ޓީމާ ދެކޮޅަށް މެޗެއް ހަމަޖެހިގެން ދިއުމަކީ ރާއްޖޭގެ ޒުވާން ޓީމަށް މުހިންމު ޓެސްޓެއް ކަމަށެވެ.\n"އަހަރެމެންނާއެކު މިތިބީ ވަރަށް ޒުވާން ކުޅުންތެރިންތަކެއް، 17 އަހަރުގެ ކުޅުންތެރިން މި ޓީމުގައި އެބަތިބި، ފިލިޕީންސްގެ އެންމެ މަތީ ޑިވިޝަންގެ ކުލަބަކާ ދެކޮޅަށް މެޗެއް ހަމަޖެހިގެން ދިއުމަކީ މި ޓީމަށް ލިބޭނެ ރަނގަޅު ތަޖުރިބާއަކަށް ވާނެ،" މޯ ބުންޏެވެ. "އަހަރެމެން މިތަނަށް އައީވެސް މާލޭގައިވެސް ވަރަށް ވަރުގަދަ ޓްރޭނިންތަކެއް ކުރުމަށްފަހު އެ ޓްރޭނިންތަކުން ކުޅުންތެރިންނަށް ހާސިލުވި މިންވަރު އެނގޭނެ، މިއީ ވަރަށް މުހިންމު ޓެސްޓެއް."\nފިލިޕީންސްގެ އާ ސީޒަން ފެށެން ދަނީ ތައްޔާރު ވަމުންނެވެ. މިދިޔަ އަހަރު ސްޓޭލިއަން ލެގޫނާ އެފްސީއިން ނިންމާލީ، ފިލިޕީންސްގެ ޕްރިމިއާ ލީގްގެގެ ހަތަރު ވަނައިގައި އޮވެގެންނެވެ.\nމިމަހު 22 ން 26 އަށް ކުރިއަށް ގެންދިއުމަށް ހަމެޖހިފައިވާ ކޮލިފިކޭޝަން ބުރުގައި، ރާއްޖެ ހިމެނޭ ގުރޫޕް ޑީ ގައި ހިމެނެނީ ކޮލިފިކޭޝަން ބާއްވާ ގައުމު ސައުދީ އަރަބިއްޔާ އާއި އަރަބި އެމިރޭޓްސްގެ އިތުރުން ލުބުނާން އެވެ.\nގައުމީ ޓީމުގެ ކޯޗް ޕީޓާ ޝެގަޓް ބުނީ، ކޮލިފިކޭޝަންގައި ރާއްޖޭގެ ޓީމު ލިޑް ކުރާނީ ދިވެއްސެއް ކަމަށެވެ. އޭނާ ބުނީ، ދިވެހި ކޯޗުން އިތުރަށް ތަރައްގީ ކުރުމުގެ ގޮތުން އެ ކޯޗުންނަށް އިތުރު ފުރުސަތު ދޭން އެފްއޭއެމުން އޭނާގެ ކިބައިގައި އެދިފައިވާ ކަމަށެވެ.\n"ސައުދީ އަރަބިއްޔާގައި ޓީމު ލިޑް ކުރާނީ ދިވެހި ކޯޗެއް، އަހަރެމެންގެ ދިވެހި ކޯޗުންނަށް އެ ފުރުސަތު ލިބޭނެ،" ޝެގަޓް ވާހަކަ ދެއްކި އެވެ.\nޓީމާއެކު ކޯޗިން ސްޓާފުންގެ ގޮތުގައި ދިޔަ ދިވެހި ކޯޗުންނަކީ، އެސިސްޓެންޓް ކޯޗް އަހްމަދު ޝާކިރު 'ޝާކިއްޓޭ' އާއި ގޯލްކީޕިން ކޯޗް އަސްލަމް އަބްދުރަހީމް އެވެ. މިދިޔަ އަހަރު ނޮވެމްބަރު މަހު ތިން ވަނަ ދުވަހު މެލޭޝިއާ ދެކޮޅަށް ރާއްޖެ ކުޅުނު މެޗުން ބައެއްގައި ޝާކިއްޓޭ ވަނީ ޓީމަށް އިރުޝާދު ދީފަ އެވެ. ބެލެވޭގޮތުގައި ކޮލިފިކޭޝަންގައިވެސް ޓީމު ލިޑް ކުރާނީ ޝާކިއްޓޭ އެވެ.\nމިދިޔަ ހަފުތާގައި، އޮންލައިން ނޫސް މިހާރަށް ދީފައިވާ އިންޓަވިއުގައި ޝެގަޓް ވަނީ، އޭނާގެ އެސިސްޓެންޓް ކޯޗް ޝާކިއްޓޭއަށް ވަރަށް ބޮޑަށް ތައުރީފް ކޮށްފަ އެވެ. އޭނާ ބުނީ، ޒުވާން ޓީމު އެކުލަވާލުމުގައި ޝާކިއްޓޭ ފާހަގަ ކުރެވޭ މަސައްކަތްތަކެއް ކޮށްފައިވާ ކަމަށެވެ.\nބޮޑު ބްރޭކުގެ ބޭނުމެއް ގައުމީ ޓީމަށް ނުހިފުނު!


Maldive Gas ge 'Lui Faseyha Promo 2019' fashaifi\nވިޔަފާރި - މޯލްޑިވްސް ގޭސް\nމޯލްޑިވްސް ގޭސްގެ 'ލުއި ފަސޭހަ ޕްރޮމޯ 2019' ފަށައިފި\nރަޖިސްޓަރ ކުރެއްވުމަށް 1616އަށް ގުޅުއްވާ\nކ. މާލެ 26 މާރޗް 2019 | އަންގާރަ 19:37 4,109\nމޯލްޑިވްސް ގޭސްގެ ޕްރޮމޯ - ރާއްޖެއެމްވީ\nމޯލްޑިވް ގޭސްއިން 'ލުއި ފަސޭހަ ޕްރޮމޯ 2019'ގެ ނަމުގައި ޕްރޮމޯޝަނެއް ފަށައިފިއެވެ.\nއެކުންފުނިން މައުލޫމާތުދިން ގޮތުގައި މިއީ ރޯދަ މަހާއި ދިމާކޮށް ކުރިއަށްގެންދާ ހާއްސަ ޕްރޮމޯޝަނެކެވެ. އެގޮތުން މި ޕްރޮމޯޝަންގެ ތެރެއިން މިހާރު ދަގަނޑު ގޭސް ފުޅި ގެންގުޅޭ ފަރާތްތަކުން ލުއި ފުޅިއަށް ބަދަލު ކުރުމަށް ފުރުޞަތު ދިނުމަށް ވަނީ ނިންމާފައެވެ.\nލުއި ފުޅިއެއް ކުރިން ވިއްކަމުން އައީ 1774ރ. އަށް ކަމަށްވާއިރު، މިޕްރޮމޯޝަންގެ ދަށުން 1000 ރުފިޔާއަށް ލުއިފުޅިއެއް ލިބޭނެ ކަމަށް މޯލްޑިވް ގޭސްއިން މައުލޫމާތުދެއެވެ. މި ޕްރޮމޯޝަނާއި އެކު މި ފުޅީގެ އަގު މިވަނީ 774ރ. ހެޔޮވެފައެވެ.\nއެކުންފުނިން ބުނީ ދަގަނޑު ފުޅި، ލުއި ފުޅިއަށް ބަދަލުކުރަން ބޭނުންވާ ކަސްޓަމަރުން މިހާރުން ފެށިގެން 1616އަށް ގުޅުމަށްފަހު ފުޅި ބަދަލުކުރަން އެދުމުން ޑެލިވަރީކޮށްދޭނެ ކަމަށެވެ. އެގޮތުން މާލެ، ހުޅުމާލެ، ވިލިމާލެއަށް ޑެލިވަރީގެ ޚިދުމަތްދޭނެ ކަމަށާއި އެހެންނަމަވެސް އަތޮޅުތެރޭގެ ރަށްރަށުގައި މިޕްރޮމޯޝަން ކުރިއަށް ނުދާނެކަމަށް މޯލްޑިވް ގޭސްއިން ބުންޏެވެ.\nމިޕްރޮމޯޝަން ކުރިއަށްދާނީ މިހާރު ހުރި ލުއި ފުޅީގެ ސްޓޮކް ހުސްވަންދެން ކަމަށް އެކުންފުނިން ބުންޏެވެ.\nރާއްޖޭގައި ގޭހުގެ ޚިދުމަތް ދެމުން އަންނަތާ 17 އަހަރަށްވުރެ ގިނަ ދުވަސްވީ މޯލްޑިވް ގޭހުންވަނީ، ރާއްޖެއަށް އެންމެ ފުރަތަމަ ލުއިފުޅި ތަޢާރަފްކޮށްފައެވެ.\nއެގޮތުން ލުއިފުޅިއަކީ ހުރިހާ ގޮތަކުންވެސް ރައްކާތެރިކަން ބޮޑު ފުޅިއަކަށްވާއިރު، ގޭސް ބޭނުން ކުރެވޭ މިންވަރު ފެންނަން ހުންނާނެ ކަމަށާއި، ދަގަނޑު ފުޅިއާއި ޚިލާފަށް ފައިބަރ ކޯޓިންގެ އިތުރުން ފުޅި ލުއިވެފައި ރީތިވާނެއެވެ.\nރާއްޖޭގެ ގިނަ ހޮސްޕިޓަލްތަކަށް މެޑިކަލް ގޭސް ވެސް ފޯރުކޮށްދޭ އެ ކުންފުނީގެ އަމާޒަކީ އެކުންފުނިން ގެންގުޅޭ ދަނގަޑު ފުޅި އެއްކޮށް ބޭނުންކުރުން ހުއްޓާލުމަށްފަހު ހުރިހާ ކަސްޓަމަރުންވެސް ލުއި ފުޅިއަށް ބަދަލުކުރުން ކަމަށް މޯލްޑިވް ގޭސްއިން ބުންޏެވެ.


BREAKING NEWS: Commissioner of Police Ge Magaamah Hamdhoon Ayyan Kurahvaifi - Vaguthu\nކޮމިޝަނަރ އޮފް ޕޮލިސްގެ މަގާމަށް ހަމްދޫން ރަޝީދު އައްޔަން ކުރައްވައިފި\nހަމްދޫން ކޮމިޝަނަރ އޮފް ޕޮލިސްގެ މަގާމަށް އައްޔަންކޮށް މަގާމުގެ ލިޔުން ހަވާލު ކުރައްވަނީ – ފޮޓޯ: ރައީސް އޮފީސް\nކޮމިޝަނަރ އޮފް ޕޮލިސްގެ މަގާމަށް ރައީސުލްޖުމްހޫރިއްޔާ އަބްދުﷲ ޔާމީން ދެންމެ އެސިސްޓެންޓް ކޮމިޝަނަރ އޮފް ޕޮލިސް ހަމްދޫން ރަޝީދު އައްޔަން ކުރައްވައިފިއެވެ.\nހަމްދޫނަކީ ފުލުހުން މިހާތަނަށް ހިންގި ވަރަށް ބޮޑެތި ތަޙްޤީޤުތަކުގައި އިސްކޮށް އުޅުއްވި ބޭފުޅެކެވެ.\nސުޕްރީމް ކޯޓުން ފެބްރުއަރީ 01 ވަނަ ދުވަހުގެ ރޭ ނެރުނު އާދަޔާއި ހިލާފު އަމުރާއި ގުޅިގެން ހިނގައި ދިޔަ ކަންތައްތަކުގެ ތެރޭގައި އެ ރޭ މެންދަމު އަރީފް ކޮމިޝަނަރ އޮފް ޕޮލިސްގެ މަގާމުން ދުރުކުރިއެވެ. އަރީފް މަގާމުން ދުރުކޮށް ކޮމިޝަނަރ އޮފް ޕޮލިސްގެ ޒިންމާތައް ހަވާލު ކުރީ އޭސީޕީ ސައުދީ އާއި އެވެ. ސައުދީ އޭގެ އެއް ދުވަސް ފަހުން މަގާމުން އިސްތިއުފާ ދެއްވުމުން ދެން ކޮމިޝަނަރ އޮފް ޕޮލިސްގެ ޒިންމާތައް މިއަދާއި ހަމައަށް އަދާކުރައްވަމުން ގެންދެވީ އެސިސްޓެންޓް ކޮމިޝަނަރ އޮފް ޕޮލިސް އަބްދުﷲ ނަވާޒް އެވެ.\nކޮމިޝަނަރ އޮފް ޕޮލިސްގެ މަގާމަށް ބޭފުޅަކު އައްޔަން ކުރެއްވުމަކީ ރައީސުލްޖުމްހޫރިއްޔާ އަށް ލިބިގެންވާ ބާރެކެވެ. އެހެންކަމުން އަންނަ ނޮވެމްބަރ މަހު ވެރިކަމާއި ހަވާލުވެ ވަޑައިގަންނަވާ އިބްރާހިމް މުހައްމަދު ސޯލިހް (އިބޫ) އާ ޕޮލިސް ކޮމިޝަނަރަކު އައްޔަން ކުރެއްވުން އެކަށީގެންވެއެވެ. އެހެންވެއްޖެނަމަ ހަމްދޫން ވާނީ އެންމެ ކުރު މުއްދަތެއްގައި ކޮމިޝަނަރ އޮފް ޕޮލިސްގެ މަގާމު އަދާކުރައްވާ ބޭފުޅާ އަށެވެ. މިހާތަނަށް ފުލުހުން ވަކި މުއައްސަސާއެއްގެ ގޮތުގައި އުފެދުނު ފަހުން ކޮންމެ ރައީސަކު ވެސް ވަނީ ވެރިކަމަށް ވަޑައިގެން ކޮމިޝަނަރ އޮފް ޕޮލިސްގެ މަގާމަށް ބަދަލު ގެންނަވާފައެވެ.\nއޮކްޓޯބަރ 1, 2018 13:25\nމަރުޙަބާ ހަމްދޫން ސަރ. ތީ ވަރަށް ޤާބިލު ބޭފުޅެއް.\nއޮކްޓޯބަރ 1, 2018 13:47\nސާބަހޭ. އެންމެ ފަހު ވަގުތުވެސް މީހުްނނަށް މަގާމް ދީގެންވެސް ގޮތެއް ހެދޭތޯ ބަލާ. އަހަރެމެން ހަވަރުވެސް އެބަތިބީމު ހޭލާ. ވަގުންނަކަށް ދެން ފުރުޞަތެއް ހަމަ ނުދޭނަން\nއޮކްޓޯބަރ 1, 2018 14:07\nމަޤާމު ދިނީކީ ނޫން، ތަނުން ބޭރުކުރަނީ.\nއޮކްޓޯބަރ 1, 2018 14:11\nބަދަލުކުރޭ ބަދަލު ކުރޭ ، އަހަރެމެންނަށް ރަނަގަޅު . މީހުން ހުސްވަމުންގޮސް އަޅުގަނޑަށްވެސް ތިޔަ މަޤާމު ލިބޭނެ ތާ. ކަލޭގަޔާ ބުނާކަށް މީ ބޮޑު މަޖާގަނޑެއް. ހިނިފަށެއް ގެޅޭ ހަމަ.\nއޮކްޓޯބަރ 1, 2018 14:49\nތީމަމެން އަބަދުވެސް ރައީސް ޔާމިނަށް ތާއީދު ދޫކޮއްނުލާނެ ސަބަބަކީ! އިދިކޮޅޭމެން ކޮޅަށްޖެހޭ ހުރިހާއެންމެނަށް އެބަޖެހޭ އަހުވަދައްކާ ޖަލަށްވިޔަސް ފޮނުވާލަން! މިއޮތްކުޑަދުވަސްކޮޅުގެ ތެރޭގަވެސް ތީގެން ކޮންމެ މީހަކަށް އަދަބެއްދީ އަނިޔާއެއްދޭން އެބަޖެހޭ! އާދައިގެ ރައްޔިތުން ކިތަންމެ ރުޅިއަޔަސް މަމެންނަށް ހެޔޮ! ކޮންމެސްހިންތާއެއް ޖަހާފަ ކުޑަގޮޅިޔަށްލާ މިހާރުވެސް އަދިއޮތީ މަނިކުފާނުގެ ބާރު! ދެން ރަންރީނދޫ ޓުވިޓަރޭމެން ޖެހޭނީ މަހަށްދާން ހަމަ މަހަށްދާން ދޭ ދޭ ހަމަ މަހަށް ހެ ހެ ހޭ...\nމަރުހަބާ ޙަބާ ހަމްދޫނު މަނިކުފަނުވެގެންދަނީ މިސަރުކަރުން އައްޔަންކުރެއްވިއަސް އަންނަ ސަރުކަރުގެވެސް ކޮމިސަނަރއޮފް ޕޮލިސްކަމަށް އިބޫއާއި ފައިސަލްގެ ކެންޕެއިނު ވަޢުދެއް ދެއްތޯ ވަޒީފާއިން މީހުން ވަކި ނުކުރާނެކަމަށް އެދެން ކޯލިސަން ސަޕޯޓަރުން ޖެހޭނީ އަތްޖަހަންތިބެން މަޤަމު ތަކުގައި ތިއްބަވާނީ މިސަރުކާރުން އައްޔަންކުރައްވާ ބޭފުޅުން ބަދަލުގެނެސްފިނަމަ އިބޫވެސް ފައިސަލްވެސް ވަޢުދާ ޚިލާފްވީ ލަލަލާ\nއޮކްޓޯބަރ 1, 2018 23:43\nކޮމިޝަނަރ އޮފް ޕޮލިސްގެ މަޤާމަކީ، ޤާނޫނީ ޒިންމާއެއް އޮންނަ މަޤާމެކެވެ. އަދި މޯލްޑިވްސް ޕޮލިސް ސަރވިސްއަކީ، މެންޑޭޓެއް އޮންނަތަނެކެވެ.\nއޮކްޓޯބަރ 2, 2018 06:25\nޔާމީނަށް އެއްވެސް މީހަކު އިތުބާރު ނުކުރާނެ، ހަމްދޫނަށް ވެސް ލަނޑެއްދީފާނެ. އިބޫ ފައިސަލް ގެ ވައުދުގަ މީހުން ވަކިނުކުރުމަށް ނިންމެވިޔަސް މަގާމް ބަދަލުކުރެވޭނެ ދެއްތޯ......\nއޮކްޓޯބަރ 2, 2018 06:27\nޔާމީން ދެއްވާ މަގާމާ ހަވާލުވަނީ އެސޮރަށް ބިރުން. ހަވާލުވާއިރުވެސް އިނގޭ ބާ ބުޅާގަނޑެއްހެން ނަގާ އެއްލާލާނެކަން..


އަލްފާޟިލް އާދަމް ނަޞީރު އިބްރާހީމް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2012 - The President's Office\nއަލްފާޟިލް އާދަމް ނަޞީރު އިބްރާހީމް\nއއ. ތޮއްޑޫ/ ގިރިޓީގެ (މ.ކުރިމާ)\nޅެންވެރިކަމުގެ ދާއިރާއަށް އާދަމް ނަޞީރަށް ވެދެވަޑައިގެންނެވުނީ، ޅެންވެރިކަމަށް އޭނާގެ ހިތްޕުޅުގައި ވަރަށް ކުރިއްސުރެ އުފެދުނު ޚާއްޞަ ޝައުޤުވެރިކަމެއްގެ ސަބަބުންނެވެ. ފުރަތަމަ ޅެމެއް ހެއްދެވީ، ރަށުގައި ކިޔަވައި ވިދާޅުވާން އުޅުއްވި ދުވަސްވަރުއެވެ. މި ދާއިރާއަށް އާދަމް ނަޞީރު ޢަމަލީގޮތުން ވެދެވަޑައިގަތީ، ދިވެހިބަހާއި ތާރީޚަށް ޚިދްމަތްކުރާ ޤައުމީ މަރްކަޒުން 1998 ވަނަ އަހަރުގެ ފަހުކޮޅު ހިންގެވި ޅެންވެރިކަމުގެ ހުނަރުވެރިކަން ދަސްކޮށްދޭ ކޯސް ފުރިހަމަކުރެއްވި ހިސާބުން ފެށިގެންނެވެ.\nއާދަމް ނަޞީރަކީ، ތަފާތު އެތައް މައުޟޫޢަކަށް ޅެންހައްދަވާފައިވާ ބޭފުޅެކެވެ. މިގޮތުން، ދީނީޅެން، ޤައުމީޅެން، ކުޑަކުދިންނާ ގުޅޭ ޅެން، މަސްވެރިކަމާއި ފަތުރުވެރިކަމާ ގުޅޭ ޅެންތަކާއި، އެކިއެކި މުނާސަބަތުތަކާގުޅޭ ޅެންތަކާއި، ލޯބީގެ އެތައް ޅެމެއް، އޭނާ ހައްދަވާފައިވެއެވެ. އަދި ރާއްޖޭގައި ނުކުމެފައިވާ ބައެއް ލަވަ އަލްބަމްތަކަށްވެސް އޭނާވަނީ، ލަވަ ހައްދަވައިދެއްވާފައެވެ. މިގޮތުން، 13 އަލްބަމަކަށް ލަވަ ހައްދަވައިދެއްވާފައި ވެއެވެ. އަދި ޤައުމީ ލަވައާއި މަދަޙަ ހިމެނިގެން ނެރެފައިވާ ބައެއް އަލްބަމްތަކަށްވެސް އާދަމް ނަޞީރުވަނީ، ލަވައާއި މަދަޙަ ހައްދަވައިދެއްވާފައެވެ. މޯލްޑިވްސް ނޭޝަނަލް ޑިފެންސް ފޯސްއިން ކޮންމެ އަހަރެއްގެ ޤައުމީ ދުވަހު ނެރުއްވާ ޤައުމީ ލަވަ އަލްބަމަށް މިހާތަނަށް 8 އަހަރު ލަވަ ހައްދަވައިދެއްވާފައިވެއެވެ.\nއާދަމް ނަޞީރުގެ ޅެންތައް، ދީނީ އަދި އަދަބީ މަޖައްލާތަކުގަޔާއި، ވެބްސައިޓްތަކުގައިވެސް ޝާއިޢުކުރައްވައެވެ. ޅެންވެރިކަމުގެ ރޮނގުން އާދަމް ނަޞީރު ކޮށްދެއްވާފައިވާ ޚިދްމަތްތަކުގެ ތެރެއިން އެންމެ ޚާއްޞަ ގޮތެއްގައި ފާހަގަކޮށްލެވެނީ، ހިލޭސާބަހަށް ޅެންބަހުން ލިޔުއްވައި އެކުލަވައިލައްވާފައިވާ މިޔުޒިކީ ތަމްސީލުތަކެވެ. މިގޮތުން، ޅެންބަހުން އެކުލަވައިލެއްވި މިޔުޒިކީ ތަމްސީލުތަކުގެ ތެރޭގައި، [ދޮންބަންޑާރައިންގެ ޤައުމީ ޖިހާދު] ހިނގައިދިޔަގޮތުގެ ތަމްސީލާއި، ދިވެހި ސިފައިން އުފެދި ތަރައްޤީވެގެން އައި ގޮތުގެ ތާރީޚުގެ މައްޗަށް، ޅެންބަހުން ހެއްދެވި ތަމްސީލާއި، [ސަލާމަތުގެ އަލިކަމަށް] މި ތަމްސީލާއި، ދިވެހި ކަސްޓަމްސް އުފެދި ތަރައްޤީވެގެން އައި ގޮތުގެ ތަމްސީލާއި، ޢަލިރަސްގެފާނުގެ ޤައުމީ ޖިހާދުގެ ތަމްސީލުވެސް ހިމެނެއެވެ.\nއާދަމް ނަޞީރަކީ، ޅެންވެރިކަމާ ބެހޭގޮތުން ސަރުކާރުގެ ކަމާބެހޭ ފަރާތްތަކަށްވެސް ފަންނީ ބައެއް އެހީތެރިކަން ދެއްވާފައިވާ ބޭފުޅެކެވެ. އަދި ޅެންވެރިކަމުގެ ތަފާތު އެތައް ކޯސްތަކާއި ކްލާސްތައް އޭނާވަނީ، ހިންގަވައިދެއްވާފައެވެ. މިގޮތުން، ޅެންވެރިކަމުގެ ހުނަރުވެރިކަން ދަސްކޮށްދޭ އަސާސީ ކޯސްތަކާއި، ޅެންވެރިކަމުގެ ހުނަރުވެރިކަން ދަސްކޮށްދޭ މަތީފެންވަރުގެ ކްލާސްތަކާއި ކޯސްތަކާއި، ބަނދި ހެދުމުގެ ހުނަރުވެރިކަން ދަސްކޮށްދިނުމުގެ ކްލާސްތަކާއި ކޯސްތައްވެސް ހިންގަވާފައިވެއެވެ. އަމިއްލަ ޅެން ހިމެނޭ ޅެން ފޮތެއް [ނަޞީރުގެ ވިންދު – 1]ގެ ނަމުގައި މިދިޔަ އަހަރު ވަނީ ނެރުއްވާފައެވެ.\nއަދަބީގޮތުން ޅެމަށް ފާޑުކިޔުމާއި، ޅެމާބެހޭ އެނޫން ހުށަހެޅުންތައްވެސް އާދަމް ނަޞީރުވަނީ ހުށަހަޅުއްވައިދެއްވާފައެވެ. 1998 ވަނަ އަހަރުން ފެށިގެން 2000 ވަނަ އަހަރުގެ ނިޔަލަށް، ޓެލެވިޜަން މޯލްޑިވްސްއިން ކޮންމެ ހަފްތާއަކު އެއްފަހަރު ފޮނުއްވި [ދަރުބާރު] ޕްރޮގްރާމްގައި، ޅެމަށް ފާޑުކިޔުމުގެ ބައި، އެއްވެސް އަގެއް ނެންގެވުމެއްނެތި ހުށަހަޅުއްވައިދެއްވިއެވެ. މި ޕްރޮގްރާމުގެ ތެރެއިން އަލަށް ނުކުންނަމުންދިޔަ ޅެންތަކުގައި ހުރި ކުރަކިކަން ފިލުއްވުމަށް ސާބިތުކަމާއެކު ބިނާކުރަނިވި ފާޑު ވިދާޅުވެ، އެކަންކަން، އާ ޅެންވެރިންގެ ސަމާލުކަމަށް ގެންނެވުމަށް މަސައްކަތްޕުޅު ކުރެއްވިއެވެ. އަދި މިކަމުގެ ސަބަބުން އެދުވަސްވަރު ނުކުންނަމުންދިޔަ ބައެއް ލަވަތަކުގެ ފެންވަރު ރަނގަޅުވެ، އަދި އަލްބަމް ނެރޭ ފަރާތްތަކުންވެސް ރީތި ޅެން ހިމެނޭ އަލްބަމް ނެރުމަށް މަސައްކަތް ކުރަމުންދިޔަކަން ފާހަގަކުރެވުނެވެ.\nއާދަމް ނަޞީރު މިހާތަނަށް ހައްދަވާފައިވާ ޅެންތަކުގެ ތެރެއިން ޢާންމުންގެ މަޤްބޫލުކަން އެންމެ ބޮޑަށް ލިބިގެންދިޔަ ޅެންތަކުގެ ތެރެއިން އެއް ޅެމަކީ، [ނަފްސު] އަލްބަމަށް ހެއްދެވި ޅެމެއް ކަމަށްވާ [ފަތިހު ފަރިވި މާތައް ހަވީރަށް މިލާހެން، ޒުވާންކަން މިލާ މޯޅިވާތަން ދެކޭށޭ] މިޅެމެވެ. އަދި [ލޯބިނެތްނަމައީ] މި އަލްބަމަށް ހައްދަވައިދެއްވާފައިވާ [ލޯބި ނެތްނަމައީ، އެ ހިތުގައި ފުރާނައެއް ނެތްތާ] މި ލަވަވެސް ޚާއްޞަ ގޮތެއްގައި ފާހަގަކޮށްލެވެއެވެ.\nޅެންވެރިކަމާއި އަދަބިއްޔާތަށް ޚިދްމަތް ކުރުމުގެ ރޮނގުން 2007 ވަނަ އަހަރު ޒުވާނުންގެ ޤައުމީ އިނާމުވެސް އާދަމް ނަޞީރުވަނީ، ހާސިލު ކުރައްވާފައެވެ.\nއާދަމް ނަޞީރު އަބަދުވެސް ބޭނުންފުޅުވަނީ، ޅެންވެރިކަމުގެ ރޮނގުން އޭނާއަށް ލިބިވަޑައިގެންފައިވާ ޢިލްމީ ހުނަރު، ވީހާވެސް ގިނަ ބަޔަކަށް ފޯރުއްވައިދެއްވުމަށެވެ. އޭނާ މިއަދުވެސް ފާހަގަކުރެވިފައިވަނީ، ޅެންވެރިކަމުގެ މަޢުލޫމާތު ހޯއްދަވައި ދިރާސާ ކުރައްވައިގެން، ހަމަޖެހުމާއި މަޞްލަޙަތަށް އިސްކަން ދެއްވައިގެން އަދި ޅެންވެރިކަމުގެ އަދަބިއްޔާތުގެ އަގު ވަޒަންކުރައްވައިގެން، މަސައްކަތް ކުރައްވާ ބޭފުޅެއްގެ ގޮތުގައެވެ.


ޓޫރިޒަމް މިނިސްޓްރީގެ ތަޢާރަފް\nވޯލްޑް ޓޫރިޒަމް އޯގަނައިޒޭޝަން (ޔޫ.އެން.ޑަބްލިއު.ޓީ.އޯ) އިން ދެކޭގޮތުގައި ޓޫރިޒަމަކީ އިގްތިޞާދީ މަންފާ ގެނުވާ، އޭގެ ސަބަބުން ހަމަހަމަކަމާއިއެކު ތަރައްޤީ ގެނުވާ، އަދި ތިމާވެށި ހިމާޔަތްކޮށް ބޭއްވުމަށް އެންމެ މުޙިއްމު އެއް ސިނާއަތެވެ. މި ޖަމިއްޔާ ދަނީ ދުނިޔޭގެ އެކި ކަންކޮޅުތަކުގައި ޓޫރިޒަމް ސިނާއަތް ކުރިއެރުވުމަށްޓަކައި ޓޫރިޒަމާއި ގުޅޭ މަޢުލޫމާތު އިތުރުކޮއްދީ ޕޮލިސީތައް ހެދުމަށް ބޭނުންވާ ލީޑަރޝިޕް އާއި މަދަދު ފޯރުކޮށްދެމުންނެވެ. މީގެ އިތުރުން ޔޫ.އެން.ޑަބްލިއު.ޓީ.އޯ އަކީ ޓޫރިޒަމް ދާއިރާގެ މާކެޓް ނޮލެޖް އިތުރުކޮށް، ކޮމްޕެޓިޓިވް އަދި ސަސްޓެއިނަބަލް ޓޫރިޒަމް ޕޮލިސީތަކާއި ވަޞީލަތްތައް ތަރައްޤީކޮށް، ޓޫރިޒަމާއި ގުޅޭ ތަޢުލީމާއި ތަމްރީންތައް ކުރިއަރުވާ، ޓެކްނިކަލް އެސިސްޓެންސް ޕްރޮޖެކްޓް ތަކުގެ ދަށުން ދުނިޔޭގެ އެކި ހިސާބުތަކުގައި ތަރައްޤީގެ ވަޞީލަތަކަށް ޓޫރިޒަމް ހެދުމަށް މަސައްކަތްކުރާ ބައިނަލްއަޤްވާމީ ޖަމިއްޔާއެކެވެ. މި ޖަމިއްޔާގެ މެންބަރުންގެ ގޮތުގައި 159 ޤަޢުމެއް ވާއިރު، ޕްރައިވެޓް ސެކްޓަރ، ތަޢުލީމީ އިންސްޓިޓިއުޝަންތައް، ޓޫރިޒަމް އެސޯސިއޭޝަން ތަކާއި އަދި ލޯކަލް ޓޫރިޒަމް އޮތޯޜިޓީތައް ހިމެނޭހެން6އެސޯސިއޭޓް މެންބަރުންނާއި 500 އަށް ވުރެ ގިނަ އެފިލިއޭޓް މެންބަރުން ތިބެއެވެ.\n1981 ވަނަ އަހަރުއެ ދިވެހިރާއްޖެއިން ޔޫ.އެން.ޑަބްލިއު.ޓީ.އޯ އާއި ގުޅުނު ފަހުން ވަރަށް ގާތް ގުޅުމެއް މި އޯގަނައިޒޭޝަނާއި އެކު ބާއްވަމުންދެއެވެ. ޚާއްސަކޮށް ޓޫރިޒަމް މިނިސްޓްރީ އިން ވަރަށް ގާތުން މަސައްކަތްތަކެއް މި އޯގަނައިޒޭޝަނާއި އެކު ކުރަމުން ދެއެވެ. މިގޮތުން ޓޫރިޒަމް މާސްޓަރ ޕްލޭން ތަކާއި ޕޮލިސީތައް ހެދުމަށް ޓެކްނިކަލް ލަފާ ހޯދުމުގެ އިތުރުން، ކޮންފަރެންސް ތަކާއި، ސެމިނަރ އަދި ވޯކްޝޮޕްތަކުގައިވެސް އެކުގައި ބައިވެރި ވެފައިވާނެއެވެ. ދިވެހިރާއްޖެއިން ޔޫ.އެން.ޑަބްލިއު.ޓީ.އޯގެ ދެކުނު އޭޝިޔާގެ ކޮމިޝަން ގެ ރިޔާސަތު މީގެ ކުރިން 1983 އިން 1987 އަށް، އަދި 1995 އިން 1997 އަށް ބަލަހައްޓަމުން ދިއުމުގެ އިތުރުން، މިއަހަރު 2020 އިން 2022 އަށްވެސް ރިޔާސަތު ބަލަހައްޓަމުން ދަނީ ރާއްޖެއިންނެވެ. މީގެ އިތުރުން މި ޖަމިއްޔާގެ ގްލޯބަލް ޓޫރިޒަމް ކްރައިސިސް ކޮމިޓީގެ ރިޔާސަތުވެސް ބަލަހައްޓަމުން ދަނީ ރާއްޖެއިންނެވެ. މި ކޮމިޓީ އުފެދުނީ ގްލޯބަލް ޕެންޑެމިކް ކޯވިޑް-19ގެ ސަބަބުން ދުނިޔޭގެ ޓޫރިޒަމަށް ދިމާވި ކަންކަމުން އަރައިގަތުމަށް ޓެކްނިކަލް އެސިސްޓެންސް ފޯރުކޮއްދޭ ކޮމިޓީއެއްގެ ގޮތުގައެވެ. މި ކޮމިޓީއިން ހުށަހަޅައިދިން "ޓެކްނިކަލް އެސިސްޓެންސް ރިކަވަރީ ޕެކޭޖް" ގެ ދަށުން އެކިއެކި ޕްރޮޖެކްޓް ތަކާއި އެސިސްޓެންސް ތަކުގެ އެހީގައި "ދިވެހިރާއްޖޭގެ ޓޫރިޒަމް އަލުން ހުޅުވާލުމުގެ ގައިޑްލައިން" އިފްތިތާހު ކުރެވި، ރާއްޖޭގެ ބޯޑަރު ޓޫރިޒަމަށް އަލުން ހުޅުވާލުމުގެ ފުރަތަމަ ފިޔަވަޅު ނެގުނެވެ.\nޕެސިފިކް އޭޝިޔާ ޓްރެވަލް އެސޯސިއޭޝަން (ޕާޓާ) އަކީ އޭޝިޔާ ޕެސިފިކްގެ ޓްރެވަލް އަދި ޓޫރިޒަމް އިންޑަސްޓްރީ އަށް ދެމެހެއްޓެނިވި ތަރައްގީ ގެނައުމުގެ ފެސިލިޓޭޓަރ އެއްގެ ރޯލު ޢަދާކުރުމަށް އުފެދުނު މެމްބަރުންގެ ޖަމިއްޔާއެކެވެ. މި ޖަމިއްޔާގެ މެމްބަރުންނަށް އެޑްވޮކަސީ އާއި، މުޙިއްމު ރިސާރޗް ތަކާއި އުފެއްދުންތެރި ހަރަކާތްތައް ބާއްވައެވެ. މި ޖަމިއްޔާ އެކުލެވޭ ގޮތަށް ބަލާއިރު، 95 ޤަޢުމުގަ ސަރުކާރުތަކާއި، ސްޓޭޓް އަދި ސިޓީ ތަކުގެ ޓޫރިޒަމް ބޮޑީތަކާއި، 25 ބައިނަލްއަޤްވާމީ އެއަރލައިނާއި އެއަރޕޯޓާއި، 108 ހޮސްޕިޓަލިޓީ އޯގަނައިޒޭޝަނާއި، 72 ކިޔަވައިދޭ އިންސްޓިޓިއުޝަނާއި އަދި މީގެ އިތުރުން އެތައް ސަތޭކަ ޓްރެވަލް އިންޑަސްޓްރީގެ އަމިއްލަ ކުންފުނިތައް، އޭޝިޔާ ޕެސިފިކް ޤަޢުމުތަކުންނާއި އަދި އޭގެ ބޭރުންވެސް ހިމެނިގެންވެއެވެ.\nދިވެހިރާއްޖެއިން ޕާޓާގެ ޗާޕްޓަރއާއި ގުޅުނީ7ޖޫން 2000 ގައެވެ. ފާއިތުވި 20 އަހަރު ރާއްޖެއާއި ޕާޓާ ވަރަށް ގާތް ގުޅުމެއް ބާއްވަމުން ދިޔައެވެ. މިގޮތުން މި ޖަމިއްޔާއިން ހިނގި އެތަކެއް އިވެންޓްގައި ރާއްޖެއިން ބައިވެރިވިއެވެ. މިއަދު ރާއްޖެއަކީ ޕާޓާގެ ބޯޑުގެ "ގަވަރމެނޓް އެންޑް ޑެސްޓިނޭޝަން ކޮމިޓީ" އަދި "ސަސްޓެއިނަބަލް އެންޑް ސޯޝަލް ރިސްޕޮންސިބިލިޓީ (އެސް.އެސް.އާރ)" ކޮމިޓީގެ މެމްބަރެކެވެ.\n29 އޮކްޓޫބަރ 2021\nމިއަހަރު ރާއްޖެއަށް 1 މިލިއަން ފަތުރުވެރިން ޒިޔާރަތްކޮށްފި\nފަތުރުވެރިކަމުގެ ވަޒީފާތަކަށް ފަރުމާކޮށްފައިވާ ފަހިވޭ (FahiWay) އެޕް ތައާރަފްކުރުން\nރ. އަނގޮޅިތީމު ޓޫރިސްޓް ވިޒިޓަރ ސެންޓަރުގެ މަސައްކަތަށް ބޭނުންވާ ސާމާނު ސަޕްލައި ކޮއްދިނުމާ ގުޅޭ\nފަރުތުވެރިކަން ތަރައްްޤީކުރުމަށް ބީލަމުގެ އުސޫލުން ކުއްޔަށް ދޫކުރުމަށް ކަނޑައަލުއްވާފައިވާ ރަށްރަށާއި ބިންބިމުގެ ތެރެއިން ޓޫރިސްޓް ރިޒޯޓް ތަރައްްޤީކޮށް ހިންގާނެ ފަރާތެއް ހޯދުމަށް ހުޅުވާލުން.\nފަތުރުވެރިކަމުގެ ދާއިރާގައި ތިމާވެށި ޙިމާޔަތްކޮށް ރައްކާތެރިކުރުމާ ބެހޭ ޤަވާޢިދަށް 1 ވަނަ އިޞްލާ ޙު ގެނައުމުގެ ގަވާއިދު\n06 ސެޕްޓެމްބަރ 2021


އަލްޒައިމާ ބަލި: ބަލިޖެހިފައިވާ މީހުންނަށް އަޅާލުމުގައި ބަލަންޖެހޭ ޢާންމު ބައެއް ކަންތައްތައް | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް އަލްޒައިމާ ބަލި: ބަލިޖެހިފައިވާ މީހުންނަށް އަޅާލުމުގައި ބަލަންޖެހޭ ޢާންމު ބައެއް ކަންތައްތައް\nއަލްޒައިމާ ބަލި: ބަލިޖެހިފައިވާ މީހުންނަށް އަޅާލުމުގައި ބަލަންޖެހޭ ޢާންމު ބައެއް ކަންތައްތައް\n26 ޖުލައި 2006\nއަލްޒައިމާ ބައްޔަށް ފަރުވާއެއް އަދި ހޯދިފައެއް ނުވެއެވެ. އަދި މިބަލި ޖެހެނީ ކަނޑައެޅިގެން ވަކި ސަބަބަކާއި ހުރެކަން ވެސް އެގިފައެއް ނެތެވެ. އެހެންކަމުން މިބަލިން ރައްކާތެރިވެވޭނެ ގޮތެއް ވެސް ނެތެވެ. ބަލީގެ އަހުލުވެރިންނަށް ބޭނުންވަނީ އެހެންމީހުންގެ އޯގާތެރިކަމާއި، ލޯތްބާއި، ކުލުނާއި، އަޅާލުމާއި، އެއްބާރުލުމާއި، ހިތްވަރު ދިނުމެވެ. މިގޮތުން އާއިލާގައި އަލްޒައިމާ ބަލީގެ އަހުލުވެރިއަކު ހުރި ނަމަ އެމީހަކަށް ޚާއްޞަ ސަމާލުކަމެއް ދޭންޖެހޭނެ އެވެ.\n1- އަބަދު ވެސް ފެންނަ ހިސާބަކު މީހަކު ހުރުން: ބަލީގެ އަހުލުވެރިޔާ ފެންނަ ހިސާބުގައި މީހަކު ހުރުމުން އެމީހާގެ ޖިސްމަށް ލިބޭގެއްލުންތަކުން ސަލާމަތްކޮށް ދެއެވެ.\n2- ކަންކަމާއި މެދު ހަދާން އާލާކޮށްދިނުމަށް މަސައްކަތްކުރުން: މިގޮތުން ކުރީގެ ހަދާންތަކުގެ ވާހަކަތައް ދައްކައި ހެދިދާނެއެވެ. އަދި ފޮޓޯ އަލްބަމްގައި ހުރި ކުރީގެ ފޮޓޯތައް ދައްކައި، އެނެގި ދުވަސްވަރަކާއި، އެނަގާފައި ހުރިތަނަކާއި ބެހޭގޮތުން ވާހަކަދައްކައި ހެދިދާނެ އެވެ. މިގޮތަށް ހެދުމުން ހަދާން ގަދަވުމަށް މަގުފަހި ވެގެން ދެއެވެ.\n3- އިހްތިރާމާއި އެކު ރީތިބަހުން މުޚާތަބު ކުރުން: ބަލިޖެހިފައިވާ މީހާއާއި ވީހާ ވެސް ރީތިބަހުން މުޚާތަބު ކުރުމަކީ ވަރަށް މުހިއްމު ކަމެކެވެ. އެއީ މުޚާތަބުކުރެވޭ ގޮތަކުން ބަލިޖެހިފައިވާ މީހާ ދެރަވެ، މާޔޫސްވުން، ހިތްދަތިވުން، ނުވަތަ ރުޅިއައުން ފަދަ ކަމެއް ކުރިމަތިވެދާނެތީ އެވެ.\n4- ވަކިގަވާއިދެއްގެ މަތިން ކަންތައްތައް ކޮށްދިނުން: މިސާލަކަށް ފެންވެރުމާއި ކެއުން، ބޭރަށް ހިގާލަން ދިއުން، ދުއްވާލަން ދިއުން، ބާޒާރު ކޮށްލަން ގެންދިއުން ފަދަ ބަލިމީހާ ހިތްހަމަޖެހޭ ފަދަ ކަންތައްތައް ވަކި އުސޫލަކުން ފުރިހަމަ ކުރެވިދާނެ އެވެ. ވިސްނަންވީ އެއްވެސް ކަމަކަށް މަޖުބޫރު ނުކުރުމަށެވެ. އޭގެ ބަދަލުގައި ކިޔައި، ވިސްނައިދީ އެއްބަސްވުމުން އެކަމެއް ކޮށްދިނުމެވެ.\n5- ބަލިމީހާ އަށް ބޭނުންވާ ތަކެތި ފަސޭހައިން ފެންނަ ހިސާބެއްގައި ބެހެއްޓުން: މިސާލަކަށް އަރިދަފުސް ފޮޅާނެ ޓިޝޫ، ރުމާ، ބޯނެ ފެން ފަދަ ތަކެތި އެދުކައިރީ އަތުޖެހޭ ހިސާބު ބެހެއްޓިދާނެ އެވެ.\n6- ގޭގައި ހުންނަ އަލަމާރި، ކަބަޑް، ފަދަ ތަންތާގައި ހުރީ ކޮންއެއްޗެއްކަން އެގޭނެހެން އެތަކެތީގައި ބޭރުގައި ލިޔެފައި ބެހެއްޓުން: މިސާލަކަށް ހެދުން ތައް ހުންނަ އަލަމާރީ ބޭރުގައި ''ހެދުންލާ އަލަމާރި'' މިހެން ލިޔެފައި ބެހެއްޓިދާނެ އެވެ.\n7- ތިމާ ހިތްއެދޭ ގޮތަށްވުރެ ބަލިމީހާއަށް ރަގަޅީ ކޮންގޮތެއްތޯ ބެލުން:\nމިސާލަކަށް ކެއުން ތައްޔާރުކުރާ އިރު ބަލިމީހާ ބޭނުންވާގޮތް ސާފުކޮށް އެގޮތަށް އަމަލުކުރާށެވެ. ކާންދިނުން ރަގަޅީ އެއްފަހަރާ ގިނައިން ކާންދިނުމުގެ ބަދަލުގައި ލުއިކޮށް ދުވާލަކު ދެތިން ފަހަރަކު ދިނުމެވެ.\n8- ހަވީރާއި އިރާކޮޅު މާގިނައިން ފެންބުއިން ރަގަޅު ނޫންކަމުގައި ބުނެދިނުން:|\nއޭރުން ދަންވަރު ފާޚާނާ ކުރަން ތެދުވާކަން ނުޖެހޭނެ އެވެ. ކުޑަކަމުދާންވުމުން ނުހިފެހެއްޓޭނަމަ އެދުމަތީގައި ރަބަރެއް އެޅުން، ނުވަތަ ބޮޑެތި މީހުންނަށް ޚާއްޞަ ނެޕީ ބޭނުންކުރެވިދާނެ އެވެ.\n9- ބަލިމީހާ އުޅޭ ކޮޓަރި، ފާޚާނާގެ ދޮރު، ތަޅުލެވޭގޮތަށް ނުބެހެއްޓުން: އޭރުން އެތެރެއިން ތަޅެއް ނުލެވޭނެ އެވެ. އެއީ ބައެއް ފަހަރު މިގޮތަށް އެކަނި ތަޅުލައިގެން ކޮންމެ ފަދަ ނުރައްކާތެރި ކަމެއް ވެސް ބަލީގެ އަހުލު ވެރިޔާ ކުރުމަކީ ގާތްކަމަކަށް ވާތީ އެވެ.\n10- ގޭތެރޭގައި ހުންނަ ލުއިލުއި ކަންކަން ކުރުމުގައި އަބަދުވެސް ބަލިޖެހިފައިވާ މީހާ ބައިވެރިކުރުން: މިސާލަކަށް ދޮވެފައި ހުރި އެއްޗެތި ފަތްޖެހުން، ބާލީހު އުރަ ލައްވާލުން، ފަދަ ލުއި ކަންތައްތައް ބަލިމީހާ ލައްވައި ކުރުވިދާނެ އެވެ.


Barudhan luikuran kasrathu kuraairu hedhey goasthah – Iru\nޝާޝާ· 24 ސެޕްޓެމްބަރު 2020\nބަރުދަން ލުއިކުރަން ޑައިޓުކުރުމުގެ އިތުރުން ދެން ކުރަން އޮންނަ އެންމެ މުހިންމު ކަމަކީ ކަސްރަތުކުރުމެވެ. ނަމަވެސް ކަސްރަތަކީ އެމީހަކަށް ފެންނަހާ ގޮތަކަށް ކުރަން އޮންނަ އެއްޗެއް ނޫނެވެ. ކަސްރަތުކުރުމުގައި ވަކި އުސޫލުތަކެއް ނުގެންގުޅޭ ނަމަ ބޭނުންވާ ނަތީޖާ ނުފެނިދާނެއެވެ.\nތިރީގައި މި އަލިއަޅުވައިލަނީ، ބަރުދަން ލުއިކުރަން ކަސްރަތު ކުރާއިރު، ގިނަ ބަޔަކަށް ނޭނގި ހެދޭ ބައެއް ގޯސްތަކަށެވެ.\n1. ވޯމް އަޕް ނުކުރުން\nކަސްރަތުކުރަން ފެށުމުގެ ކުރިން ކުޑަކޮށް ވޯމް އަޕް ކޮށްލުމުން، މަސްތަކާއި ހިތާއި ފުއްޕާމޭ ފަދަ ގުނަވަންތައް ކަސްރަތަށް ތައްޔާރުވާން ވަގުތު ލިބޭނެއެވެ. މިކަން ނުކުރާނަމަ، މަސްތަކަށް ގެއްލުންވުން އެކަށީގެންވެއެވެ.\n2. ކަސްރަތުކުރަމުން ފޯނު ބޭނުންކުރުން\nއެއްބައި މީހުން ޖިމަށް ދަނީ ފޮޓޯނަގާފައި މީސްމީޑިއާއަށް ލާންށޭ ބުނުމުން ދޮގަކަށް ނުވާނެއެވެ. ނަމަވެސް ކަސްރަތުކުރާ ވަގުތު ފޯނުގެ ބޭނުންކުރާނަމަ އެންމެ އެކަށީގެންވާ އަސަރު ހަށިގަނޑަކަށް ނުކުރާނެއެވެ. އެހެންކަމުން “މިރޯ ސެލްފީ” އެއް ނަގަން މަޑުކުރަންވީ ވޯކައުޓް ސެޝަން ނިމުމުންނެވެ.\n3. އެކި ފަހަރު އެކި ވައްތަރުގެ ވޯކައުޓް ކުރުން\nއާ ކަންކަން ތަޖުރިބާ ކުރުމުގެ ގޮތުން އެކި ދުވަހު އެކި ވައްތަރުގެ ވޯކައުޓް ކުރަން ބޭނުންވެދާނެއެވެ. ނަމަވެސް ބަރުދަން ލުއިކުރަން ބޭނުންވާ މީހަކަށް މިއީ އެންމެ ރަނގަޅު ގޮތަށް ނުވެދާނެއެވެ. ސަބަބަކީ އެކި ކަހަލަ ކަސްރަތު ކުރުމުން، ކޮންމެ ކަސްރަތަކުން ލިބެންޖެހޭ އެންމެ ފުރިހަމަ ނަތީޖާ ނުލިބޭނެތީއެވެ. އެހެންކަމުން، ބަރުދަން ލުއިކުރަން ކުރަން އެންމެ ރަނގަޅު ކަސްރަތުތަކަކީ ކާޑިއޯ އާއި ވެއިޓް ޓްރެއިނިންގ ކަމަށް ތަޖުރިބާކާރުން ބުނެއެވެ.\n4. އަރާމު ކުރަން ވަގުތު ނުނެގުން\nމާބުރަކޮށް ކަސްރަތުގައި އުޅެ، ހަށިގަނޑަށް އަރާމެއް ނުދޭނަމަ މާބޮޑަށް ވަރުބަލިވެ ނޭދެވޭ އަސަރު ކުރާނެއެވެ. އެހެންކަމުން، ހަފްތާއަކު މަދުވެގެން އެއްދުވަސް އަރާމުކުރަން ނަގާށެވެ. އޭރުން މަސްތަކުގައި ފައިބާ އުފެދި، އިތުރަށް ވަރުގަދަވާނެއެވެ.\nމިދިޔަ ހަފްތާގައި ބޭއްވި ކައިވެނި ހަފްލާއާ ގުޅިގެން ޕޮޒިޓިވްވީ މީހުންގެ ޖުމްލަ އަދަދު 68 އަށް އަރައިފި\n5. އެކަށީގެންވާ ވަރަށް ދިޔާ އެއްޗެހި ނުބުއިން\nކަސްރަތުކުރުމުން ހަށިގަނޑުގެ ފިނިހޫނުމިން އުފުލި، މީހާ ސްޓްރެސްވުމަށް މަގުފަހިވެއެވެ. ނަމަވެސް ކަސްރަތާ އެއްވަރަށް ގިނައިން ދިޔާ އެއްޗެހި ބޯނަމަ މި ހާސްކަން ވަރަށް ބޮޑުތަނުން ފިލުވައިލެވިދާނެއެވެ. އަދި އޯވަރޯލް ޕާފޯމެންސަށް ވެސް ފައިދާކުރާނެއެވެ.\nނިންޖާ ކަސްރަތާ ހުރި ގުޅުމަކީ ކޮބައިތޯ ހިތަށް އަރާފާނެއެވެ. ނަމަވެސް ނިދި ހަމަނުވުމަކީ ބަރުދަން ލުއިކުރުމުގެ ޕްލޭނަށް ވަރަށް ބޮޑަށް ނޭދެވޭ އަސަރު ކުރާ ކަމެކެވެ. 6-8 ގަޑިއިރުގެ ނިދި ލިބުމަކީ މަސްތައް ރިކަވާ ވާން ވަގުތު ލިބޭނެ ކަމެކެވެ. މީގެ އިތުރުންވެސް ސިކުނޑިއަށް ލުއިކަން ލިބި، މީހާގެ މުޅި މޫޑު ވެސް ރަނގަޅު ކޮށްދޭނެއެވެ. އޭރުން ކަމާ ވެގެން ޝައުގުވެރިކަމާއެކު ކަސްރަތު ކޮށްލެވޭނެއެވެ.


Kylie Jenner Ge Dharifulhuge Bappa Akee Kaakukameh Neyngunu - Vaguthu\nކޮވިޑް-19: އަތޮޅުތަކުގެ އަދަދު މައްޗަށް - 12 ގަޑިއިރު ކުރިން\nކައިލީ ޖެނާގެ ދަރިފުޅުގެ ބައްޕަ އަކީ ކާކުކަމެއް ނޭނގުނު!\n3 އަހަރު ކުރިން ( ފެބުރުއަރީ 9, 2018 )\nމަޝްހޫރު މޮޑެލް ކައިލީ ޖެނާއަށް ދާދި ފަހުން ލިބުނު އަންހެން ދަރިފުޅު ސްޓޯރމީގެ ބައްޕައަކީ ކާކުކަން ކަށަވަރު ކުރުމަށް ޑީއެންއޭ ޓެސްޓެއް ހެދުމަށް ކައިލީގެ ކުރީގެ ލޯބިވެރިޔާ ޓީގާ އެދެފިއެވެ.\nޓީގާ އެހެން އެދިފައިވަނީ އޭނާ ކުރި ޓްވީޓެއްގައެވެ. އެޓްވީޓްގައި އޭނާ ވަނީ ކައިލީގެ ދަރިފުޅުގެ ބައްޕައަކީ އޭނާ ކަމަށް ގަބޫލު ކުރާނީ ޑީއެންއޭ ޓެސްޓުން އެކަން ސާބިތުވުމުން ކަމަށް ބުނެފައެވެ.\nއެމެރިކާގެ ކެލެފޯނިއާއަށް އުފަން ޓީގާއަކީ އެގައުމުގެ މަޝްހޫރު ރެޕާއެކެވެ. ޓިގާއާއި ކައިލީގެ ލޯބީގެ ހަޔާތް ނިމުމަކަށް އައީ ވޭތުވެދިޔަ އަހަރުގެ ތެރޭގައެވެ. ކައިލީއާއި ޓީގާގެ ލޯބީގެ ހަޔާތް ނިމުނު ފަހުން މާގިނަ ދުވަހެއް ނުވެ ކައިލީ ވަނީ އެހެން މީހަކާއި ލޯބީގެ ގޮތުން ގުޅިފައެވެ. އެގޮތުން ކައިލީ ގުޅުނީ ޓެވިސް ސްކޮޓް ނަމަކަށް ކިޔާ ކަޅުނަސްލުގެ ރެޕާއަކާއެވެ. ސްކޮޓްއާއި ކައިލީ ލޯބީގެ ގޮތުން ގުޅުނުތާ މާގިނަ ދުވަހެއް ނުވެ ކައިލީ ބަނޑުބޮޑުވިއެވެ.\nއެއިރު ކައިލީ ބުނަމުން ދިޔައީ އޭނާގެ ބަނޑުގައިވާ ދަރިފުޅުގެ ބައްޕައަކީ އޭނާގެ ކުރީގެ ލޯބިވެރިޔާ ޓީގާ ކަމަށެވެ. ނަމަވެސް އެއިރުވެސް ޓީގާ އެކަމަށް އިންކާރު ކުރިއެވެ.\nކައިލީ ޖެނާ ދާދި ފަހުން އަންހެން ކުއްޖަކު ވިހާފައިވާއިރު އެކުއްޖާ ވިހެއި ފަހުން އޭނާގެ މިހާރުގެ ލޯބިވެރިޔާ އުޅެނީ އެހެން ގެއެއްގައެވެ. ކައިލީއާއި ސްކޮޓް ވަކިން އުޅޭތީ ގިނަ ބައެއް ސުވާލު އުފައްދާފައިވާއިރު މިކަމާއި އެދެމީހުން ކުރެ އެކަކުވެސް އަދި ވާހަކައެއް ނުދައްކައެވެ.\nނަމަވެސް އެމެރިކާގެ ނޫހަކުން ބުނެފައިވާ ގޮތުގައި ކައިލީ އޭނާގެ ލޯބިވެރިޔާއާއި ވަކިން އުޅެނީ ދަރިފުޅު މާކުޑަވުމުންނެވެ.\nމާވެލްގެ "ބްލެކް ވިޑޯ" ވަރަށް ކާމިޔާބު، ތިން ދުވަހުން 80 މިލިއަން ޑޮލަރު\nމަޝްހޫރު ތަރިންގެ ތެރެއިން މާބަނޑުކަން ތަފާތު ގޮތަކަށް އިއުލާނު ކުރި މީހުން!\nފެބުރުއަރީ 10, 2018 03:30\nއިސްލާމް ދީނުގެ ފުރިހަމަ ކަމާއެވެ. މި ދީނުގައި އަންހެނުން ނަށް ދީފާވާ ގަދަރާއި އިހްތިރާމްގެ ބޮޑުކަމާއެވެ. ކައިވެނީގެ މުހިންމު ކަމާއެވެ. އިއްފަތް ތެރި ވުމުގެ ބޮޑުކަން މިކަމުން އެނގޭ އަދި އެންމެ ފުރިހަމަ ނިޒާމެއް އޮތީ އިސްލާމް ދީނުގަ ކަން\nފެބުރުއަރީ 10, 2018 04:19\nފެބުރުއަރީ 10, 2018 04:39\nމަގޭ ނަން ޖަހާލާ. ފަހުން އިތުރުކުރާނީ\nފެބުރުއަރީ 10, 2018 12:16\nފެންނަހާމީހަކާއެކު އެއްދާންކުރަންފެށީމަ ނަސްލު އޮޅޭނެ.\nފެބުރުއަރީ 11, 2018 16:45\nކައިވެނިން ބޭރުގަ ހިންގާ ގުޅުމަށް އެއްދާން ކުރުމޭ ނުކިޔޭނެއެވެ. އޭގަށް ކިޔައި އުޅޭނީ ޒިނޭކުރުމެވެ.\nޑިސެމްބަރު 19, 2019 06:24\nއެއްދާން ނުކުރާނެ.ޒިނޭކުރުރަނީ.....ކައިވެނީގެ ބޭރުން ކުރާކޮންމެ ކަމެއްވެސް އަންހެނަކާ ފިރިހެނެށް .ގައިގޯލިވެ.


ISIS In Gaza Ah Hamalaa Dheefi - Vaguthu\nމުސްލިމުން ކަމަށް ދައްކައިގެން ދުނިޔޭގެ އެކި ކަންކޮޅުތަކުގައި ބޮޑެތި ލޭއޮހޮރުވުން ހިންގަމުންދާ ނިރުބަވެރި (ޓެރެރިސްޓް) ޖަމާޢަތް، އިސްލާމިކް ސްޓޭޓްސް (އައިސިސް) އިން ފަލަސްތީނުގެ ޣައްޒާއަށް ހަމަލާދީފިއެވެ.\nރޭގެ ވަގުތެއްގައި މި ހަމަލާ ދީފައި ވަނީ ޣައްޒާގެ ޗެކްޕޮއިންޓެއް ހުރި ސަރަޙައްދެއްގައި ޖާނުންފިދާވެގެންނެވެ. މި ހަމަލާގައި، ހަމާސް އަށް ނިސްބަތްވާ ފަލަސްތީނުގެ ތިން އޮފިސަރަކު ޝަހީދުވެފައިވާ ކަމަށް އެޤައުމުގެ އިދާރާތަކާއި ހަވާލާދީ ނޫސްތައް ބުނެއެވެ. މި ހަމަލާ ދީފައި ވަނީ ސައިކަލެއްގައި ބޮން ހަރުކޮށްގެން ގޮހެވެ.\nޣައްޒާއަށް އައިސިސް އިން ހަމަލާ ދިން ސަރަޙައްދު\nމި ހަމަލާ ދީފައި މިވަނީ، އިސްރާއިލްގެ ޔަހޫދީން ފަދައިން ޤައުމުތަކުގެ ބިމަށް ވެރިވެގަތުމަށް އައިސިސްގެ އަނިޔާވެރިން ކުރަމުންދާ މަސައްކަތާއި ދެކޮޅަށް، ޣައްޒާގެ ސަލާމަތީ ކަންކަން ބަލަހައްޓާ ހަމާސް ޖަމާޢަތުގެ ސިފައިން އެ ސަރަޙައްދުގައި ޚާއްސަ އޮޕަރޭޝަނަތަކެއް ހިންގާފައި ވަނިކޮށެވެ.\nފަލަސްތީނުގެ ސަލާމަތީ އިދާރާތަކާއި ހަވާލާދީ ބިބީސީން ބުނެފައި ވަނީ، އެ ސަރަޙައްދުގައި ބޮމުގެ ދެ ހަމަލާއެއް ދީފައިވާ ކަމަށެވެ. އެގޮތުން ފުރަތަމަ ހަމަލާގައި ދެ އޮފިސަރަކު ޝަހީދުވިއިރު، ތިންވަނަ މީހާ އޮތީ ވަރަށް ބޮޑަށް ޒަޚަމްވެފައި ކަމަށާއި، އޭނާ ޝަހީދުވީ އޭގެ ފަހުން ގަޑިއެއްހާއިރު ވެސް ނުވަނީސް ދިން ދެވަނަ ގޮވުމުގައި ކަމަށް ބީބީސީން ބުނެއެވެ.\nމި ހަމަލާ އާއި ގުޅިގެން ޣައްޒާގައި މިހާރު ވަނީ ކުއްލި ނުރައްކަލުގެ ހާލަތު އިއުލާނުކޮށްފައެވެ. އަދި ހަމާސްގެ ސަލާމަތީ ބާރުތައް މިހާރުވަނީ އެލާޓަށް ގެނެސްފައެވެ.\nއޮގަސްޓް 28, 2019 09:00\nއެއީ މުސްލިމުންކަމަށް ދައްކައިގެން އުޅޭ އިޒްރޭލު މީހުންދޯ؟ ތިހެން ބުނީމަ ގަބޫލު ކުރާނެ ބަޔަކު ވެސް ތިބޭނެ. ލަންކާއިން ހައްޔަރުކޮށްގެން އެއުޅެނީވެސް ހަމަ އޭގެ މީހުން. އެހެންޏާ ފަހެ، މުސްލިމަކު ލެއެއް ނުއޮހޮރުވާނެތާ!\nއޮގަސްޓް 28, 2019 09:36\nހަމާސް އަކީވެސް އިޒްރޭލު މީހުން ނޫން ކަމެށް ނޭނގޭ. އިޒްރޭލުން ޣައްޒާއަށް ވަސީލަތްތައް ފޯރުކޮށްދެމުން ގެންދޭ.\nއޮގަސްޓް 28, 2019 14:57\nއެމްޑީޕީގަވެސް އުޅެބީ އިޒުރޭލު މީހުންނައް ވެދާނެ.\nއޮގަސްޓް 28, 2019 09:08\nއައިސިސް އަކީ ދީނީ ޖަމާއަތެކޯ.. އެކަމަކު މަރަނީ މުސްލިމުން..\nއޮގަސްޓް 28, 2019 09:11\nއައިއެސްއަކީ މާ ރަގަޅު ބައެއްކަމަށް ބުނާ މީހުން ދެން ބުނާނީ ކީކޭބާ! ތިއީ މުސްލިމުންގެ ހަލާކަށް އިސްރާޢިލުން ފަނޑުކޮށްގެން އުފައްދާގެން އުޅޭ ބައެއް!\nއޮގަސްޓް 28, 2019 09:16\nހަމާސް އަކީ ަލަސްތީން އިޒްރާއިލައް ވިއްކައިގެން ކައިގެން އުޅޭ ޖަހާލަތާ އެސް އެސް ފިކުރުގެ ބައެއް.\nއޮގަސްޓް 28, 2019 09:39\nއަސްލު ރަނގަޅު މުސްލިމަކު ވިއްޔާ ހަމަ ލެއެއް ނުއޮހޮރު ވަާނެ..\nއޮގަސްޓް 28, 2019 12:18\nނަމުގަ އައިއެސް، މިމީހުނާއި ބައިއަތު ހިފުމަށް މި ދިވެހި ފަސްގަނޑުންވެސް ދިޔަ ރައްޔިތުން މަދެއްނޫން. ތި އައިއެސް އަކީ އެމެރިކާ އަށް ތަބާވެ އިސްރާއިލް އަށްވާގިވެރިވާ ނިރުބުވެރި ޖަމައާތެއް.\nއޮގަސްޓް 28, 2019 16:09\nއައިސް އިން ދިންހަމަލާއެއްކަން އެގުނީ ކިހިނެއްބާ\nއޮގަސްޓް 29, 2019 10:35\nޙިލާފަތޯ.މީހަކު ހީ ހީ ބަލި ވެދާނެ މި މީހުންގެ ގަމާރު ކަމުން\nއޮގަސްޓް 28, 2019 19:12\nހަމަސް އަކީ ސިޔާސީ ބައެއް.އެއީ ކާފަރުންނަށް ވާގިދޭ ބައެއް\nއޮގަސްޓް 28, 2019 19:36\nދެން ކީއްވެ މުސްލިމް ދިވެހީން އެމީހުންނާ ބައިވެރިވެގެން އިޒްރޭލުން ކްރިސްޓިއަނުންނަށް ޓާގެޓް ކުރަނީ؟\nއޮގަސްޓް 30, 2019 01:19\nޣާޒާ ރައްޔިތުންރެއާ ދުވާލު ގަތުލުކުރަމުން ދުވަނީ ޔަހޫދީން. އެމީހުންނަަ ދެކޮޅައް ތިކިޔާ ހަމާހުންފިޔަވަޅު ނާޅަނީ ކީއްވ\nއޮގަސްޓް 30, 2019 11:10\nއަހަރެމެން ގަބޫލުކުރާ ގޮތުގައި ހަމާސް ޖަމާއަތަކީ ހައްގު ބައިގަނޑެއް ނޫން. އެވެރިން ނައް ހެޔޮއެދޭ ބައެއް އެވެރިން ނައް ނޭންގޭ. އަސަބިއްޔަތައްޓަކައި ހަނގުރާމަ ކުރަމުންދާ ބައިގަނޑެއް. ޑިމޮކްރަސީ ބައިގަނޑެއް\nސެޕްޓެމްބަރު 6, 2019 21:21\nވަގުތައް ހަމަ ޔަގީންތަ އައިސިސްކަން ހަމަލާދިނީ؟


SunOnline: Flying school ge dharivarun ge dhifaau gai minister Nahula\nފްލައިން ސްކޫލުގެ ދަރިވަރުންގެ ދިފާއުގައި މިނިސްޓަރު ނަހުލާ!\nއައްޑޫ ފްލައިން ސްކޫލު، އޭޝިއަން އެކެޑެމީ އޮފް އެރޮނޮޓިކްސް (އޭއޭއޭ) ގެ ދަރިވަރުންނާމެދު ކަންތައް ކުރެވެނީ ބޭއިންސާފުން ކަމަށް ޓްރާންސްޕޯޓު އެންޑް ސިވިލް އޭވިއޭޝަން މިނިސްޓަރު އާއިޝަތު ނަހުލާ ވިދާޅުވެއްޖެއެވެ.\nމިނިސްޓަރު ނަހުލާ މިއަދު ވަނީ ފްލައިން ސްކޫލުގެ މައްސަލާގައި ޓްވީޓު ކުރައްވައިފައެވެ. މިނިސްޓަރުގެ ޓްވީޓުގައި ވިދާޅުވީ، އައްޑޫގައި ގާއިމް ކޮށްފައިވާ ފްލައިން ސްކޫލްގައި ކިޔަވަމުންދާ ކުދިންނާ މެދު އަމަލު ކުރެވެމުންދަނީ ބޭއިންސާފުން ކަމަށާއި އެކަން ކުށްވެރި ކުރައްވާ ކަމަށެވެ.\nފްލައިން ސްކޫލްގެ ހިންގުން ދޯދިޔާވެ ކުދިންނަށް ކޯސް ފުރިހަމަ ނުކުރެވި ކޯސް ދިގުދަންމާލަމުންދާތީ އެ ސްކޫލްގެ ދަރިވަރުންތަކެއް ހަޔާ އެޑިއުކޭޝަން މިނިސްޓްރީއަށް ވަނީ ޕެޓިޝަނެއްވެސް ހުށަހަޅައިފައެވެ.\nކުދިންގެ ކިޔެވުން ފުރިހަމަ ކުރުމަށް ދަތިތައް ކުރިމަތިވިނަމަވެސް، އެކަންތަކަށް ހައްލު ނުގެނެސް ފްލައިން ސްކޫލުގައި ކިޔަވާ ދަރިވަރުން އެތަނުން ވަކިކުރަމުންދާ މައްސަލަވެސް ވަނީ ފެންމަތިވެފައެވެ.\nއޭއޭއެ އިންް ގަބޫލުކުރާ މިންގަނޑަށް ކޯސް ފުރިހަމަ ކޮށްފައި ނުވާކަމަށް ބުނެ އެތަނުގައި ކިޔަވާ 15 ކުއްޖަކު ވަނީ ކޯހުން ވަކިކޮށްފައެވެ. ކުދިން ކޯހުން ވަކިކޮށްފައިވަނީ މައްސަލަތައް ހައްލު ކުރުމަށް މަސައްކަތް ކުރަމުންދާ ދަނޑިވަޅެއްގައެވެ.


ލާޒިއޯ މޮޅުވެ، އިމޮބިލޭ ޔޫރަޕުގެ ރަންބޫޓް ހޯދުމާއި ގާތަށް ލާޒިއޯ މޮޅުވެ، އިމޮބިލޭ ޔޫރަޕުގެ ރަންބޫޓް ހޯދުމާއި ގާތަށް\nލާޒިއޯ މޮޅުވެ، އިމޮބިލޭ ޔޫރަޕުގެ ރަންބޫޓް ހޯދުމާއި ގާތަށް\nލާޒިއޯގެ ޗީރޯ އިމޮބިލޭ\nއިޓާލިއަން ލީގުގައި ރޭ ލާޒިއޯއިން ބްރެޝިއާގެ މައްޗަށް 0-2 އިން ކުރި ހޯދި މެޗުގައި އިމޮބިލޭ ލަނޑު ޖަހައި ޔޫރަޕުގެ ރަންބޫޓް ހޯދުމާއި ގާތަށް ޖެހިލައިފިއެވެ.\nލާޒިއޯގެ އަމިއްލަ ދަނޑުގައި ކުޅުނު މި މެޗުގައި އެޓީމުން ފުރަތަމަ ލަނޑު ޖަހާފައިވަނީ މެޗުގެ ސަތާރަ ވަނަ މިނެޓުގައެވެ. މި ލަނޑު އެޓީމަށް ކާމިޔާބުކޮށްދިނީ، ކޮރެއާއެވެ. އަދި ދެވަނަ ލަނޑު މެޗު ނިމެން އަށް މިނެޓަށް ވެފައި ވަނިކޮށް ކާމިޔާބުކޮށްދިނީ، ޗީރޯ އިމޮބިލޭއެވެ.\nމި ލަނޑާއެކު އޭނާ ވަނީ ސެރިއާގެ ލަނޑު ލިސްޓުގައި 35 ގޯލާއެކު ކުރި ހޯދާފައެވެ. ލިސްޓުގެ ދެވަނައިގައި 31 ލަނޑު ޖަހައިގެން ޔުވެންޓަސް ކްރިސްޓިއާނޯ ރޮނާލްޑޯ އޮތް އިރު ތިންވަނައިގައި އޮތީ އިންޓަރ މިލާންގެ ލުކާކޫއެވެ. އެނާ ވަނީ 23 ލަނޑު ޖަހާފައެވެ.\nލަނޑު ލިސްޓުގެ އެންމެ ކުރީގައި އޮތް އިމޮބިލޭ އެންމެ ގާތުން ވާދަކުރާ ބަޔާން މިއުނިކްގެ ލެވޮންޑެސްކީ ވަނީ މި ސީޒަނުގައި މިހާތަނަށް 34 ލަނޑުޖަހާފައެވެ.\nއިމޮބިލޭވަނީ ސެރިއާގައި އެއް ސީޒަނެއްގައ އެންމެ ގިނަ ލަނޑު ޖެހި ކުޅެންތެރިޔާގެ ރެކޯޑް ހެދުމާ ގާތައް ޖެހިލާފައެވެ. 2015 ވަނަ އަހަރު މިރެކޯޑް މުގުރާލީ ނަޕޯލީގެ ޖާޒީގައި އާޖެންޓީނާގެ ގޮންޒާލޯ ހިގުއައިންއެވެ. އެއީ އެސީޒަނުގައި ޖެހި 36 ގޯލާއެކުއެވެ. ރޭގައި ހޯދި މޮޅާއެކު ލާޒިއޯ ވަނީ 37 މެޗުން 78 ޕޮއިންޓް ހަމަކޮށްފައެވެ. ލާޒިއޯ އޮތީ އިޓާލިއަން ލީގު ތާވަލުގެ ހަތަރުވަނައިގައެވެ.


Raees Yaameen ge dhe hat trickaa'eku mahibadhoo balikoffi\n2 މަސް,6ދުވަސް, 16 ގަޑި, 58 މިނެޓް, 10 ސިކުންތު ކުރިން 5740ހުސައިން ނާސިފް\nއދ.މަހިބަދޫގައި ކުޅުނު އެކުވެރި ކަމުގެ ފުޓްސަލް މެޗެއްގައި ކުރީގެ ރައީސް އަބްދުﷲ ޔާމީން އަބްދުލް ގައްޔޫމް ހަތް ލަނޑު ކާމިޔާބު ކުރައްވައިފިއެވެ.\nރައީސް ޔާމީން ހަތް ގޯލު ކާމިޔާބު ކުރެއްވީ އިދިކޮޅު ކޮންގްރެސް ކޯލިޝަން ގުޅިގެން އ.ދ އަތޮޅުގެ ހަތަރު ރަށަކަށް ކުރައްވާ ދަތުރުފުޅުގެ ތެރެއިން މިއަދު ހަވީރު މަހިބަދޫ ދަނޑުގައި އެރަށުގެ ޓީމަކާއި ރައީސް ޔާމީންގެ ޓީމް ބައްދަލުކުރި ފުޓްސަލް މެޗު ގައެވެ.\nމި މެޗުގައި ރައީސް ޔާމީން ވަނީ ފުރަތަމަ ހަމަލާއިން ވެސް ގޯލެއް ކާމިޔާބު ކުރައްވާފައެވެ. އެގޮތުން މެޗުގެ ފުރިހަމަ ވަގުތު ހަމަވުމުގެ ކުރިން އެމަނިކުފާނު ވަނީ7ގޯލާއެކު ދެ ހެޓްރިކް ފުރިހަމަ ކުރައްވާފައެވެ. ރައީސް ޔާމީން ވަނީ މި މެޗުގެ ދެ ހާފުގައި ވެސް ފުލްކޮށް ކުޅުއްވައި މެޗު ފުރިހަމަ ކުރައްވާފައެވެ.\nމި މެޗުގައި ރައީސް ޔާމީންގެ ކެޕްޓަން ކަމުގެ ދަށުގައި ނުކުންނެވި ޓީމުގައި ކުރީގެ އިކޮނޮމިކް މިނިސްޓަރު މުހައްމަދު ސައީދާއި ކުރީހެ ހައުސިންގ މިނިސްޓަރ ޑރ.މުހައްމަދު މުއިއްޒު އާއި މެމްބަރު ޝިޔާމް، މެމްބަރު ޝުޖާ، މެމްބަރު ތާރިގް، އަދި ޕީއެންސީގެ ރައީސް އަބްދުއްރަހީމް ވަނީ ކުޅުއްވިއެވެ.\nމަހިބަދޫ ދަނޑުގައި ކުޅުނު މެޗް ރައީސް ޔާމީނުގެ ޓީމުން ކާމިޔާބުކުރީ 12-14 ގެ ނަތީޖާއަކުންނެވެ. ރައީސް ޔާމީން އަކީ ތަފާތު މުނާސަބަތުތަކުގައި ފުޓުބޯޅައިގެ ހުނަރު ދައްކަވާ ބޭފުޅެކެވެ.\n5 މިނެޓް ކުރިން 32 0\n2 ގަޑި ކުރިން 68 0


Dho?! STORY: Innaane meehaku. Ep 13\nގެއަށް ދެވުނުއިރު ބީބީސީ ރިޕޯޓަރު އިނީ އުނދޯލީގައެވެ. އަހަރެން ހަމަ ވަންހާއިރުން ވާހަކަ ހުއްޓާލައިފި އެވެ. އެވަގުތު މަންމަ އަހަރެންގެ މޫނަށް ބަލައިލީ ރަނގަޅު ގޮތަކަށް ނޫނެވެ.\n"ހުސްނާ އަހަރެން އަދި ހަނދާންނެތިފަ މިހުންނަނީ އުނދުނަށް ބަތް އުދާފަ ހުންނާނީ..." އަހަރެން ހަމަ ފެނުނުހާއިރުން ހައްވަދައިތަ ބަތްތެލިމަތިންވެސް ހަނދާންވެއްޖެ އެވެ. ދައިތަގަނޑު ދާއިރު ތިޔަ ބަތްތެއްޔެއް އަނދައި އަޅިއަށްވެފައި ހުރިއްޔާ ރަނގަޅެވެ. ދޭތެރެޖައްސަމުން ދުވުން ނޫންކަމެއް ނެތެވެ. އެހެންމީހުންގެ ކުށް ހޯދަމުން ދުވާއިރު ތިމާ މީ އއަލިފެއްނަމަ ރަނގަޅެވެ.\nއަހަރެން ގެއަށް ވަންނަން ދިޔަ މަގުމަތީ ދައިތަގަނޑާއި އަރާ ހަމަވުމުން މިއަދު އެދިޔައީ އެއްޗެކޭ ބުނެވެސް ނުލައެވެ. އެހެންޏާ އަހަރެންގެ އުނިސިފައެއް ނަމަވެސް ފާހަގަކޮށްނުލާ ނުދާނެއެވެ.\n"ހޭޒަލް އިސްމާއީލް އަމީން!!!" ވަރަށް ނޫންކަމަށް ހެދިފައި ގޮސް މަންމަ އިން އުނދޯލި ފަސްދިންތަނާ މަންމަ ގޮވާލިއެވެ. އަދި އެވެސް އާދައިގެ ގޮވާލުމަކުން ނޫނެވެ. އިންޒާރުގެ ގޮވައިލުމަކުންނެވެ. މަންމަ އަހަރެންގެ ފުރިހަމަ ނަމުން ގޮވައިފިނަމަ އެދެން ބޮޑުތާޖެހުނީއެވެ. އައްޑަނަ ނަގައި ދިފާޢުވާންވީ ވަގުތުއަރާހަމަވީއެވެ.\nއެކަމަކު އެއީ އަހަރެންގެ މަންމަވިއްޔާ އަހަރެންވެސް މީ ހަމަ އެމަންމަގެ ދަރިއެކެވެ.\n"މަންމަ އަޅެ އަހަރެން ރެސްޓްކޮށްލާފަ ނިކުތީމަ ތިކިޔާއެއްޗެއް ކިޔަން މަޑުކޮށްލަންވީނު. އެނދު އެހެރަ ހުރެގެން ހަނާއަޅަނީ މިތާ ހުއްޓިލަންވެސް ކެރޭކަހަލަ ގޮތަކަށް ނޫން.." ހުއްޓިނުލާ ދޮރާއި ދިމާއަށް ދަމުން އަހަރެން ބުނެލީމެވެ.\n"ވާސަރީ...؟؟ ހޭޒަލްއާ ވާހަކަދައްކަން މިހާރު އެޕޮއިންޓްމެންޓްވެސް ހައްދަންޖެހޭ ދަރަޖައަށް ދިޔައީތތަ؟ އެހެންވިއްޔާ ކިހިނެތްވާނެ މާދަމާ ހެނދުނު؟ ނޫނީ އަންނަހުކުރު ދުވަހުގެ މެންދުރުފަހު؟..." މަންމަ އުނދޯލިން ފައިބާފައި އުކުޅުގައި އަތް ވިނދެލަމުން ސުވާލުކޮށްލިއެވެ.\n"ހުކުރުދުވަހަކު ނޫން. އެއީ ބައިދުވަހެއް..." ރައްދުދީފައި އަހަރެން އެތެރެއަށް ދެމިގަތީމެވެ.\nތަންކޮޅަކަށް ދެވުނުތަނާ ފަހަތުން ކޮންމެވެސް އެއްޗެއް ވެއްޓުނުއަޑު އިވުނެވެ. ބަލާލިއިރު ދޮރުން ތަނންކޮޅެއް އެތެރެއަށް އައިސް ޖެހިފައި އޮތީ މަންމަ ހޫރާލި ފައިވާންކިބައެވެ. ކޮޓަރިއަށް ވަންނަން އުޅެފައިވެސް އަނބުރާލައިފައި ދިޔައީ އެފައިވާން ކިބަ ނަގާށެވެ. ނަސީބަކުން މަންމަ ބަލާ ނާންނަނީސް އެހިފައިގެން އެތެރެއަށް ވަދެވުނެވެ. އެވަންތަނެއް ނޭނގިގެން ހޯދަން މަންމަ ދެން ހުންނާށެވެ.\nއަރާމު ނިދިގަނޑަކަށްފަހު ހޭލެވުނީ އަޞުރު ބަންޤިގޮވަން ކައިރިވެފައިވަނިކޮށެވެ. ބަނޑުހައިކަމުން ގޮހޮރު ވަޔާ ހޫރެނީއެވެ. ތެދުވެ މޫނަށް ފެންކޮޅެއް ވިއްސާލައިގެން ފުރަތަމަވެސް ދޮރު ހުޅުވާލައިފައި ސަރަހައްދު ނުރައްކަލުން ސަލާމަތްވެފައިވޭތޯ ޗެކްކުރަން ޖެހުނެވެ. ކުޑައިރު އަހަރެން އެމަސައްކަތް ހަވާލުކުރަނީ އަބަދުވެސް ޝެހެނާޒްއާއެވެ. ބަޑި ހަނގުރާމަތައް ބަލާފައި ދަނޑިކޮޅުކޮޅުން ބަޑި ހަދައިގެން ބަޑިކުޅުމަކީ އަހަރެން އެންމެ ގަޔާވި އެއް ކުޅިވަރެވެ. އެކަމަކު ޝެހެނާޒްއަށް އިތުބާރު ކޮށްފައި ފަހުން ހިތާމަކުރަން ނުޖެހޭ ފަހަރެއް މަދުވާނެއެވެ. މަންމަ ކުރިމަތީ ހުއްޓަސް މަންމަދެކެ ބިރުން ރާސްތާ ސާފުކަމަށް ބުނެފާނެއެވެ. އެކަމަކު މިއަދު މަންމަ ފެންނާކަށް ނެތެވެ. އަދި މަންމަގެ އަޑެއްވެސް ނީވެއެވެ. އަހަރެން ވީ އުފަލުން އަވަހަށް ބަދިގެއަށް ވަދެ ކާން ޖައްސާލައިފީމެވެ. އެކަމަކު މަންމަ އޭރު ދައްކަން އެއުޅުނީ ހަމަ އައްފާންގެ ވާހަކައަށް ވެދާނެ ބާވައެވެ؟\nފޯނު ރިންގްވާން ފެށުމުން ބަލާލިއިރު އައްފާން ގުޅަނީއެވެ. ޝައިތޯނުމަތިން ހިތަށްއެރީ ޝައިތޯނު ގުޅީއެވެ. އަހަރެން ވަގުތުން ފޯނުން އަޑު ކަނޑާލައިފައި ބޭއްވީ ބަންޑުންނެވެ. އެފިރިހެނާ އެއުޅެނީ ކޮންވައްތަރަކަށް ހެއްޔެވެ؟ އޭނަ ކުރިންވެސް އުޅޭގޮތަށް އުޅުނިއްޔާ ވާނީ ކީއް ހެއްޔެވެ؟ އާއެކެވެ. އަހަރެން އޭނައާ ދެން ބައްދަލުވާއިރު ބުނާނީ އަހަންނާއި ދުރުން އުޅުމަށެވެ. ސުކޫލްތެރެއިން ނޫން ގޮތަކަށް ދަންނަކަމަށްވެސް ނުހަދާށެވެ. ފަޒީގެ ބޭބެއަށްވިޔޭ ކިޔާފައި އޭނަ އަހަރެންގެ ރަށަށް އައުމުން މަވީދެން އޭނަގެ އާރުކާޓީއަކަށްވެގެން ގަނަތެޅެން ހެއްޔެވެ؟ އެކަމަކު ފަޒީއާއި ދިޔާނާއަށް އޭނަގެ ޚަބަރުވާނީ ދޭށެވެ. އައްފާން ރަށުގައި އުޅޭވާހަކަ ބުނާއިރަށް ފަޒީ ރަށަށް ނައިއްޔާ ރަނގަޅެވެ. ނޫނީ އޭނަގެ ކްރަޝް މިހާރު ބަދަލުނުވާކަމެއްވެސް ނޭނގެއެވެ. ދިޔާނާގެ ހާލަކީ ކޮބައިބާވައެވެ.\n"ގެސްވަޓް؟... އައި ހޭވް ނިއުސް..." ދެމީހުންގެ ސަމާލުކަން ލިބުމާއެކު އަހަރެން އިއްވައިލީމެވެ.\n"ވެއިޓް ވެއިޓް... އަހަރެން ގެސްކުރާނީ...ހޭޒް މީހަކާ އިންނަނީ ދޯ؟" ފަޒީ ހީވީ އަހަރެން ބޮޑުއިނާމެއް ހުށައަޅައިގެން އޭގެ ދަހިވެތިކަމުގައި އުޅުނު ހެންނެވެ. އެކަމަކު އޭނަގެ ވާހަކަ ނިމުނީ އަހަރެން ރުޅި އަރުވާލައިފަ އެވެ. އައިރުޅިން ފޯނު ކަނޑާލަން ހިތަށްއެރިއެވެ. އެހެން އެންމެންނެކޭ އެއްގޮތަށް އޭނައަށްވެސް ފެންނަނީ އަހަރެންގެ ކައިރީ ދިއްލިފައި އިންނަ ހުސް މަޤާމެވެ.\n"ކިހިނެތްވީ އަސްލު؟" ދިޔާނާ ހީވަނީ އެގަޑީވެސް ސީރިއަސްވެފައި ހުރި ހެންނެވެ. އިތުރަށް ވާހަކަދައްކަން ބޭނުންވީ އޭނަގެ ސަބަބުންނެވެ.\n"ޒާލިމް ޚާން އައިސް އެބައުޅޭ މިރަށުގަ. ކެން ޔޫ ބިލީވް އިޓް؟؟....." ޖޯޝާއެކު އަހަރެން ބުނެލީމެވެ.\nފަޒީގެކޮޅުން އަޑުފަތްގަނޑެއް އިވުނެވެ. ހީވީ ކޮންމެވެސް އެއްޗެހިތަކެއް ވެއްޓުނުއަޑު ހެންނެވެ. އަހަރެންގެ ކަންފަތުގެ ތޫރި ސަލާމަތްވީ ކިރިޔާ އެވެ.\n"ދުންތަނަނަ ތަންކޮޅު ދޯ އެއައީ...؟" އަޑުފަތްގަނޑު ހިމޭންވުމުން އަހަންނަށް ބުނެލެވުނެވެ.\nދިޔާނާ ހިނިގަނޑެއް ޖަހާލައިފައި އިތުރު ތަފްޞީލަށް އެދުނެވެ. ވާހަކަ އޮލަވެފައި އިނުމުން މަންމަ ބަދިގެއަށް ވަންކަމެއް ނޭނގުނެވެ. ފެނުނީ ކުރިމަތީ ހުއްޓައެވެ. ދެބުމަ ގޮށްޖަހާލިގޮތުން ހީވީ ދެން އެގޮށް މޮހަން ޖެހޭނީ ކޮންމެވެސް ޓެކްނީޝަނެއްގެ އެހީގައި ހެންނެވެ. ފަޒީމެން ކައިރީ ފަހުން ގުޅާނަމޭ ކިޔާފައި އަވަހަށް ފޯނު ބާއްވައިފައި ތެދުވެއްޖައީމެވެ.\n"ރަށުތެރޭގައި ހޭޒަލްއޭ ކިޔައިގެން ކީކޭ އެކިޔަނީ؟ ކާކުގެ ސައިކަލު ފަހަތަށްއެރި ވާހަކައެއް؟" މަންމަ އެންމެ އިރުކޮޅެއްވެސް ބޭކާރުކުރުމެއްނެތި ސީދާ މައުޟޫއަށް ދިޔައެވެ. އަހަރެންގެ ޝައްކު މުޅިން ރަނގަޅެވެ.\n"ރަށު އެންމެންތަ ނޫނީ ހައްވަދައިތަތަ؟" އެތެރެހަށި ކުޑަކޮށް ފިނިވެފައިވިއަސް އަހަރެން ހުރީ ވަރަށް ސާބިތުވެގެންނެވެ.\n"ބުނިމީހެއްގެ ވާހަކަ ކިޔާނެކަމެއް ނެތެއްނު. އަހަރެން މިކުރާ ސުވާލަށް ޖަވާބުދީބަލަ!" މަންމައަށް އަހަރެންގެ މޫނުމަތީ ބޮނޑިތާނެއްނާޅައި ކެތްވަނީއެއް ނޫނެވެ. އަހަރެމެންގެ ދެމެދުގައި އެމޭޒު ހުރިކަން އެއީ އަހަރެންގެ ނަސީބެވެ.\n"އެއީ މަޖުދީ ރަތްޓެއްސެއް... ސުކޫލްގަ ވަޒީފާ އަދާކުރަނީ..." މަޖުދީގެ ނަން އަހަރެން ބުނީ މަންމަ މައިތިރިވޭތޯއެވެ.\nކުޑައިރުކޮޅެއް ވަންދެން މަންމަވެސް އަދި އަހަރެންވެސް ހުރީ އެއްޗެއް ނުބުނެ އެކަކު އަނެކަކަށް ބަލލާށެވެ. މަންމަ އަހަންނަށް ދޭނެ އަދަބަކާއި ދޭތެރޭ ވިސްނަނީ ކަހަލަ އެވެ. މަންމަ ނިކުންނަން ހިނގައިގަތީ ބައްޕަ ބޭރުގައި ހުރެގެން ގޮވާތީ ނުކުޅަދާނަވެގެންނެވެ. ވަގުތުން އަހަންނަށް ފުން ނޭވައެއް ދޫކޮށްލައިފައި އަނެއްކާވެސް އިންތަނުގައި އިށީނދެވުނެވެ. އަނެއްކާވެސް އެނބުރި ނާންނަނީސް އަތް ދޮވެލައިގެން އަހަރެން ދެން ބެލީ ގެއިން ރައްކާވެވޭތޯ އެވެ.\nހިމާޔަތް ހޯދަން އަހަރެން ދިޔައީ ފަލަކް އާއި ޝެހެނާޒްގެ މައިޒާނަށެވެ. އެގޭ ދޮރާށިން ވަންއިރު ގޯތިތެރޭގައި ސައުދާ އުޅެނީ ފިޔޮތްގަނޑެއް ފިއްތާލައިގެން އޭގެ ގުއި ނެރެގެންނެވެ. މަންމަ ކޮބައިތޯ އެހުމުން އެތެރެއަށް އިޝާރާތްކޮށްލިއެވެ. އެގޭ ގޯތިތެރެއަށް އެކަނި ބަލައިލުމުންވެސް މަސައްކަތްކުރާ ހިތުން އަތްމުނިމުނިކަވާ އަންހެނަކު އުޅޭ ގެއެއްކަނން ހުރީ ފެންނާށެވެ. އެއޮތް ބޮޑު ގޯތިތެރޭގައި ގަހެއްނެތް ތަނެއް މަދެވެ. ދަރިން ބަލާހެން އެހުރިހާ އެއްޗަކަށް އަޅާލައިފައި ޝެހެނާޒްއަށް އެހެން ކަމެއް ކުރާނެ ވަގުތުވާކަމެވެ. އަދި އެހާ ބޮޑު ގެއެއްގައި އެންމެ މަސައްކަތު މީހަކު ނޫނީ ނުވެސް ގެންގުޅެއެވެ. އެވެސް ފަލަކް ބުނެ ކިޔައިގެން ފޮނުވާނުލާ ބެހެއްޓި މީހެކެވެ. އަހަންނަށް ހީވަނީ ތަންތަން ސާފުކޮށް އަބަދު މަސައްކަތުގައި އުޅުމަކީ ޝެހެނާޒްއަށް ޖެހިފައި ހުންނަ ބައްޔެއް ހެންނެވެ.\nގޭގެ އިމާރާތުން ވަންތަނާ ޝެހެނާޒް ހީގަތްއަޑު އިވުނެވެ. އަނެއްކާ މިވަދެވުނީ ދެމީހުން ރޮމޭންސްކުރާ ގަޑިއަށް ހެއްޔެވެ؟ ފެންނަން ނުވާ މަންޒަރެއް ފެނިދާނެތީ އަހަރެން އަވަހަށް ސަލާމް ގޮވާލައިފީމެވެ. މިނިޓެއްނުވެ ޝެހެނާޒް ބޯދިއްކޮށްލައިފިއެވެ. އަހަރެން ފެނިގެން އަވަހަށް އެތެރެއަށް ވަންނަން ހަނާ އަޅައިލި އެވެ. ގެއަށް ވަންނައިރު އަދި ސިޓިންރޫމާއި ދެމެދު ކުޑަ ހުސްތަންކޮޅެއް އޮވެއެވެ. އެތަން ހާއްސަކޮށްފައި ހުންނަނީ ފައިވާން ހަރުތަކާއި އެފަދަ އެއްޗެހި ބެހެއްޓުމަށެވެ.\n"ބޭރުގަ ދަރިގަނޑު އެބައުޅޭ ފިޔޮއްގަނޑެއް ފިތާލައިގެން ގުއި ނެރެގެން. ޝެހެނާޒް އަދިވެސް ތިހުންނަނީ ހޭން. އޭތީގެ ގުއި ނުކައިފިއްޔާ ވެދާނެ..." ސިޓިންރޫމަށް ވަންނަމުން އަހަރެން ވާހަކަދެއްކީމެވެ.\n"އެއީ ހޭޒަލްއެއް ނޫންވިއްޔަ ދޫނިސޫފާސޫފީގެ ގުއިކާކަށް..." ޝެހެނާޒް ހިނިއައިސްފައި ބުނެލިއެވެ.\n"އެހެންވެ ދޯ ބޯސަކަރާތްވެފަ އެހުންނަނީ..." އެއިވުނީ އަހަރެން ދަންނަ އަޑެކެވެ.\nދެވަނަ ސިކުންތުގައި އަހަރެންގެ ދެލޯ ބޮޑުވީ ސިޓިންރޫމް ސޯފާގައި މާ ހަމަޖެހިލައިގެން އިން އައްފާން ފެނިފައެވެ. މުޅި އޮޑީގައި ހަސަނުގެ ދެފައޭ ބުނާހެން އަހަރެން ދާހާތާކު އައްފާން އެވެ. މީ އަޅެ ކޮންފަދަ ނުބައި ސަމާސައެއް ހެއްޔެވެ؟\n"ހޭޒަލް!" އައްފާން ހައިޖަހައިލާ އުސޫލުން އަތް އުފުލައިލަމުން ގޮވާލިއެވެ.\nއަހަންނަށް ބަލައިލެވުނީ ޝެހެނާޒްއަށެވެ. އޭނަ ދިމާކޮށްފައި ހުރީ ބަދިގެއާ ދިމާއަށެވެ. ޝެހެނާޒްގެ ފަސްމީރު ކުރިރުކެއްފަދަ ފަލަކް ކޮފީތަށްޓެއް ހިފާލައިގެން އިނީ އައްފާން އިން ސޯފާގެ އަނެއްކޮޅުގައެވެ. އެމޫނުމަތިން އަބަދުވެސް ފެންނަ ސީރިއަސްކަމާއި މަޑުމައިތިރިކަމެވެ. އަބަދުވެސް ކުރުކޮށް ކޮށާލައިފައި އޮންނަ ކަޅުކަންގަދަ އިސްތަށިގަނޑު އޭނައާ ގުޅެއެވެ. އަހަންނަށް އަލަށް އުމުރަށްވުރެ ދޮށީމީހަކު ރީތިވީ ފަލަކްއެވެ. ކުޑައިރު ދެން ދެއަހަރެއްވަރު ބޮޑު ކުއްޖަކކާއި ދޭތެރޭ ހިޔާލެއްވެސްނުކުރާނެއެވެ. އެމީހުން ވާނީ މާ އުމުރުން ތަފާތު ބަޔަކަށެވެ. އަހަރެން އުމުރުން ސާދަ އަހަރުގައި ވިހި އަހަރުގެ ޒުވާނުންނަކީ ނިކަން ބޮޑެތި ބައެއްކަމުގައި ހީކުރެވުނެވެ. ފުރަތަމަ ފަލަކްއާ ބައްދަލުވި ދުވަހު އަހަރެން ހީކުރީ އެއީ މަންމަނެއް ކަމަށެވެ. ހިނގާފައި ދާއިރުވެސް ހީވާނީ ބިންމަތިން ހިނިމަރުވެދާނެތީ ބިރުން އުޅޭހެންނެވެ. މީހަކު ނުގޮތަކަށް ބަލާލިއަސް ލަދުގަންނާނެ އެވެ. އޭނަ މަންމަ އެކަނިމާއެކަނި ބަލާބޮޑުކުރުމުގެ ސަބަބުން ލިބިފައިހުރި ތަރުބިއްޔަތެއްކަމަށްވެދާނެއެވެ. އަހަރެން މަންމައަށް ފަލަކް އެހާ ކަމުދިޔައީ އެހެންވެއެވެ. ޖަހާހާ ބެރަކަށް ނަށާނެތީއެވެ. ތެދަށް ބުނަންޏާ ޝެހެނާޒް އަކީ މިޒާޖުގެ ގޮތުން ފަލަކްފަދަ ޒުވާނެކެވެ. ދެމީހުން އެހާ ގުޅޭ ސަބަބަކީ އެއީއެވެ. އެކަމަކު ސައުދާގެ ކިބައިގައި އެދެމީހުންގެ މަޑުމައިތިރިކަމެއް ނުހުރެއެވެ. ހުންނަނީ އަހަރެންގެ ނުޕޮރުއްޕާންކަމެވެ. ހެޔޮކޮށްވިއްޔާ އަހަރެންގެ މަންމަ ފަރާތުން ވާރުތަވެފައިވާ ހަލަބޮލިކަމެކެވެ.\n"ކާކު ބުނެގެން އެއައްފާން އައިސް އެއިނީ؟" ދެމީހުން އެކަނިވިހާއިރުން އަހަރެން އަހައިފީމެވެ.\n"ފަލަކްގެ އެކުވެރިއެއް އެއީ... ހޭޒަލްއާއެކު ސުކޫލްގަ ދޯ ވޯކްކުރަނީ؟" ޝެހެނާޒްގެ ނަޒަރު އުނދުންމަތީ ކެކެމުންދިޔަ ރިހަކޮޅަށް ހުއްޓާލައިގެން ހުރެ ވާހަކަދެއްކި އެވެ.\n"ސުބުހާނަﷲ. ހަތަރެސްކަން ހަމަވީ..." އަހަރެންނަށް ނިތުގައި މަޑުމަޑުން ޖަހައިލެވުނެވެ. މިވަރުން ދަންޏާ މިރަށުގައި އޭނަ ނުދަންނަ މީހުންނަށްވުރެ ދަންނަ މީހުން ވާނީ އިތުރެވެ. އަދި އަހަންނަށް ނޭނގޭ ކިތައް ކިތައް އެކުވެރިން އެބަތިބި ހެއްޔެވެ؟ މިދެން ވަރަށް ނުރައްކާވީ އެވެ.\n"ހޭޒަލް އިރުކޮޅަކުން އުނދުން ނިވާލަބަލަ! އަހަރެން އެބަ އަންނަން..." ޝެހެނާޒް ހަނދާންވީ ކޯއްޗެއްކަމެއް ނޭނގެއެވެ. ފެނުނީ ނިކަން ހަރުކޮށް ދޮރާއި ދިމާއަށް ދާންފެށިތަނެވެ.\nނިތުގައި އަތް ހާކާލައިފައި އަހަރެން އައިސް އިށީނދެލީ މޭޒު ދޮށުގައެވެ. އިރުކޮޅަކުން އުނދުން ނިއްވވާލައިފައި ފްރިޖް ކައިރިއަށް ޖެހިލީ ކަރުހިއްކުން އިހްސާސްވެގެންނެވެ. ފެންފުޅި ނަގާފައި ފްރިޖް ދޮރު ލައްޕާލުމަށްފަހު އެނބުރުނުއިރު އައްފާން އައިސް މިހުރީ ކައިރީގައި ޖައްސައިފައެވެ. އަހަރެން ދިޔައީ ސިއްސައިގެންނެވެ. ހަޅޭތްލަވައިގަތް ނަމަވެސް އަޑު ބަންދުވީ އައްފާން ކުއްލިއަކަށް އަހަރެންގެ އަނގަމަތީ އަތްއަޅައި ހިފެހެއްޓީމަ އެވެ. ހުހަށް އޮތް އަތުން އޭނަގެ އަތުގައި ހިފާ ދުރުކޮށްލަން އުޅުމުން އެއަތް ނަގާފައި އަޅުވައިލީ ފުރިޖުގެ އެއްފަރާތުންނެވެ. އަނެއްފަރާތުން ދެމިގަންނަން އުޅުމުން އެއަތުން ހިފެހެއްޓީ އަހަރެންގެ ކޮނޑުގައެވެ. ތުންފަތުގައި ހިނިތުންވުމެކެވެ. އަހަރެން ހަމަ އަންތަރީސްވެއްޖެ އެވެ. މީނަ އަބަދު ހިނިތުންވެފައި މިހާރު ހުންނަނީ ކީއްވެ ހެއްޔެވެ؟\n"އަމިއްލަ ޕާރސަނަލިޓީ މާލޭގައި ބާއްވާތަ އައިސް ތިއުޅެނީ؟ ކިހިނެތް ތިއުޅެނީ މިހާރު؟" ދަތްޕިލަ ކާރުވާލައިފައި އަހަރެން ސުވާލުކުރީމެވެ.\n"ވެދާނެ..." އައްފާން ޖަވާބުދިނެވެ.\n"ކިހާދެރަކަމެއްތަ ދުރަށްދޭ! އަހަރެން ދާންވެއްޖެ.." ހައްތަހާ އަހަރެން ރުޅިއައެވެ.\n"އޯކޭ..." އޭނަ ކަންތައްކުރާނީ އިދިކޮޅަށޭ ހީވެފައި ހުއްޓާ ހަމަ ކުއްލިއަކަށް ދުރަށް ޖެހިލާފައި އަމާންދޭ މީހަކު ފަދައިން ދެއަތް އުފުލާލައިފިއެވެ. އަހަންނަށް ދޫކޮށްލެވުނީ ފުން ނޭވައެކެވެ. އެވަގުތުކޮޅު ނޭވާ ހިފަހައްޓާލައިގެން ހުރެވުނުކަންވެސް އެނގުނީ ދެނެވެ. ހިތް ހީވަނީ ބޭރަށް ފުންމާލަން އުޅެފައި އޭގެ މަޤާމުގައި ހަމަޖެހުނު ހެންނެވެ. ބިރުނުގަތިއްޔާ ދެރައެއް ނޫން ހެއްޔެވެ؟ ބޮޑުބިޔަ ފިރިހެނަކު އައިސް ހީވީ އަހަރެން ފިއްތައިލަން އުޅުނު ހެންނެވެ. އަދި އެވެސް އަހަރެންގެ ފުރާނައަށް ދަހިވެފައި ހުންނަ ފިރިހެނެކެވެ.\n"ބުނަންރަނގަޅު ވާހަކައެއް. އަހަރެން ހަމައެކަނި ރަތްޓެހީ އަޒްކާއާ. އަޒްކާގެ ބޭބެވީމައޭ ކިޔާފަ ކޮންމެހެން އަހަރުމެން ދެމީހުން އެއްވެސް ގުޅުމެއް ދަމަހައްޓާކަށް ނުޖެހޭ. ސުކޫލް ތެރެއިންވެސް އަހަރެންނާއި ދިމާވެގެން ވާހަކަނުދެއްކިއްޔާ ރަނގަޅީ..." މޭޒު ކައިރިއަށްހުއްޓި ތަށްޓަކަށް ފެން އަޅަން ހުރެފައި އަހަރެން ބޭނުންވާ ގޮތް ހާމަކުރީމެވެ.\nއޭނަގެ ޖަވާބު ނައިސްގެން އެނބުނުއިރު ހަށަން ބަނދެލައިގެން ހުރީ އަދިވެސް އެހިނިތުންވުމުގަ އެވެ. ދެލޯ ކޮނެލަފާނަމޭ ހިތަށްއެރިއެވެ. ނޫނީ މަކުނެއްހެން ގޮސް ކޮނޑަށް އަރައި ތުނބުޅީގައި ހުރިއްޔާ ހުރި އިސްތަށްޓަކަށް ދަމައި ލުހެލަންވީއެވެ. ކޮންމެވެސް ގޮތަކުން ޕެރިސްގެ ތަޅުދަނޑި ހޯދައިގެން ވަދެ ނިދާފައި އޮތްވާ ބޮލުގައި ޝޭވިން ކްރީމް ހާކަންވެއްޖެ އެވެ.\n"ތިގޮތް އަހަރެން ބޭނުން ނުވެއްޖެއްޔާ؟...." އައްފާންގެ ޖަވާބު އައީ ސުވާލަކުންނެވެ. އަދި އެވެސް އަހަރެން ފެންތަށީގައި ތުންޖެހިތަނާ އެވެ. އަވަސް އަވަހަށް ފެންފޮދު އެތެރެކޮށްލެވުނު ގަޑީ ކެއްސައިގެންފައި ހުރިހާ ފެނެއް ދިޔައީ ބޭރަށެވެ. އޭނަގެ ނަސީބު ރަނގަޅުކަމުން އޭނައަށް ހުރެވުނީ މިފަހަރު ދުރުގައެވެ. އޭނަ އެވަގުތު ކައިރިވާން އުޅުނުހެން ހީވެގެން އަހަރެން ކެއްސަމުންވެސް އަތް އުފުލާލައިފައި މަނާ ކުރީމެވެ.\n"ހޭޒަލް!!" ޝެހެނާޒްގެ އަޑު އައީ ދޮރާއި ދިމާއިންނެވެ.\nއަހަރެންނާއި އައްފާންއަށް އެދިމާއަށް އެނބުރެވުނީ ދާދި އެކުއެކީގަ އެވެ. އަހަރެންގެ ލޯމަތިން އެވަގުތު ކޮކާ ބުރައިލީ ޝެހެނާޒްގެ ކުރީގައި މަންމަ ހުއްޓާ ފެނިފައެވެ. އެގަޑީ މަންމަގެ ވާހަކަ ފުރިހަމަ ނުކުރެވުމުން މަންމަ އަހަރެން ހޯދަމުން އެހިސާބަށްވެސް އައީއެވެ. ޝެހެނާޒްވެސް ހީވަނީ ކަންބޮޑުވެފައި ހުރިހެންނެވެ. މަންމަގެ ނަޒަރު އަހަރެންނާއި އައްފާންއާ ދެމެދުން ދަތުރުކޮށްލާފައި ހުއްޓައިލީ އަހަންނަށެވެ. ކަންބޮޑުވެގެން އަހަންނަށް ހޯދައިލެވުނީ އެންމެ އަވަހަށް ފިލައިގެން ދެވޭނެ މަގެއް ފެނޭތޯ އެވެ. ހުޅުވާފައި ހުރި ކުޑަ ދޮރު ފެނުމާއެކު އެދިމާއަށް ދާން ނަގާނެ ވަގުތު ހިތުތެރޭ ގުނާލެވުނެވެ. އަހަރެން ދުއްވައިގެންފިނަމަ އެކަކަށްވެސް އަތުނުވާނެއެވެ.\nމަންމަ އެއްޗެއް ނުބުނަނީސް އެޕްލޭނާ އެއްގޮތަށް އަމަލު ކުރާނަމޭ ހިތާ ފަހަތަށް އެއްފިޔަވަޅު އަޅާލެވުނެވެ. ދެވަނަ ފިޔަވަޅު އެޅީ އެދިމާއަށް އެނބުރިފައެވެ. ފުރަގަސްދިންވަގުތު އަހަރެންގެ ދެފައި އެހިސާބުން ހަރުލައިފިއެވެ. ކޮންމެވެސް މީހަކު އަހަރެންގެ އަތުގައި ހިފީއެވެ. އެނބުރުނުއިރު އައްފާން އެވެ. އަދި އެވެސް މަންމަ ކުރިމަތީގައެވެ. ދެން އަދި ކޮށްލީ އެއަށްވުރެ ބޮޑުކަމެކެވެ.


Christchurch hamalaadhin meehaa ge mahchah dhauvaa ufulaifi\nކްރައިސްޓްޗާޗް ހަމަލާދިން މީހާގެ މައްޗަށް ދައުވާ އުފުލައިފި\nޓަރަންޓް ކޯޓަށް ހާޒިރު ކުރަނީ\nކްރައިސްޓްޗާޗްގެ ދެ މިސްކިތަކަށް ހަމަލާދީ އެތައް މުސްލިމުންނެއް މަރާލި، މީހާގެ މައްޗަށް 50 މީހުން މަރާލާ 39 މީހުން މަރާލަން އުޅުނުކަމުގެ ދައުވާ އުފުލައިފި އެވެ.\nދެ މިސްކިތަކަށް ހަމަލާދިނުމާއި ގުޅިގެން ބްރެންޓަން ހެރިސަން ޓަރަންޓް ހައްޔަރު ކޮށްފައިވަނީ 15 މާޗް ގައެވެ. ފުރަތަމަ އޭނާގެ މައްޗަށް އުފުލީ، ގަސްދުގައި މީހަކު މެރުމުގެ ދައުވާކަމަށް ވީނަމަވެސް އިތުރު ދައުވާ ފަހުން ކުރާނެކަން ފުލުހުން އޭރު ވަނީ ހާމަކޮށްފަ އެވެ. އޮސްޓްރޭލިއާގެ ރައްޔިތެއް ކަމަށްވާ، 28 އަހަރުގެ ބްރެންޓަން ހެރިސަން ޓަރަންޓް ގެ މައްޗައް ފަހުން އުފުލާފައިވާ ދައުވާތައް ހާމަކޮށްފައިވަނީ މިދިޔަ އަންގާރަ ދުވަހު އެވެ.\nމީގެ އިތުރުންވެސް އޭނަގެ މައްޗަށް އަދިވެސް އިތުރު ދައުވާތަކެއް އުފުލާނެ ކަމަށް ވަނީ ބެލެވިފަ އެވެ.\nކުރިން ޗިމްއެއްގައި ޕާސަނަލް ޓްރޭނާއެއްގެ ގޮތުގައި މަސައްކަތް ކޮށްފައިވާ ޓަރަންޓް ވަނީކްރައިސްޓްޗާޗްގެ ދެ މިސްކިތަކަށް ވަދެ ބަޑިޖަހައި ހުކުރު ނަމާދަށް ތިބި މީހުން ގަޔަށް ބަޑި ޖަހައި ވަނީ މަރާލައިފަ އެވެ. އަދި އެ މަންޒަރު ވަނީ ފޭސްބުކް މެދުވެރިކޮށް ލައިވް ކޮށްފަ އެވެ. މިއީ ކްރައިސްޓްޗާޗްގައި ދިން އެންމެ އަނިޔާވެރި ޓެރަރިސްޓް ހަމަލާ އެވެ.\nޓަރަންޓް ގެ މައްސަލައިގެ އަޑުއެހުންތަށް ކުރިއަށް ގެންދާނީ ކްރައިސްޓްޗާޗް ހައިކޯޓުގަ އެވެ.\nމިމައްސަލަ ބައްލަވާ ފަންޑިޔާރު ވިދާޅުވި ގޮތުގައި އޭޕްރިލް5ގައި ބާއްވާ އަޑުއެހުމުގެ އެންމެ ބޮޑު ބޭނުމަކީ ޓަރަންޓް ގެ ގާނޫނީ ހައްގުތަށް އެނާއަށް ވިސްނައި ދިނުމެވެ. ޓަރަންޓް ވަނީ އޭނާގެ ފަރާތުން ކޯޓްގައި ވަކާލާތު ކުރާނީ އަމިއްލައަށް ކަމަށް ބުނެ ލޯޔަރެއް އައްޔަން ކުރުމުގެ ހައްގު ދޫކޮށްލައިފަ އެވެ.\nމި ހަމަލާއާ ގުޅިގެން ކުރި ތަހުގީގުތަކުން ޓަރަންޓް އަތުގައި ބަޑި ގެންގުޅުމުގެ ލައިސަންސް އޮތްކަން ހާމަވުމުން ނިއުޒީލޭންޑްގެ ބޮޑުވަޒީރު ޖަސިންޑާ އާޑާން ވަނީ އެ ގައުމުގައި ބަޑި ގެންގުޅުމުގެ ގާނޫނަށް ބަދަލުތަކެއް ގެނައުމަށް ނިންމަވާފަ އެވެ. މި ގާނޫން ފާސްކޮށް އެޕްރިލް 12ގައި އަމަލު ކުރަން ފަށާނެ ކަމަށް ބެލެވެ އެވެ. އެކަމަނާ އިތުރަށް ވިދާޅުވަނީ ކުރިއަށްއޮތްތާގައި އެ ގައުމުގެ ކޮންމެ މިސްކިތެއް ކައިރީގައިވެސް ސެކިއުރިޓީ އޮފިސަރުން ބައިތިއްބާނެ ކަމަށެވެ.\nނިއު ޒިލޭންޑް ކްރައިސްޓް ޗާޗްގެ ހަމަލާ\nމިސްކިތް ހަމަލާގެ ގާތިލު އެތައް އަހަރެއް ވަންދެން ރޭވި\nމިސްކިތް ހަމަލާގެ ވީޑިއޯ ބެހި މީހާއަށް ޖަލު ހުކުމް\nމިސްކިތްތަކަށް ހަމަލާދިން މީހާގެ މައްޗަށް ޓެރަރިޒަމްގެ ދައުވާ\nރުޅިވެރިކަމުގެ އަލިފާންގަނޑު ނިވާލަން ވެއްޖެ: ގްޓޭރެޒް


Ooredoo ge supernet hidhumaiy Hoarafuhtah - One Online\n--- ފޮޓޯ: އުރީދޫ\nސަތޭކަ އެމްބީޕީއެސްއާ ހަމައަށް ހަލުވި ސްޕީޑްތަކާއެކު އުރީދޫ ސުޕަނެޓް ފިކްސްޑް ބްރޯޑްބޭންޑުގެ ހިދުމަތް ހއ. ހޯރަފުއްޓަށް ތައާރަފުކޮށްފިއެވެ.\nއުރީދޫގެ އެކްޓިންގް ޗީފް ކޮމާޝަލް އޮފިސަރު ހުސައިން ނިޔާޒު ވިދާޅުވީ، 100 އެމްބީޕީއެސްގެ ހަލުވި ސްޕީޑާއެކު، އުރީދޫ ސުޕަނެޓް ފިކްސްޑް ބްރޯޑްބޭންޑްގެ ހިދުމަތް ހޯރަފުށީގެ ރައްޔިތުންނަށް ފޯރުކޮށްދީ، އިތުރު ފުރިހަމަކަމާއެކު އިންޓަނެޓް ބޭނުންކުރުމުގެ ފުރުސަތު މިއަދު ހުޅުވާލެވުމަކީ ލިބޭ އުފަލެއް ކަމަށެވެ.\n"އަދުގެ ހާލަތާއެކު އިންޓަނެޓަށް ބަރޯސާވުން އިތުރުވަމުންދާ މި ދަނޑިވަޅުގައި އަަޅުގަނޑުމެން މި މަސައްކަތް ކުރަނީ ރާއްޖޭގެ ހުރިހާ ކަންކޮޅުތަކަކަށްވެސް ފެންވަރު ރަނގަޅު ހައި-ސްޕީޑް އިންޓަނެޓްގެ ހިދުމަތް ލިބިގެންދިއުމަކީ މުހިންމުކަމެއްކަމުގައި ދެކިގެން. އެގޮތުން މިއަހަރު ތެރޭގައި މިހާތަނަށް ހަ ރަށަކަށް ވަނީ ސުޕަނެޓް ފިކްސްޑް ބްރޯޑްބޭންޑްގެ ހިދުމަތް ދެވިފައި،" ނިޔާޒު ވިދާޅުވިއެވެ.\nއުރީދޫން ވަނީ ދާދި ފަހުން އުރީދޫ ސުޕަނެޓް ޕެކޭޖުތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. މި ބަދަލުގެ ދަށުން ސުޕަނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު 68 ޕަސަންޓާ ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑު ވެސް ކަސްޓަމަރުންނަށް ލިބިގެންދެއެވެ.\nއުރީދޫގެ ސުޕަނެޓް ޕެކޭޖުތަކާ ބެހޭ އިތުރު މައުލޫމާތު ހޯދުމަށް http://ore.do/getsupernet އަށް ޒިޔާރަތްކުރުން އުރީދޫން އެދެއެވެ.\nގުޅޭ ޓެގު ހޯރަފުށި އުރީދޫ މޯލްޑިވްސް


cancer ge 8 baavaiy dhene ganeveyne test eh eejaadhu koffi\nކެންސަރުގެ 8 ބާވަތް ދެނެގަނެވޭ ލޭގެ ޓެސްޓެއް އީޖާދު ކޮށްފި\nމި ޓެސްޓުގެ ސަބަބުން ބަލީގެ އަލާމާތް ފެނުމުގެ ކުރިން ބަލި ދެނެގަނޭވެނެ ކަމަށް ސައިންސްވެރިން ބުނޭ\nކ. މާލެ | 22 ޖެނުއަރީ 2018 | ހޯމަ 14:17 | 8,197\nލޭގެ ޓެސްޓެއް ހެދުމަށް ސާމްޕަލެއް ލޯޑު ކުރަނީ - ބްލޫމްބާރްގް\nއަށް ބާވަތުގެ ކެންސަރު ދެނެގަނެވޭ ލޭގެ އައު ޓެސްޓެއް އީޖާދު ކޮށްފިއެވެ.\n"ކެންސަރސީކް" ގެ ނަން ދީފައިވާ މި ޓެސްޓުން، ކެންސަރު ސެލްތަކުން ލޭގެ ތެރެއަށް ފޮނުވާ ޑީއެންއޭ ދެނެގަނެވޭ ކަމަށް މި ޓެސްޓުގެ ދިރާސާތައް ކުރި ފަރާތުން ހާމަކޮށްފައިވެއެވެ. މީގެ އެހީގައި އޯވޭރިއަން، ލިވަރ، ސްޓޮމަކް، ޕެންކްރިއެޓިކް، އީސޮފީޖަލް، ބަވަލް، ލަންގް، ބްރެސްޓް ކެންސަރ ދެނެގަނެވޭނެއެވެ.\nއަލަށް އީޖާދު ކުރި ޓެސްޓުގެ އެހީގައި ކެންސަރުގެ އެއްވެސް އަލާމާތެއް ނުފެންނަނީސް ބަލީގެ ވަރަށް ކުރީކޮޅު ބަލި ހުރިކަން ދެނެގަތުމަށް މަގު ފަހިވާނެއެވެ. އެހެން ކަމުން ބައްޔަށް ފަރުވާކުރުމަށް ވަރަށް ބޮޑުތަން ފަސޭހަ ވެގެން ދާނެ ކަމަށް ވެސް ދިރާސާ ކުރި ފަރާތުން ހާމަކޮށްފައިވެއެވެ.\nމިހާތަނަށް ބައެއް ބާވަތުގެ ކެންސަރަކީ ބަލީގެ އަލާމާތްތައް ފެނުމުގެ ކުރިން ދެނެގަނެވޭ އެއްޗެއް ނޫނެވެ. މީގެ އިތުރުން ބައެއް ބާވަތުގެ ކެންސަރ ސްކްރީނިންގ އަކީ ހަށިގަނޑަށް އެހާ ލުއި ގޮތަކަށް ކުރެވޭ ކަމެއް ވެސް ނޫނެވެ.\nމި ޓެސްޓަކީ ކޮލެސްޓްރޯލް ފަދަ ޓެސްޓުތައް ހެދުމަށް ލޭ ޓެސްޓް ކުރާ އިރު ހެދިދާނެ ޓެސްޓެކެވެ. ނަމަވެސް ކްލިނިކް ތަކުގައި ޓެސްޓް ހެދޭވަރަށް ޓެކްނޮލޮޖީ ފުރިހަމަ ކުރުމަށް އަދިވެސް އަހަރު ތަކެއް ނަގާނެ ކަމަށް ވެއެވެ.\nޖޯން ހޮޕްކިން ޔުނިވަސިޓީ އާޢި އޮސްޓްރޭލިއާގެ ވޯލްޓަރ އެންޑް އެލީޒާ ހޯލް އިންސްޓިޓިއުޓްގެ ސައިންސްވެރިން ގުޅިގެން އީޖާދު ކުރި މި ޓެސްޓުގެ މައުލޫމާތު ޝާއިއު ކޮށްފައިވަނީ މިހިނގާ ޖެނުއަރީ މަހުގެ 18 ވަނަ ދުވަހު ސައިންސް މަޖައްލާގައެވެ.\nއަލަށް އީޖާދު ކުރި މި ޓެސްޓުގެ އަޖުމަ ބެލުމުގެ މަސައްކަތްތައް އެމެރިކާގައި ކުރިއަށް އެބަދެއެވެ. މި ގޮތުން އެތައް ހާސް ބަޔަކަށް އަޖުމަ ބެމުމުގެ ޓެސްޓް ހެދުމުގެ ފުރުސަތު ވަނީ ތަނަވަސް ކޮށްދީފައެވެ.\nޓެސްޓުތައް ހެދުމަށް ފަށައިގަންނަ އިރު ޓެސްޓުގެ އަގަށް ހާހެއްހާ ޑޮލަރު ވާނެ ކަމަށް ވަނީ ލަފާ ކުރެވިފައެވެ.\nއެންމެ ފަހުން އަޕްޑޭޓް ކުރީ:3މަސް ކުރިން | ރިވިއު ކުރީ: ދެލިކޮޕީ\nތައިލެންޑަށް އެތެރެވާ މީހުން އެއަރޕޯޓްގައި ކޮވިޑް-19 އަށް ޓެސްޓް ކުރަނީ


ނޫސްވެރިންނަށް އަނިޔާވެރިނުވުމަށް ގޮވާލުން – Maldivian Democratic Party\nނޫސްވެރިންނަށް އަނިޔާވެރިނުވުމަށް ގޮވާލުން\nފުލުހުން ބާރުގެ ބޭނުންކުރުމުގެ ޤަވާއިދާ ކަނޑައެޅިގެން ޚިލާފަށް ޕެޕަސްޕްރޭޖަހައި ބޫޓުން ތެޅުމާއި ޙާލަތާ ނުބައްދަލު ބާރުގެ ބޭނުންކޮށް ނޫސްވެރިންނަށް އަމާޒުކޮށްގެން އަނިޔާކުރުން އެންެމެ ހަރު އަޑުން ދިވެހިރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ. އަދި ހައްޔަރުކޮށްފައިވާ ނޫސްވެރިން މިހާރުން މިހާރަށް ދޫކޮށްލުމަށް ގޮވާލަމެވެ.\nހުކުރު ދުވަހު ހަވީރު މުޅި ދިވެހިރާއްޖޭގައި ކުރިއަށްދާ މި އިހްތިޖާޖު ނުވެސް ފެށެނީސް މީހުން ހައްޔަރުކޮށް، ވަކިން ޚާއްސަކޮށް ނޫސްވެރިންނަށް އަމާޒުކޮށްގެން ޙަމަލާތައް ފުލުހުން ދެމުން އަންނަކަން ކަންބޮޑުވުމާއެކު ފާހަގަ ކުރަމެވެ. އަދި ނޫސްވެރިންނަށް އަނިޔާ ލިބި، މިހާރުވެސް އަންނަނީ2ނޫސްވެރިޔަކަށް ހޮސްޕިޓަލުގައި ފަރުވާ ދެމުންނެވެ. ނޫސްވެރިންގެ ފާހަށް ބެލުމެއްނެތި، އިހްތިޖާޖު ކަވާރ ކުރަމުން އަންނަ ނޫސްވެރިނަށް ހުރަސް އަޅަމުން އަންނަކަމީ ކަންބޮޑުވާ ކަމެކެވެ. މަގުމަތިން ނޫސްވެރިން ފަހާ ދުވެ، ނޫސްވެރިން ފަހަތަށް ޖައްސައި ނޫސްވެރިންގެ ޒިންމާތަކަށް ހުރަސްއަޅަމުން ގެންދިއުމަކީ ޑިމޮކްރަސީގެ ރޫޙާ ޚިލާފް ޚުދުމުހުތާރު ޤައުމުތަކުގައި ހިނގާފަދަ ކަންކަމެވެ.\nމިއަދު ހަވީރު ފެށުނު ޞުލްޙަވެރި އިހްތިޖާޖު އަނިޔާވެރިކޮށް ރޫޅާލުމުން އެކި އުމުރުގެ އެކި މީހުންނަށް އަނިޔާ ލިބިފައިވާކަންވެސް ފާހަގަ ކުރަމެވެ. އެގޮތުން މީހުންގެ ލޮލަށާއި، އަނގައިގެ ތެރެއަށް ޕެޕަސްޕްރޭ ޖަހުމުން ނޭވާލުމަށް އުނދަގޫވެ އެތައް ބަޔަކަށް ފަރުވާ ދެވުނެވެ. އަދި ފުލުހަކު މުޒާހަރާގެ ބައިވެރިއެއްގެ އަތް ބާރަށް އަނބުރާލުމުގެ ސަބަބުން އޭނާގެ އަތް ބިންދައިގެންގޮސް މީހާރު އޭނާއަށް އޭޑީކޭގައި ފަރުވާދެވެމުން އެބަ ދެއެވެ.\nއާންމު ރައްޔިތުންގެ މެދުގައި ހިނގާ ކަންކަމުގެ ޚަބަރާއި މައުލޫމާތު ފެތުރުމުގެ ޒިންމާ ޤާނޫނު އަސާސީން ނޫސްވެރިންނަށް ލިބިދީފައިވާހިނދު، އެ މަސައްކަތަށް ފުލުހުން ހުރަސް އެޅުމަކީ ޤާނޫނު އަސާސީއާ ޚިލާފް ކަމެކެވެ. ނޫސްވެރިންނަށާއި އާންމު ރައްޔިތުންނަށް އަނިޔާކުރުން ހުއްޓާލައި، ޤާނޫނީ ހަމަތަކުގެ މަތީން ފުލުހުން ޢަމަލުކުރުމަށް ތަކުރާރުކޮށް އިލްތިމާސް ކުރަމެވެ.


ފަލަސްޠީނުގެ ރައްޔިތުން އެމީހުންގެ ގެދޮރުން ނެރެން ޔަހޫދީ ކޯޓުން ނެރުނު އަމުރުތައް ބާޠިލުކުރަން އީޔޫއިން ގޮވާލައިފި\nހައްދުފަހަނައަލާފައިވާ ޔަހޫދީން ވަޒަންވެރިކުރުވުމަށްޓަކައި ފަލަސްޠީނުގެ ރައްޔިތުން އެމީހުންގެ ގެދޮރުން ނެރެން ޔަހޫދީ ކޯޓުން ނެރުނު އަމުރުތައް މިހާރުން މިހާރަށް ބާޠިލުކުރަން އީޔޫއިން އިޒްރޭލަށް ގޮވާލައިފިއެވެ.\nއީޔޫ އިން ނެރުނު ބަޔާނުގައި ބުނެފައިވަނީ ނޮވެމްބަރުމަހުގެ3ވަނަ ދުވަހާއި 23 ވަނަ ދުވަހު ޔަހޫދީ ކޯޓުން ނެރުނު އަމުރުތަކުގައިވާ ފަލަސްޠީނުގެ ޢާއިލާތަކަށް އީޔޫގެ މަންދޫބުން ޒިޔާރަތްކޮށް ކަންކަން ބަލާފައިވާ ކަމަށެވެ.\nމީގެ އިތުރުން އީޔޫއިން ބުނެފައިވަނީ މީގެ ކުރިންވެސް ފަލަސްޠީނުގެ ރައްޔިތުންް އެމީހުންގެ ގެދޮރުން ނެރެމުން އަންނަނީ އެއްވެސް އިންޞާފަކުން ނޫންކަމަށާއި އެކަން މިހާރު ވަރަށްބޮޑަށް އިތުރުކޮށްފައިވުމުން އީޔޫއިން ކަންބޮޑުވާކަމަށެވެ.


Nasheed Ah Dhoo Nudheyne Kamuge Yageen Kan Raees Dhin - Vaguthu\nރައްޔިތުންގެ މަޖިލީހުގެ ރައީސް، މުހައްމަދު ނަޝީދު ސަރުކާރު ހިންގަން ހުރަސް އަޅާ އެޅުމަށް ނޫނުދެއްވާނެ ކަމުގެ ޔަގީންކަން ރައީސް އިބްރާހިމް މުހައްމަދު ސޯލިހު ދެއްވާފައިވާ ކަމަށް ބައެއް ވަޒީރުން ވިދާޅުވެއްޖެއެވެ.\nރައީސް ސޯލިހާ އެކު ސިޔާސީ މަސައްކަތުގައި ދެމި ނުހުރެވޭނެކަން އިއުލާން ކުރައްވާ، ނަޝީދު ގެންދަަވަނީ ސަރުކާރަށް ފާޑުކިޔަމުންނެވެ. އެމްޑީޕީ އާއިއެކު އިއްތިހާދެއް އެކުލަވާލަން އިދިކޮޅުގެ ލީޑަރު އަދި ކުރީގެ ރައީސް އަބްދުﷲ ޔާމީންގެ އެހީއަށްވެސް ނަޝީދު ވަނީ އެދިވަޑައިގެންފައެވެ. ނަޝީދު ދައްކަވަމުން ގެންދަވާ ވާހަކަތަކަށް އެއްވެސް އެއްޗެއް ވިދާޅުނުވެ ރައީސް ސޯލިހް އަދި "ހަނު ހުންނެވި" ނަމަވެސް އެމަނިކުފާނު ވަނީ ވަޒީރުންނާއި، އަދި އަރިސް ބޭފުޅުންނާއި މަޝްވަރާ ކުރައްވާފައެވެ.\nނަން ނުޖަހަން ޝަރުތުކޮށް "ވަގުތު" އާ ވާހަކަ ދެއްކި ވަޒީރަކު ވިދާޅުވީ، ނަޝީދުގެ ވާހަކަތަކާއި ގުޅިގެން ވަޒީރުންގެ މަޖިލީހުގައި ބޭއްވި ބައްދަލުވުމުގައި ރައީސަށް ސުވާލުތަކެއް އަމާޒު ކުރެވުނު ކަމަށެވެ. ވަޒީރުންގެ ސުވާލުތަކަށް ޖަވާބު ދެއްވަމުން ރައީސް ވަނީ އެމަނިކުފާނު ފަހަތަށް ޖެހިވަޑައިނުގަންނަވާނެ ކަމުގެ ޔަގީންކަން ދެއްވާފައިވާ ކަމަށް އެ ވަޒީރު ވިދާޅުވިއެވެ.\n"ރައީސް ހުންނެވި ދޫ ދެއްވާ ގޮތަކަށް ނޫން" މައުލޫމާތު ދެއްވި ވަޒީރު ވިދާޅުވިއެވެ. އޭނާ ވިދާޅުވީ، މި ވަގުތު ރައީސް އެއްޗެއް ވިދާޅުނުވެ ހުންނަވަނީ މިއީ އެންމެ ރަނގަޅު ދަނޑިވަޅު ކަމަށް ނުވާތީއެވެ. ނަމަވެސް "މައިދާނަށް ރައީސް ނިކުމެ ވަޑައިގަންނަވާނެ" ކަމަށް އޭނާ ވިދާޅުވިއެވެ. ރައީސް "މައިދާނަށް ނިކުންނަވާނީ" ސީދާ ކޮންއިރަކު ކަމެއް އޭނާވެސް ވިދާޅެއް ނުވެއެވެ.\n"ވަގުތު" އާ ވާހަކަ ދެއްކި އިތުރު ވަޒީރަކު ވިދާޅުވީ އެމްޑީޕީގެ ވަޒީރުން ހިމެނޭ ގޮތަށް ކެބިނެޓްގެ ހުރިހާ ވަޒީރުން ތިއްބެވީ ރައީސް ފަހަތްޕުޅުގައި ކަމަށެވެ. އަދި އެގޮތުގައި ދެމި ތިއްބަވާނެކަމުގެ ޔަގީންކަން ވަޒީރުން ރައީސަށް އަރުވާފައިވާ ކަމަށް ވިދާޅުވިއެވެ.\nރައީސް ސޯލިހުގެ އެންމެ ގާތް އެކުވެރިޔާ ނަޝީދާ ދެ ބޭފުޅުންގެ ދެމެދުގައި ގިނަ ކަންތައްތަކުގައި ހިޔާލު ތަފާތުވެއެވެ. ނަމަވެސް އެއިން މީގެ ކުރިން އެއްވެސް ފަހަރަކު ރައީސް ސޯލިހާއެކު ސިޔާސީ މަސައްކަތް ނުކުރައްވާނެ ކަމަށް ނަޝީދު ވިދާޅެއް ނުވެއެވެ. އެމްޑީޕީގެ އަސަސާތަކާއި އެއްގޮތަށް މަސައްކަތް ކުރެއްވުމަށް ނަޝީދު ގެންދަވަނީ ރައީސަށް ގޮވާލައްވަމުންނެ ވެ.\nއެމްޑީޕީގެ ބައެއް ގުނަވަންތަކުންވެސް ދަނީ ނަޝީދުގެ ވާހަކަތަކަށް ތާއިދުކޮށް، ސަރުކާރާއި ދެކޮޅަށް ވާހަކަ ދައްކަވަމުންނެވެ. ނަޝީދު ވިދާޅުވާ ގޮތުންނަމަ ހުރިހާ ގޯހެއްވެސް އުޅެނީ ސަރުކާރު ތެރޭގައެވެ. ލޯކަލް ކައުންސިލް އިންތިހާބުގެ ބަލިވެސް ނަޝީދު އެޅުވީ ސަރުކާރު ބޮލުގައެވެ. އެމަނިކުފާނުވެސް ނިސްބަތްވެވަޑައިގަންނަވާ ކޯލިޝަން ސަރުކާރުގެ އެއްވެސް ކަމެއް މިހާރު ރަނގަޅަށްދާ ކަމަށް ނަޝީދު ގަބޫލެއް ނުކުރައްވައެވެ.\nޖުލައި 22, 2021 10:20\nހެހެހެހެހެ... ތިއީ ވުމަށްވުރެ ނުވުން ކައިރިކަމެއް. ރައީސުއާ އެއްކޮށް ދެން ސިޔާސީ މަސައްކަތް ނުކުރެވޭނެ ކަމަށް ނަޝީދު ބުނީ އަނގައިން. ރަސްމީކިށް ނަޝީދު އެކަން ލިޔުމުން އަންގައިގެން ނޫނީ ނަޝީދުއާ އިބޫ ތިހެން ދައްކާ ވާހަކަ ގަބޫލުކުރަން ވަރަށް ދަތި.\nޖުލައި 22, 2021 10:22\nކޮންމައިދާނެއްތަ ތިބުނަނާ ރައީސްސައް 5000 ވޯޓުވެސްނުލިބޭނެ ކޮރޯނާވަގު ތިހުރިހާއެއްމެންނައް ވަރުގަދަސަރިޔަތެއްކުރަންޖެހޭ ރައްޔަތުން ގެ ލޭބޯލާފި ބަޖެޓުދަވާލާފި ގައުމްވިއްކާފި އަންނައަހަރު ރާއްޖެތެރޭން ވެސް އަހަރުމެން މާލެއަންނާނަން ސޯލިހުބާލަން ކުރެވެންހުރިހުރިހާކަމެއް ކުރުމަކީ މިހާރު އެންމެ ބޮޑު ޒިންމާ ނާގާބިލް މީހުން މަގާތަކައްލާގެން މިހަލުވާހެލުވުން ރައްޔަތުން މިހާރު ބަނޑައްޖެހިއްޖެ މިހާރުވޯޓުލީ މީހަކުނޫޅޭ\nޖުލައި 22, 2021 11:28\nވަރަށް ރަނގަޅު! އިބޫއަށް އިބޫ ބޭނުންވާގޮތަށް ވެރިކަން ކުރުމުގެ ފުރުސަތު ލިބެންޖެހޭނެ!\nޖުލައި 22, 2021 11:43\nތީ ޢިންތިޚާބު ކައިޜިވުމުން ޖައްސާގޭމް.\nޖުލައި 22, 2021 11:47\nނަޝީދުގެ ސަރުކާރު މިއީ! އެމްޑީޕީ ކޯލިޝަން ސަރުކާރު މިއީ!! ހުރިހާ ކަމެއް ބޮއްސުންލައިގެންގޮސް ގައުމު އަވަށްޓެރި އިންޑިޔާއަށް ވިއްކަމުންދާއިރު މިހުރިހާ ކަންކަމެއްގައި ނަޝީދުގެ ޙިއްސާވެސް ވަރަށްބޮޑު!! ފޭލްވެ ރައްޔިތުން ރަތަށްއެރީމާ ނަޝީދު މިހާރު ހޯހޯ ތިމަންނަ ބައިވެރިނުވަމޭ ބުނެ ބޯދަމައިގަންނަން އުޅުނަސް އެކަމެއްނުވާނެ!! ހުރިހާ ގޯހެއްގެ އެއްމޭސްތިރި ނަޝީދަކީވެސް! ދެންތިބި އިބޫ އާއި މައުމޫނާ ގާސިމާ އިމްރާންއަކީވެސް ހަމަ ޝާމިލްވާ މީހުން!!\nޖުލައި 22, 2021 11:50\nމި އަންނިގެ ވާހަކަ އެކަކުވެސް ނުދައްކަބަލަ ހެޔޮނުވާނެ\nޖުލައި 22, 2021 12:53\nފައްޔާޒު އައްވަރައްބޮޑައް ޝުކުރިއްޔާ ތިޔަވަޒީރަކީ ފައްޔާޒު ނޫންކަމަކައް ނުވާނެ އަންނިޔައް ބޭރުނުކުރެވުނު ވަޒީރ ރަކީ ފައްޔާޒު ތިޔަވާހަކަ ތަކުންވެސް އެނގޭ ރާގު ތިހު ރީ ހަމަ ފައްޔާޒުގެ ރާގައް\nޖުލައި 22, 2021 12:56\nމައްސަލަ އަކީ ދޫނުދިމެއްނޫން. ގައުމު ރަނގަޅަށް ހިންގަވާ ދެއްވާ. ގައުމުގައި ހުރި ބޮޑެތި މައްސަަލަ ހައްލު ކޮށްދެއްވާ!!!\nޖުލައި 22, 2021 13:13\nދޫދޭކައްނުޖެހޭ ވެރިކަން ހިންގުމުގެ ބާރުގެ ތެރެއަށް މަޖުލީހުގެ ރައީސް ވަންނާކައްނުޖެހޭ\nޖުލައި 22, 2021 13:26\nރައްޔިތުން އެންމެމީހަކަށް ވުރެ އިސްލާމްދީނާ ގައުމުއިސްކުރަން ޖެހެ އެވެ.\nޖުލައި 22, 2021 18:00\nލަފާކުރެވޭގޮތުގަ މިވެރިކަން ނިމޭތަނުން ތިރައީސްވެސް އިންނަވާނީ ޖަލުގަ، އެހެންނޫނީ ގައުމު ދޫކޮއް ފިއްލަވާނީ، ދެންތިރައީސެއް މިގައުމުގެ ވެރިކަމަކަށް ރައްޔިތުން ވޯޓްލާގެން ނާންނާނެ.\nމިއުޅެނީ އަންނިއާއި އިބޫ ޖެހިގެނެއްނޫނެވެ. މިއުޅެނީ މިވެރިކަމުން ރައްޔިތުންނަށް ކަމެއްނުކޮށްދެވި ހިންގަންނޭގި ތާއިދުދަށްވެ އަންނަ ރިޔާސީ އިންތިހާބު ކާމިޔާބުނުވާނެތީ ރައްޔިތުންގެ ކުރިމަތީގައި މިވެރިންނަށް ކަމެއްނުވެގެން އުޅެނީ އަންނިއާއި ހެދިކަމަށް ދައްކުވައި އިބޫރަގަޅުކަމަށް ވިސްނައިދީގެން ދެވަނަދައުރަކަށް އެމްޑީޕީވެރިވުމަށެވެ. މިކަމުގެ އަޑީގައި ތިބީ ޔަހޫދީންނާއި އިންޑިޔާއެވެ.\nޖުލައި 22, 2021 22:45\nޖުލައި 23, 2021 20:25\nދޫދެއްވާކަށް ނުވެސް ޖެހޭ.އަހަރުމެން ވޯޓް ދިނީ ރައީސް އިބޫ ސޯލިހަށް.ކެނެރީގޭ އަންނިއަކަށް ނުން.އަހަރުމެން އަންނިއަކަށް ތާއީދު ނުކުރަން.އަދިވެސް ތިބޭނީ އެގޮތުގަ.


ހުޅުމާލޭގައި ހިންގާ ޓްރީ ޓޮޕް ހޮސްޕިޓަލް ގައި ފުރަތަމަ ފަހަރަށް އުކުޅުވަޅު ހުޅު ބަދަލުކުރުމުގެ އޮޕަރޭޝަނެއް ކާމިޔާބުކަމާ އެކު ކޮށްފި އެވެ.\nޓްރީޓޮޕާ ގުޅިގެން ދިއްގަރުގައި ހެލްތު ކޭމްޕެއް ބާއްވަނީ\nޓްރީޓޮޕް ހޮސްޕިޓަލާއި މ. ދިއްގަރު ހެލްތު ސެންޓަރު ގުޅިގެން އެ ރަށުގައި، އަންނަ ބުރާސްފަތި ދުވަހު ހެލްތު ކޭމްޕެއް ބާއްވަން ނިންމައިފި އެވެ.\nމޯލްޑިވްސް މެޑިކަލް އެކްސްޕޯ މި މަހުގެ 18 ގައި\nސިއްހީ ދާއިރާގެ މައުލޫމާތު އެއްތަނަކުން ދިނުމަށް އެމްވީ މެޑިކަލްސް އިން ކުރިއަށް ގެންދާ "މޯލްޑިވްސް މެޑިކަލް އެކްސްޕޯ" މި މަހުގެ 18 ގައި ބާއްވަން ނިންމައިފި އެވެ.\nSeptember 03, 2019 11\nޓްރީޓޮޕްގެ މުވައްޒަފުން ކާނާ ވިހަވި މައްސަލަ ބަލަނީ\nޓްރީ ޓޮޕް ހޮސްޕިޓަލްގެ މުވައްޒަފުންތަކެެއް ކާނާ ވިހަވެގެން ފަރުވާ ދޭން ޖެހުނު ކަމަށާއި އެއީ ކިހިނެއް ހިނގި ކަމެއްތޯ މިހާރު ބަލަމުން އަންނަ ކަމަށް އެ ހޮސްޕިޓަލުން މިއަދު ބުނެފި އެވެ.\nބީރުވި ދިވެއްސަކަށް ޓްރީ ޓޮޕް ހޮސްޕިޓަލުން ފަރުވާ ދީ އިވުން އިއާދަކޮށްދީފި އެވެ.\nJuly 07, 2019 10\nރަހިމު ނެގުމުގެ ކާމިޔާބު އޮޕަރޭޝަނެއް ޓްރީ ޓޮޕްގައި\nޓޯޓަލް ލެޕްރޮސްކޮޕިކް ހިސްޓެރެކްޓޮމީ އޮޕަރޭޝަނެއް ޓްރީޓޮޕް ހޮސްޕިޓަލުގައި ކާމިޔާބު ކަމާ އެކު ކޮށްފި އެވެ. މިއީ މީގެ އެއް އަހަރު ކުރިން ހުޅުވި ހޮސްޕިޓަލުގައި މިފަދަ އޮޕަރޭޝަނެއް ކުރި ފުރަތަމަ ފަހަރެވެ.\nޓްރީޓޮޕުން "ފައިސާ ކާޑު" ގަބޫލުކުރަން ފަށައިފި\nމޯލްޑިވްސް އިސްލާމިކް ބޭންކް (އެމްއައިބީ)ގެ "ފައިސާ ކާޑު"ގެ ހިދުމަތް ޓްރީޓޮޕް ހޮސްޕިޓަލުން ގަބޫލުކުރަން ފަށައިފި އެވެ.\nރޯދަމަހަށް ހާއްސަ ޕެކޭޖެއް ޓްރީޓޮޕުން ތައާރަފްކޮށްފި\nއިންފްލުއެންޒާވެކްސިން ޖެހޭގޮތް ޓްރީޓޮޕުން ހަމަޖައްސައިފި\nApril 03, 2019 8\nޓްރީ ޓޮޕް ހޮސްޕިޓަލުން 100 ވަނަ ކުއްޖާ ވިއްސައިފި\nމިދިޔަ އަހަރު ހިދުމަތް ދޭން ފެށި، ޓްރީ ޓޮޕް ހޮސްޕިޓަލުން 100 ވަނަ ކުއްޖާ ވިއްސައިފި އެވެ.\nރާއްޖޭގެ ބޮޑެތި ވިޔަފާރިވެރިންނަކީ ސީދާ ވަކި ވިޔަފާރިއެއް ކުރަން އުޅޭ ބައެއް ނޫން ކަމަށާއި މަސައްކަތް ކުރައްވަނީ ރާއްޖެ އެހެން ހަރުފަތަކަށް ގެންދަވަން ކަމަށް ރާއްޖޭގެ އެންމެ ބޮޑު...


Maguthaku gai dhuhvaa "coffee meyzu"\nމަގުތަކުގައި ދުއްވާ "ކޮފީ މޭޒު"\nމާލޭގެ މަގެއްމަތީ ޒުވާނުންތަކެއް ސައިކަލް ދުއްވަނީ - އަވަސް ފޮޓޯ\nމިދައްކަނީ ކޮންމެވެސް ފަރަންޖީ ގައުމެއްގައި ކުރި މޮޅު އީޖާދެއްގެ ވާހަކަ އެއް ނޫނެވެ. ތިޔަ ހީކުރާ ކަހަލަ ފުރޮޅުލީ މޭޒެއްގެ ވާހަކަ އެއް ވެސް ނޫނެވެ. އެހެން ކަމަށް ހީކޮށް މި ލިޔުން ކިޔަން ފެށްޓެވި ކިޔުންތެރިންގެ ކިބައިން ނިހާޔަތަށް މައާފަށް އެދެމެވެ.\nފާހަގަކޮށްލަން މިއުޅެނީ މާލެއަށް ހާއްސަ ދުއްވޭ ކޮފީ މޭޒުތަކެއްގެ ވާހަކަ އެވެ. މި މޭޒުތައް އެކި ގަޑިތަކުގައި މާލޭގެ އެކި މަގުތަކުން ފެންނާނެ އެވެ. އާންމު ގޮތެއްގައި މި "މޭޒު" ގެ ޖާގަ އަކީ ހަތަރު ބޭފުޅުންނެވެ. ނަމަވެސް ހަ ޖާގައިގެ "މޭޒެއް" ފެނުމުގެ ނަސީބު ވެސް މަދުން ނަމަވެސް ލިބެ އެވެ\nމަޖާޒީ ފެށުމަކުން މިދައްކަން އުޅެނީ ދެ ސައިކަލު ނޫނީ ބައެއް ފަހަރު ތިން ސައިކަލު މަގު ހުރަސްކޮށް ސަފު ހަދާލައިގެން އޮލަ ވާހަކާގައި މުޅި މަގު ހިސޯރުކޮށްގެން ދުއްވާ މީހުންގެ ވާހަކަ އެވެ. ހަގީގަތުގައި ވެސް ކޮފީ މޭޒެއްގެ ދޮށުގައި ތިބޭ ކަހަލަ އެވެ. މަޖާ ނެގުމާއި، ސީރިއަސް ޓޯކްސްތަކާއި، ކޮނޑުގައި ޖެހުމާއެކު ފަޅާލާ ހިނިގަނޑު ގަނޑެވެ. ވެހިކަލްތަކާއި ހިނގާ މީހުންނާއި އެކު ފިތި ބާރުވެފައިވާ ހަނި މަގުތަކުން، މުޅި މަގު ބްލޮކް ކޮށްގެން މި ވެރިން ދާނެ އެވެ. ފަހަތުން އަންނަ އެހެން ދުއްވާ އެއްޗަކަށް ފަރުވާލެއް ނެތެވެ. ތާކަށް ދާން ގަޑި ޖެހޭ އިރުވެސް މީގެ "ކޮފީ މޭޒެއްގެ" ފަހަތުގައި ތާށިވެފައި އިންނަން ޖެހިދާނެ އެވެ. މަގުގެ އަނެއް ފަޅިން އަންނަ ވެހިކަލްތަކާއި ހެދި މި މޭޒުތަކުގެ އަރިމަތިން އަރައިގެން ދެވޭނެ ގޮތެއް ވެސް ނޯވެ އެވެ. ތަނެއް ވެސް ނުދައްކާނެ އެވެ. އެއްވެސް ހިޔާލެއް ފިކުރެއް ނެތީމަ ވާނީ ވެސް އެހެންތާ އެވެ.\nމީގަ އަދި އެހެން ކަމެއް ވެސް ފާހަގަ ވާނެ އެވެ. ފަހަތުން އަންނަ މީހާ ލަސްވެގެން، އިތުރު ގޮތެއް ނެތިގެން ތަންކޮޅެއް ދޭށޭ ބުނުމުގެ އިޝާރާތެއްގެ ގޮތުން ބަރުގޮނު އެޅިޔަސް ގޯސް ވާނީ އެ މީހާ އެވެ. ކޮފީ މޭޒެއްގެ ދޮށުގައި ތިބޭ އިރު ނުދަންނަ މީހަކު އައިސް އެ މޭޒުގައި އިށީނުމާއި އެއް ދަރަޖަ އެވެ. ގިނަ ފަހަރު ޖެއްސުމަށް ބުނާ އެއްޗެއް އަޑު އަހާލަންވެސް ޖެހެ އެވެ. ބަރުގޮނު އެޅީތީ ކޯފާ ވީ އެވެ. އެމީހުންގެ އޮލަ ވާހަކަ ގަނޑު މެދު ކެނޑުނީމަ އެވެ.\nމިގޮތަށް މުޅި މަގު ހިފައިގެން ދުއްވުމަކީ ޓްރެފިކް ގަވައިދަކާއި ހިލާފުވާ ކަމަކަށް ނުވެ ދާނެ އެވެ. އެކަމަކު ޔަގީނުންވެސް މިކަމަކީ ރައްކާތެރިކަމެކޭ ބުނެވޭނެ ޖާގަ އެއް ނެތެވެ. ހުދު ތިމާ މެންނަށާއި ފަހަތުން އަންނަ ވެހިކަލްތަކަށް ވެސް މެ އެވެ. މަގުތަކަކީ އެންމެންގެ އެއްޗެކެވެ. އެއް ބަޔަކު ހަވީރު ފިންޏަށް ދުއްވަން ނިކުންނަ އިރު، އަނެއް ބަޔަކު ގަޑިޔަށް ތަނަކަން ދާންވެސް ބޭނުން ކުރަން އޮތީ ހަމަ އެއް މަގުތަކެއް ކަން ހަނދާން ބެހެއްޓުން މުހިންމެވެ.


Council ge Check Thakugai SG Soikurumuge Huhdha Nudheyn Faaskohffi - Ihavandhoo\nApr 05, 2022 13:34\nކައުންސިލްގެ ޗެކްތަކުގައި އެސްޖީ ސޮއިކުރުމުގެ ހުއްދަދޭން ނުފެންނަކަމަށް ފާސްކޮށްފި\nއިހަވަންދޫ ކައުންސިލް އިދާރާގެ ސެކެރެޓްރީ ޖެނެރަލް އަޙްމަދު ޝިފާއުއަށް، އިހަވަންދޫ ކައުންސިލް އިދާރާގެ ބޭންކް އެކައުންޓް ތަކުގައި ސޮއެކުރުމުގެ ހުއްދަ ދޭން ނުފެންނަކަމަށް އިހަވަންދޫ ކައުންސިލުން ފާސްކޮށްފިއެވެ. މިގޮތަށް ކައުންސިލުން ފާސްކޮށްފައިވަނީ އިހަވަންދޫ ކައުންސިލްގެ4ވަނަ ދައުރުގެ 44 ވަނަ އާންމު ޖަލްސާގައެވެ.\nއިހަވަންދޫ ކައުންސިލް އިދާރާގެ ސެކެރެޓްރީ ޖެނެރަލް އަޙްމަދު ޝިފާއުއަށް، އިހަވަންދޫ ކައުންސިލް އިދާރާގެ ބޭންކް އެކައުންޓްތަކުގައި ސޮއެކުރުމުގެ ހުއްދަ ދިނުމާއި ގުޅޭގޮތުން މަޝްވަރާ ކުރުމަށް އިހަވަންދޫ ކައުންސިލްގެ4ވަނަ ދައުރުގެ 44 ވަނަ އާންމު ޖަލްސާއަށް ހުށަހެޅުމުން، ޝިފާއުއަށް އެހުއްދަ ދޭން ނުފެންނަކަމަށް ހުށަހެޅީ ކައުންސިލް މެންބަރު މުހައްމަދު ޒާހިރު ހަސަނެވެ. ކައުންސިލް މެމްބަރު މަރިޔަމް ޝިފާޒާ ފިޔަވާ އެހެން ކައުންސިލް މެމްބަރުންވަނީ ޒާހިރުގެ ހުށަހެޅުން ފާސްކުރަން ވޯޓް ދެއްވާފައެވެ.\nކައުންސިލްގެ މާލީ ޒިންމާދާރު އިސްވެރިޔާއަކީ ކައުންސިލްގެ ސެކްރެޓަރީ ޖެނަރަލަށް ވީހިނދު، ދައުލަތުގެ އޮފީސްތަކުންކުރާ ޚަރަދުތަކަށް ހުއްދަދޭ އޮތޮރައިޒިންގް އޮފިސަރުން އައްޔަންކޮށް، އެމުވައްޒަފުންނަށް ހުއްދަ ދެވޭނެ އެންމެ މަތީ އަދަދު ކަނޑައަޅައި، ޕޭމަންޓް ވައުޗަރުތަކުގައި ހުއްދަދޭ ސޮއެ ކަށަވަރުކުރުމަށް ކަމާބެހޭ ފަރާތަށް ފޮނުވުމަކީ ދައުލަތުގެ މާލިއްޔަތު ޤަވާއިދުގައި ވާގޮތުގެމަތިން އެއިދާރާއެއްގެ މާލީ ޒިންމާދާރު އިސްވެރިޔާގެ މަސްއޫލިއްޔަތެކެވެ. އަދި ހަމަ އެހެންމެ ކައުންސިލްތަކުގެ މަލީ ޒިންމާދާރުވެރިން އައްޔަންކުރުމާއި ވަކިކުރުމަކީވެސް ކައުންސިލްތަކަށް ލިބިގެންވާ ބާރެއްނޫނެވެ.


SunOnline: Iniesta aai Xavi aa alhaa kiyekah beynumeh nun: De Jong\n"އިނިއެސްޓާއާއި ޒަވީއާ އަޅާ ކިޔޭކަށް ބޭނުމެއް ނޫން"\nޢަބްދުﷲ އައިމަން 11 Jul 2019, 12:20\nބާސެލޯނާއާ އަލަށް ގުޅުނު ޒުވާން މިޑްފީލްޑަރު ޑެ ޔޮންގް --- ފޮޓޯ// ޑެޔަން ކަލިނިޗް\nބާސެލޯނާގެ ދެ ރަމްޒުދާރު ކަމުގައިވާ އަންދުރެސް އިނިއެސްޓާއާއި ޒަވީ ފަދަ ކުޅުންތެރިންނާ އެއްފަދަކޮށް އަޅާ ކިޔެން ބޭނުން ނުވާ ކަމަށް އެ ކުލަބާ އަލަށް ގުޅުނު ޒުވާން މިޑްފީލްޑަރު ފްރެންކީ ޑެ ޔޮންގު ބުނެފިއެވެ.\nނެދަލެންޑުގެ އަޔެކްސްއާ އެކު ކާމިޔާބު ސީޒަނެއް ނިންމާލުމަށްފަހު ޑެ ޔޮންގް ބާސެލޯނާއަށް އައުމާއެކު ގިނަ ބަޔަކު އަންނަނީ އޭނާގެ ހުނަރަށް ތައުރީފު ކުރަމުންނެވެ. އެގޮތުން އޭނާ ކުޅޭ ސްޓައިލާއި އެކުލަބުގައި ކުރިން އެ މަގާމަށް ކުޅުނު ޒަވީއާއި އިނިއެސްޓާއާ އެއްގޮތް ވައްތަރުތަކެއް ހުންނަކަން އެ ދެ ކުޅުންތެރިން އަމިއްލައަށް ވެސް ވަނީ ފާހަގަކޮށްފައެވެ.\nބާސެލޯނާއިން މިހާރު ކުރިއަށް މިދާ ޓްރާންސްފާ މާކެޓުގައި މިހާތަނަށް ދެ ކުޅުންތެރިޔަކު ގެނެސްފައިވާ އިރު އުމުރުން 22 އަހަރުގެ ޑެ ޔޮންގް ބާސެލޯނާއާ ގުޅުނީ 75 މިލިއަން ޕައުންޑުގެ އަގަކަށެވެ.\n"ބާސެލޯނާއަކީ މިޑްފީލްޑަރަކަށް އެންމެ ރަނގަޅަށް ހުނަރު ދައްކާލެވޭނެ ޓީމު. އެ ޓީމުން ބޯޅަ ކޮންޓްރޯލުކުރާ ގޮތާއި ބޯޅަ ހިފަހައްޓައިގެން ކުޅޭ ކުޅުމަކީ އަހަރެންގެވެސް ސްޓައިލް،" ޑެ ޔޮންގް ބުންޏެވެ.\n"އެކަމަކު އަހަރެން ބޭނުމެއް ނޫން ޒަވީއާ އިނިއެސްޓާ ފަދަ ކުޅުންތެރިންނާ އެއް ފެންވަރަކަށް އަޅާ ކިޔޭކަށް،"\nޑެ ޔޮންގް ބުނީ އޭނާގެ އެންމެ ބޮޑު އަމާޒަކީ އަންނަ ސީޒަނުގެ ޗެމްޕިއަންސް ލީގު ބާސެލޯނާއަށް ހޯދައިދިނުން ކަމަށެވެ. އަދި ބާސެލޯނާގެ ޓީމާ އެކު ފަރިތަކުރުންތައް ފަށަން ކެތްމަދު ވެފައި ހުރި ކަމަށް ވެސް އޭނާ ވަނީ ބުނެފައެވެ.\nޑެ ޔޮންގް ވަނީ އަޔެކްސްއާ އެކު މިދިޔަ ސީޒަނުގައި ޗެމްޕިއަންސް ލީގުގެ ސެމީ ފައިނަލާ ހަމައަށް ދަތުރުކޮށްފައެވެ. އަދި އޭނާ ވަނީ ހޮލެންޑުގެ ލީގާއި ލީގު ކަޕު ކާމިޔާބު ކުރުމުގައި އަޔެކްސްއަށް މުހިންމު ދައުރެއް އަދާކޮށްދީ ހޮލެންޑު ލީގު ކަޕުގެ މޮޅު ކުޅުންތެރިޔާގެ މަގާމުވެސް ހޯދައިފައެވެ.\nބާސާގެ ކޯޗުކަމާ ހަވާލުވާން ބޭނުންވާ ކަމަށް ކޫމަން ބުނެފި


New Dhivehi Observer | އޯގަސްޓް2ވަނަ ދުވަހު ބާގީ ފުލުހުންނާއި ސިފައިން ބަރަހަނާ ވެއްޖެ!\nEnglish\tއޯގަސްޓް2ވަނަ ދުވަހު ބާގީ ފުލުހުންނާއި ސިފައިން ބަރަހަނާ ވެއްޖެ! 03 އޮގަސްޓް 2012 20:45 | 18 ކޮމެންޓް -ފިރުޝާން ޔޫސުފް-\nއޯގަސްޓް2ވަނަ ދުވަހަށް ފަހު ބާގި ފުލުހުންނާއި ސިފައިން އިތުރަށް ބޭޒާރުވާން ފަށާފިއެވެ. ބަގާވާތުގެ ސަރުކާރު ދެމެހެއްޓުމަށްޓަކައި ބާގީ ފުލުހުންނާއި ބާގީ ސިފައިން ދާ އޮހުރުވާފައި ކުރަމުންދާ ބުރަ މަސައްކަތް ތަކުގެ ސަބަބުން އެމީހުން ދަނީ ހައްތާވެސް ބޮޑަށް ބޭޒާރުވެ އޮރިޔާން ވަމުންނެވެ.\nބާގީން އެންމެ ކުރާ ހިތްވާ ކަމަކީ ރައީސް ނަޝީދުގެ ވަސް މިޤައުމުން ފިލުވާލުމެވެ. އެމީހުން އެމަނިކުފާނު ދެކެ ގަންނަނީކީ އަމަށަކު ބިރެއް ނޫނެވެ. ދަހިވެތި ކަމާއި، އަމިއްލަ އެދުމާއި، ލަދު ހަޔާތް ކެނޑިފައިވާ ބާގީން ރައީސް ނަޝީދު ދެކެ އެހާ ޖެހިލުންވަނީ އެމަނިކުފާނަކީ އެމީހުންގެ ކުރާ އަނިޔާ ތަކަށާއި ދައްކާ ބިރުތަކަށް އެއްވެސް ޑަރެއް ޖަހާ މީހަކަށް އެމަނިކުފާނު ނުވާތީއެވެ. އެމީހުންނަށް އެމީހުން ހިތް އެދޭ ގޮތަށް ރައްޔިތުންގެ ބޮލަށް ޗިޕް ޖަހައިގެން މަކަރުހަދައި އެމީހުންގެ ޣައިރު ޤާނޫނީ ވެރިކަން މި ޤައުމުގައި ދަމަހައްޓައި ރައްޔިތުންގެ ފައިސާއިން މުއްސަނދި ދިރި އުޅުމެއް އުޅުމަށް އޮތް އޮތުމަށް ހުރަހަކަށް ވާ އެންމެ ބޮޑު ހުރަހަކީވެސް ރައީސް ނަޝީދެވެ.\nރައީސް ނަޝީދު ފުލުހުންގެ މަރުކަޒަށް ވަޑައިގަތީ އެމަނިކުފާނު އަމިއްލަ ފުޅަށެވެ. ވަޑައިގަތީ އާދައިގެ މަތިން އާދައިގެ މީހެއްގެ ގޮތުގައި މާލޭގެ މަގުތަކުގައި ހިންގަވާފައެވެ. ތަފާތަކީ ފަހަތުގައި އެތަކެއް ހާސްމީހުންގެ ބޮޑު ލަޝްކަރެއް އެމަނިކުފާނުގެ ފަހަތްޕުޅުން ވަޑައި ގަތުމެވެ. ފުލުހުންގެ މަރުކަޒާއި މާދުރު ހިސާބުތަކުގެ މަގުތަކުގައި ބެރިކޭޑް ޖަހައި ބަންދުކޮށްފައި އޮތުމުގެ ސަބަބުން އެމަނިކުފާނަށް ޖެހިވަޑައިގަތީ މަރުކަޒަށް ދެވޭނެ މަގެއް ހޯދާށެވެ. އެންމެ ފަހުން ގޮސް ޗާންދަނީ މަގާއި އަމީރު އަހުމަދު މަގު ގުޅުނު ޖަންކުޝަނުގައި ތިބި ފުލުހުންގެ ބެރިކޭޑް ކުރިމަތީގައި މަޑުކޮށްލެއްވީއެވެ. އެމަނިކުފާނު ފުލުހުންގެ ޝިލްޑުތަކުގެ ތެރެއިންލާފައި އެސަރަހަށްދަށް ވަނުމަށް ފުރުސަތު ދިނީ އިރު ކޮޅެއް ފަހުންނެވެ. އެމަނިކުފާނަށް އެ ސަރަހައްދަށް ވަންނަން ޖެހި ވަޑައިގަތީ ފުލުހުންގެ ދެ ޝިލްޑުތެރެއިންލާފައި ދެމިގެން ކަހަލަ ގޮތަކަށެވެ. ފުލުހުންގެ އެއްވެސް ހިމާޔަތެއް އެ ވަގުތުގައި އެމަނިކުފާނަކަށް ނެތެވެ.\nނަމަވެސް މީޑިއާގައި ކަން އޮންނަ ގޮތަށް ވުރެ ރީތި ތަސައްވުރެ އާންމުނާއި ހަމައަށް ގެނެސްދޭ ދޮގު ވާހަކަ ފަތުރާ ފުލުހުންގެ މީޑިއާށް ވަނީ ރައީސް ނަޝީދު ފުލުހުންގެ މަރުކަޒަށް ހާޒިރުވެ ވަޑައިގަންނާ ނަމަ އެމަނިކުފާނަށް ދޭންޖެހޭ (ޤާނޫނުން ލިބި ދޭންޖެހޭ) ރައްކާތެރި ކަމާއި ހިމާޔަތް ފުލުހުންގެ ފަރާތުން އެމަނިކުފާނަށް ލިބޭނެ ކަމަށް ބުނެ ދޮގު ހަދާފައެވެ.\nރައީސް ނަޝީދު އަށް ކުރެވޭ ތުހުމަތޭ ކިޔާފައި ފުލުހުން މީޑިއާގައި ވާހަކަ ދެއްކީ މާރިޔާދީ ދީއާއި އެކު ދެއްކެވި ވާހަކަތަކެއް ހމެނޭ ފޯނު ކޯލަކާ ބެހޭގޮތުންނެވެ. ނަމަވެސް، އެމަނިކުފާނު ފުލުސް އޮފީހަށް ވަޑައިގަތުމުން، އެމަނިކުފާނު ކުރި ކުށެއްގެ ވާހަކަ ސާފު ބަހުން އަންގައި ދޭން ތަކުރާރު ދެންނެވުމުންވެސް އެކަން ފުލުހުންނަށް ނުވި ކަމަށް އެތަނުގައި ތިއްބެވި އެމަނިކުފާނުގެ ވަކީލުން ވަރަށް ހާމަ ކަން ބޮޑުގޮތެއްގައި ވިދާޅުވަމުން އެބަ ގެންދަވައެވެ.\nއެކަމާއި މޭ ބޮޑުވެގެން ފުލުހުން މިއަދު ވަނީ މީޑިއާއަށް ބަޔާނެއް ދީ ޕީއާރު ބައި ކުޅެފައެވެ. މިއަދު ފުލުހުން މީޑިއާށް ދިން މައުލޫމާތު ތަކުގެ ސަބަބުންވެސް އެމީހުން އިތުރަށް ވަނީ ބޭޒާރުވެފައެވެ. މިއަދު ބުނެފައިވަނީ ރައީސް ނަޝީދު2ޖަހަން ވާއިރު ވަޑައިގަންނަވަން އެދުމުން، ވަޑައިގެންނެވީ ބައިގަޑިއެއްގައިރު ފަހުން ކަމަށެވެ. ފުލުހުންގެ މިވާހަކައަށް މިލިޔުމުގައި އިތުރު އެއްޗެއް ލިޔުމަކީ ސަލާމަތް ބުއްދި ތަކަށް ކުރެވޭ މަލާމާތަކަށް ނޫނީ ނުވާނެއެވެ. ދެން ފުލުހުން ބުނެފައިވަނީ ރައީސް ނަޝީދު އާއި މެދު ތުހުމަތު ކުރެވެނީ ރާއްޖޭގައި މިވަނި ތާރީހަކުން ފެށިގެން މިހާތަނަށް ފުލުހުންނަށާއި ފުލުހުންގެ ތަކެއްޗަށް ދީފައިވާ ހުރިހާ ގެއްލުމުގެ ފަހަތުގައި ހުންނެވީ އެމަނިކުފާނު ކަމަށެވެ. އަދި އެކަމުގެ އެންމެ އިސްފަރާތަކީ އެމަނިކުފާނު ކަމަށްވެސް ތުހުމަތު ކުރެވޭ ކަމަށެވެ.\nފުލުހުން މިއަދު މީޑިއާށް މިފޮނުވި ބަޔާނަކީވެސް، ހަސަން ލަތީފު ވިދާޅުވިގެން ފުލުހުންގެ ޕީއާރު ގެ ބައެއް ކަމަށް ވުން އެކަށީގެންވެއެވެ. ސަބަބަކީ މިއަދު ފޮނުވައިގެން އުޅޭ މައުލޫމާތުގައިވެސް ރައީސް ނަޝީދު ބައިވެރިވި ކަމަށް ތުހުމަތު ކުރެވޭ ކުށުގެ އެއްވެސް ތަފްސީލެއް ނެތުމެވެ. އަދި ކުށްވެރިވަނީ ޤާނޫނުގެ ކޮން މާއްދާއަކުން ކަމެއްވެސް ފުލުހުންނަކަށް ބުނެވިފައެއް ނުވެއެވެ. މިއަދު މި ފޮނުވި މައުލޫމާތުންވެސް ދޭހަ ވަނީ ފުލުހުންގެ އަތުގައި ރައީސް ނަޝީދާ ދެކޮޅަށް ހަރުދަނާ ތާކުން ކުރެ ތާކު ޖެހޭ އެއްވެސް ކޭސް އެއް ނެތް ކަމާއި، މިހުރިހާ ކަމެއް ކުރަނީ ބަޣާވަތުގެ ސަރުކާރު ދެމެހެއްޓުމަށްޓަކައި ބާގީ ފުލުހުންނަށް މަޖުބޫރު ވެގެން ކަމެވެ. މިއަދު މީޑިއަށް ހިތުން މާ ވަރުގަދަ އެއްޗެއް ކަމަށް ފޮނުވި މައުލޫމާތުގެ ސަބަބުން ފުލުހުން ވީ އިތުރު ބޭޒާރެކެވެ. ބެދުނީ އިތުރު ލަދެއްގައެވެ.\nއޯގަސްޓް2ގައި އިތުރަށް ފުލުހުން ބޭޒާރު ވެގެން ދިޔަ އަނެއް ސަބަބަކީ އެދުވަހަކީ ފުލުހުންގެ އަނިޔާވެރިކަން ރައީސް ނަޝީދަށާއި ރައްޔިތުންނަށް އަމާޒު ވި ދުވަހަކަށް ވުމެވެ. ރައީސް ނަޝީދުގެ ހަށިކޮޅުގައި އެދުވަހު ފުލުހަކު ވަނީ ޖަހާފައެވެ. އެތަކެއް ރައްޔިތުނަކަށް ވަނީ އަނިޔާ ދީފައެވެ. ޖެހިޖެހީނުން ރައްޔިތެއްގެ ބޯ2އިންޗި ހައި ތަނުން ފަޅާލާފައިވެއެވެ. މިއީ ރައްޔިތުންނަށް ރައްކާތެރި ކަމާއި ހިމާޔަތް ދިނުމަކީ އެމީހުންގެ މޮޓޯ ކަމުގައި ހަދައިގެން ތިބި ފުލުހުންގެ ހާލަތު މިއަދު ހުރި ހިސާބެވެ.\nދޭއް އޯގަސްޓައި ފުލުހުން ބޭޒާރުވެގެން ދިޔަ އަނެއް ސަބަބަކީ، އެމީހަކަށް މުޅި ޤައުމު ފަހުރު ވެރިވާ ޝަހީދު ހުސެއިން އާދަމް ގެ ނަމުން ނަން ދީފައިވާ ފުލުހުންގެ މުއައްސަސާގެ މައި މަރުކަޒުގައި ތިބެގެން، ތިމާމެން އެބަޔަކަށް ހިމާޔަތާއި ރައްކާތެރިކަން ދޭންޖެހޭ ރައްޔިތުންގެ ބޮލަށް ކުޅު ޖެހުމެވެ. މިއީ މާބޮޑު ކަމެއް ކަމުގައި ބައެއް ފަރާތްތަކަށް ވިސްނިފައި ނެތް ކަމުގައި ވެދާނެއެވެ. ނަމަވެސް، މިއީ، ރައްޔިތުންގެ ފައިސާއިން އަންނައުނާއި ކެއުމާއި ބޭސްފަރުވާއާއި ހުންނާނެ ތަން ދީގެން، ރައްޔިތުންނަށް ހިމާޔާތާއި ރައްކާތެރި ކަން ދިނުމަށް ﷲ ގަންދީ ހުވާކޮށްގެން ތިބި ބައެއްގެ ފަރާތުން ފެންނާނެ އެންމެ ދަށު ދަރަޖައިގެ އެއް އަމަލެވެ.\nތިމާމެންގެ ތެރޭގައި އެއްވެސް ކުށެއް ކުރާ މީހަކު ނުހުންނާނެ ކަމަށް ފުލުހުން ދަނީ އިންތިހާއަށް ދައުވާ ކުރަމުންނެވެ. އަދި އެމީހުން ކުރާ ކޮންމެ ނޭއްގާނީ އަމަލަކީ ނުވާ ކަމެކެވެ. އަދި އެމީހުންނަށް ކުޑަކުޑަ އަނިޔާއެއް ލިބުނަސް އެއީ ބޮޑު ކަމަކަށް ހަދާލައެވެ. ފަލަސްތީނުގެ އެތަކެއް ހާސް މުސްލިމުމުން ލޭ އެއީ އަގުބޮޑު އެއްޗަށް ނުވެފައި، މުއްސަނދި ނުފޫޒު ގަދަ ޤައުމެއްގެ އެންމެ މީހެއްގެ ގައި ލޭ އޮހޮރާލިޔަސް އެކަން ބޮޑުވެގެންދާ ނާ އިންސާފީ އުސޫލުންނެވެ. މިހުރިހާ ކަމެއް މިހެން ހުރީތީވި ދިވެހި ރައްޔިތުން މިހާރު ފުލުހުންނާމެދު އެއްވެސް އިހްތިރާމެއް ނުކުރެއެވެ.\nސިފައިންގޭގައި އުޅޭ އެތަކެއް ޤައުމީ ސިފައިންނަކީ އެމީހުންގެ ގައި ކޮންމެވެސް ރީތި ސިފަތަކެއް ހުރި ބައެކެވެ. ނަމަވެސް، އެމީހުން އަގު ވައްޓާލުމުގެ މަސައްކަތް އިއްޔެ ބާގީ ނާޒިމް ވަނީ ފަށާފައެވެ. ބާގީ ރިޔާޒު ފުލުހުންގެ މުއައްސަސާގެ އަގު ވެއްޔާއި މޮޑެލި ފަދައިންނެވެ. އިއްޔެގެ މުޒާހިރާގައި ބެރިކޭޑް ކައިރީގައި ތިބި ސިފައިންނަށް އަނިޔާވެފައި ވާކަމަށް ބުނެ ނާޒިމްގެ ބަހަށް އެމްއެންޑީއެފްއިން ވަނީ ބަޔާނެއް ނެރެފައެވެ. ކުރުކޮށް ބުނާނަމަ އެބަޔާނުގައި ވަނީ ދިވެހި ސިފައިންނަކީ ވަރަށް އަންހެން ދުޅާ ބައެއް ކަމެވެ. އެހެން ކަމުން އެ ނާޒުކު ހަށިތަކުގައި ނުކިއްސަރު ގޮތަކަށް އަތް ބީއްސާލެވުނަސް އަނިޔާ ވުމަކީއެކަށީގެންވާ ކަމެއް ކަމެވެ.\nކޮންމެ އަކަށް އޯގަސްޓް ދޭއް މިވަނީ ފުލުހުންނާއި ސިފައިން އެމީހުން އަމިއައްލައަށް ބަރަހަނާ ވުމުގެ ސިލްސިލާއަށް އިތުރު ޒަލްޒަލާއެއް ގެނުވި ދުވަހަކަށެވެ\nPhoto credits: Shahi Ghani http://twitter.com/shahi92\n18 ކިޔުންތެރިންގެ ޚިޔާލު\tޝިނާޒް Reply\nAugust 3, 2012 at 9:04 pm\tކައްޗަށް އެޅުނު ބިންގާ.. ކެއްޗާއި ހަމަޔަށް ދިޔަސް ދާނީ ކައްޗަށް…\nAugust 3, 2012 at 9:08 pm\tކޮންކަހަލަ މުގުރެއް އެގޮލާ އަތުގައި އެއޮތީ؟ މަށަށް ހީވަނީ ކަނޑި އަކުން ޖެހުމަށްވުރެ އަސަރު ގަދަވާނެހެން އޭގެއިން ލަޑައިފީޔާ. ކޮންއިރަކު ބާ ޕޮލިހުގައި އުޅޭ މޮޔައިންނަށް ވިސްނޭނީ؟ މަނަމަ މިހާރު އެންގްރީބާޑް އާއި ކޮމިށަނަރު ލަފުގައި ހިފާ އެތަނުން ބޭރުކޮށްފީމުސް.\nAugust 3, 2012 at 9:37 pm\tރިޔާޒުއާ، އަދި ބަޑި ނާޒިމުއަށް ބުނެލަންއޮތީ ދެން އިތުރަށް ބޭކާރު ވާހަކަ ނުދައްކާށެވެ، މިހާރު ތިޔަބައި މީހުންގެ ޓާރމް ތިތިބީ ހަމަވެފައެވެ، އެއްވެސް ޟަރުތަކާއިނުލާ ހަމަ މިހާރުން މިހާރަށް ޖަލަށް ވަޑައިގަތުމުގެ ދަތުރު ހެދުމަށް ދަންނަވަން. ޟުކުރިއްޔާ…..\nAugust 3, 2012 at 10:46 pm\tދިވެހި ރައްޔިތުންގެ ތެރެއިން އިންސާފަށް ލޯބިކުރައްވާ، ހެޔޮވިސްނޭ އެންމެހާ ރައްޔިތުންނަކީ ހިތްވަރުގަދަ ބައެކެވެ. އަދި ރައްޔިތުންގެ ހިތްވަރަށް އައްސަރިބަހުން ސާބަހެވެ. މިމަންޒަރުންވެސް ނަޝީދަށް ހިމާޔަތްދިނީ ދިވެހިރައްޔިތުންކަން އެބައެނގެއެވެ. ބާޣީ ފުލުހުންނާ ސިފައިން އެތިބީ އަޅުގަނޑުމެންގެ ރައީސް ނަޝީދުގެ ފުރާނަ ދުއްވާލުމަށް ފޫގަޅައިގެންކަން ޔަޤީނެވެ.\nAugust 3, 2012 at 11:11 pm\tތިއަ ދެމުއަށްސަސާ (ފުލުހުން ނާއި ސިފައިން) މުޅިން ދޮވެ ސާފުކޮށް ގެން ނޫނީ ދެން ތި ދެތަން ރަގަޅެއް ނުކުރެވޭނެ! ވޭތުވެ ދިޔަ ސަތޭއަހަރެއް ހާދުވަހުގެ މަސައްކަތް އަދި އެހާ ބޮޑު ޚަރަދު! ހުރިހާވެސް ގެއްލުމެއް ރައްޔަތުންނަށް! މިހާރު ސަރުކާރު ހިންގާނެ ފައިސާ ނެތް ވާހަކަ ގޮވަނީ އެކަމަކު ބާޣީ ވަޒީފާތައް އިތުރު ކުރަނީ!!! ބާޣީ ސޭކުން؛ ފަހަރި އިމްރާން، މަސާޖު ސަހީމު އަދި ދިރޭއިނާމު އިލިޔާސް މެން ދުނިޔެބޭނުން ވެގެން އާޚިރަތް މަހުޖަނުން ނަށް ވިއްކާލީ!!!\nހައްދަވާ ބޮޑުކުރެއްވި އިލާހް އަޅަމެން މި ބާޣީންގެ ފުށުން ސަލާމަތް ކުރައްވާންދޭވެ. އާމީން\nAugust 3, 2012 at 11:19 pm\tދިވެހި ރާއްޖެއަކީ މިނިވަން ޤައުމެކެވެ. ހުދާއި ރަތާއި ފެހީގެ ދިދަ ދިވެހި ޖައްވުގައި ވިހުރެމުންދަނީ މިނިވަންކަމާއި އެކުގައެވެ. ދިވެހިންނަކީ ސުލްހަ މަސަލަސްކަމަށް ލޯބިކުރާ މިނިވަންކަމުގެ ހިޔާލުގައި މިނިވަންކަމާއިއެކު ތިބުމަށް އެދުންވެރިވާ އަހުލުވެރިންނެވެ. އެކަމަކުވެސް ދަންނަވަންތޯއެވެ. ޤައުމު މިނިވަނަސް ރައްޔިތުން ވޭތިކުރަމުން މިދަނީ އަޅުވެތިކަމުގެ ދުވަސްތަކެވެ. އަޅުވެތިކަމުގައި އެންމެ ދުވަހެއްވެސް ވޭތުކުރަން ބޭނުންނުވާ ދިވެހިން، ވަހީދުގެ ސަރުކާރު ކަމަށްދައުވާކުރާ ސަރުކާރުގެ އަޅުވެތިކަމުގައި ހޭދަކުރާ މިއީ6ވަނަ މަސްދުވަހެވެ.\nފުލުހުންނާއި ސިފައިން މިއަދު މިވަނީ ސިޔާސީވެ ނިމިފައެވެ. ސަރުކާރުން ހިންގަމުންދާ ޖަރީމާތަކުގެ ވާހަކަ ދައްކަމުންދާ މީހުންނަށް އިންތިހާހަށް ނުހައްގު އަދަބުތަށް ތަކުރާރުކޮށް ދެމުންދަނީ ހައްދުފަހަނަ އަޅާދާގޮތަށެވެ. ސަރުކާރަށް އިދިކޮޅު ލީޑަރުން ހިފާ ހައްޔަރު ކުރަމުން ދަނީ އުފަންނުވާ ތުހުމަތުތަކެއް އިސްތަށިފުޅުގައި އެޅުވުމަށްފަހުގައެވެ.\nއަޅުގަނޑުމެން ދިވެހި ރައްޔިތުން އެމްޑީޕީގެ ލީޑަސިޕަށް އަދި ހާއްސަކޮށް ރައިސް ނަޝީދަށް ސުކުރުކުރަމެވެ. އަހަރެމެން ރައްޔިތުން އުޅެމުންދާހާލު ދުނިޔެއަށް ފާޅުކޮށްދެމުން ތިދާ ދިއުމަށް ވަރަށް ޝުކުރުވެރިވަމެވެ. އަހަރެމެން މިތިބީ ދިވެހި ދިދާގެ ހިޔާވެހިކަމުގެ ދަށުގައެވެ. މިނިވަން ދިވެހި ބިމުގެ ހިޔަލުގައެވެ. އެކަމަކު ބަޣީއީންނާއި އެމީހުންގެ އައުވާނުންގެ ބާރުގެ ދަށުގައެވެ. އެމީހުންގެ އަތްދަށުވެފައެވެ. އެމީހުން އަހަރެމެންނަށް މިއަދު ހަދަނީ ހަދާނެގޮތެކެވެ. އަހަރެމެން ބޭނުމީ މިނިވަންކަމެވެ. އަހަރެމެން ދެކެ ލޯބިވާ ވެރިއެކެވެ. އަހަރެމެންގެ ޙާލު ބައްލަވާ ހެއު ފޯރުވާ ވެރިއެކެވެ. އަހަރެމެންވެސް އެވެރިއަކުދެކެ ލޯބިވުމަށެވެ. އެވެރިއަކަށް އިޙްތިރާމް ކުރުމަށެވެ.\nAugust 3, 2012 at 11:40 pm\tމިރާއްޖޭގެ ވެރިކަން ފޭރިގަނެގެންތިބި ބާގީ ހަނގުރާމަވެރިންނޭ މިހާރުދެން ނޭވާހޮޅިޔައް ތިއޮތީ އެޅިފަ ދެންކުރާނެ ކަމެއްނެތް. ﷲ އިރާދަކުރެއްވީޔާ ބާގީ ހަނގުރާމަވެރިން ނެތިކުރައްވާނެ. ފުލުހުންނޭ ކިޔާހަނގުރާމަވެރިންނޭ ކަލޭމެން ރަނގަޅުވާނީ އިޒުރޭލުގަ ސުލްހަބަލަހައްޓަން އެގައުމުގެ ތިބީޔާ. ކޮބާތަ ސަދަންގޫރު ކައިގެންތިބޭ ޝޭޙުންނޭ ކިޔާފަތިބޭ ޝައިތާނުންފަތިވަރު ކަލޭމެން ރަނގަޅުވާނީ ކަލޭމެންގެ ޖަމާއަތާގުޅެން އަފުއާނިސްތާނައް ދިޔައިޔާދެން..\nAugust 4, 2012 at 2:03 am\tމަށަށް މިކޮސް ހެދިއްޖެ ވަޓް ޓް ޑޫ؟\nއެކަނި ކަލޯ Reply\nAugust 4, 2012 at 3:43 am\tމިހާރު ބާޣީންނައް އެދަނީ ކެތި ފެނެމުން. އިރާދަކުރެއްވީތީ ވަރައް އަވަހައް އިދަޖެހިދާނެ. ހީކުރަނީ މީ އަދިވެސް ގޮޅާގެ 30 އަހަރޭ ބިރު ދެއްކޭނެ އޭ. އެހެނެއް ނުވާނެ ދެނެއް. ބާޣީ ފުލުހިންނާއި ބާޣީ ސިފައިން ބިރުން ފަހަތައް ޖެހޭ ދުވަސް ގާތް ވަނީ. ބިރުން ރަޖާ އަޅަން ތައްޔާރު ވޭ އަވަހައް…..\nAugust 4, 2012 at 6:17 am\tއަނިޔާކުރުމުގައި ހައްދުފަހަނައަޅާފައިވާ ދިވެހިފުލުހުންނަކީ އެމީހުންގެ އިންސާނިއްޔަތުގެ ކަންފުޅެއްވެސް ހުރިބައެއްނޫނެވެ. ހައިވާނުންނަށްވުރެވެސް ދަށުދަރަޖައިގެ ބައެކެވެ. އެއީ މާތްﷲދެއްވި ހިއްސުތަކުގެ ބޭނުން ހެޔޮގޮތުގައި ނުހިފާތީއެވެ. އަނިޔާވެރިވުމަކީ މަަަަަަަަަަަަަަަަަަަަާތްﷲ ވަރަށްބޮޑަށް ހަރާމްކުރައްވާފައިވާކަމެކެވެ. ނަމަވެސް އެނުބައިނުލަފާ ފުހުންނަކަަށް ހަމަނުވިސްނެއެވެ. ތިމާމެންނަށާއި ތިމާމެންގެ އަނބިދަރީންނަށް މާތްﷲގެ ކޯފާއެއް ނުލައްވަނީސް ތިޔައަނިޔާވެރިކަން ހުއްޓާލާށެވެ. މާތްﷲ ތިޔައަނިޔާވެރިފުލުހުންނަށް ހެޔޮވިސްނުން ދެއްވާށިއެވެ.އާމީން\nAugust 5, 2012 at 2:51 am\tރައްޔިތުންނަށް އަނިޔާކޮށް ގާނޫނާއި ހިލާފްވާ ފުލުހުންގެ މައްސަލަތަށް އެއްވެސް މައްސައެއް ދޫނުކޮށް ޕޮލިސްއިންޓަރގުރިޓީ ކޮމިސަނަށާއި ޕްރޮސެކިއުޓަރ ޖެނެރަލް އަށް މައްސަލަތަށް ހުށަހަޅަންވީއެވެ .މައްސަލަތަކުގެ ރެކޯޑްސް ނުގެއްލި ހުރުމާއެކު ވަގުތުއައިސް ޖެހޭއި އެކަކަށްވެސް ސަލާމަތެއް ނުވެވޭނެއެވެ. އަނިޔާކުރި ފުލުހުންނާ ބައާވާތުގެ އެންމެން ތިބެންޖެހޭނީ ޖަލުގައެވެ. ޕޮލިސްއިންޓަގުރިޓީ އަށް މައްސަލަ ހުށަހަޅާ ފޯމު އެކޮމިސަން ގެ ވެބުސައިޓުން ޑައުންލޯޑު ކުރެވޭނެއެވެ.\nAugust 5, 2012 at 3:25 am\tބަގާވާތް ކުރިއެއްވެސް ބަޔަކަށް ހަމަޖެހުމެއް ލިބިފައެއް ނެތެވެ. މީގުދުރަތީ ގާނޫނެވެ. ރާ ގާސިމާއި ސޯޓު ޗަމްޕާ އަދި ސަރުބީ ވަހިއްދީނަކަށް ގުދުރަތީ ގާނޫނެއް ބަދަލެއް ނުކުރެވޭނެއެވެ. އަނިޔާވެރިން ހަލާކުވެ ނިމިދަނީ އެބަޔަކު އަމިއްލައަށް ކުރާ އަމަލުތަކެއްގެ ޝިކާރައަކަށް ވެގެންނެވެ. މިގޮތުން މިގޮތުން މިގައުމުގެ އަނިޔާވެރިން ހަލާކުވެ ނިމިދިއުމަށްޓަކައި އެބައިމީހުން ކުރި ބަގާވާތް ވެގެންދާތަން ﷲގެ އިރާދަފުޅާއި އެކު މާލަސްތަކެއްނުވެ ފެނިގެންދާނެއެވެ.\nAugust 5, 2012 at 9:03 am\tފުލުހުންގެ ތެރޭގަި ތިބި އާދައިގެ ކުދިންގެ ބޮލުގައި ބަޣާވަތް އެޅުވުމަށްފަހު ހުރިހާ ބޮޑުން ސަލާމަތްވަނީ. ގާސިމް ބުނީ މީ ފުލުހުން ހިންގި ބަޣާވަތެކޭ. ކީއްކުރާނީ ދޯ\nAugust 6, 2012 at 9:54 am\tފުލުހުންގެ ތެރޭގައިވެސް އިޙްލާސްތެރި ކުދިން އެބަތިބި އެފަދަ މީހުންނާއި މެދު ފުލުހުންގެ ތެރޭގައި ތިބި ބޮޑެތި މީހުންދަނީ ފާޅުގައި ދުއްތުރާ ކުރަމުން އެމީހުން ބޭނުންވަނީ އެމީހުން އެހިންގި ހަޑިމުޑުދާރު އަމަލަށް ހެޔޮވިސްނޭ ފުލުހުންވެސް ބުނާށޭ އަނިޔާކުރުން 07 ފެބްރުއަރީ އޯކޭ ނުވަތަ ފިޔާތޮށި ކުލާގެ ޓީސާޓެއް ނުލާ މީހެއް ވިއްޔާ އެމީހާއަށް ވެސް އުޅެން އުދަގޫވާވަރު އެބަކުރޭ މިބައިގަނޑު މިގައުމުން ބޭރު ކުރާ ދުވަސް މާތްﷲ އަވަސްކުރައްވާން ފާންދޭވެ\nAugust 6, 2012 at 7:18 pm\tމީހުސް ތެދު……….ކީހް ކުރާނީ؟؟؟؟؟؟؟\nAugust 8, 2012 at 2:03 pm\tދެންލަލަލާ!\nAugust 9, 2012 at 4:09 pm\tމީ ހާދަ މީހުނައް އަނިޔާ ކުރާހިއްވާ ބާޢީ އެކޭ\nAugust 12, 2012 at 3:17 pm\tގއ،ވިލިގިލި އިލްހާމް ސަކޫރު އެއި


Covid-19: Haalathu rangalhuve ICU husvejje | Mihaaru\nހުޅުމާލޭގައި ހުންނަ ކޮވިޑް މެނޭޖެމެންޓް ފެސިލިޓީގެ އެތެރޭގެ މަންޒަރެއް. ކޮވިޑް ޖެހިގެން އައިސީޔޫގައި ފަރުވާދޭން ޖެހޭ ހާލަތަށް ގޮސްފައިވާ މީހަކު މިހާރު ނެތް. ފައިލް ފޮޓޯ\nކޮވިޑް-19: ހާލަތު ރަނގަޅުވެ، އައިސީޔޫ ހުސްވެއްޖެ\n06 އޮކްޓޯބަރ 2020 - 10:08 13 comments\nރާއްޖޭގައި ކޮވިޑް-19 ފެތުރޭ ވަރު ކޮންޓްރޯލް ކުރެވި، އެޑްމިޓު ކޮށްގެން ފަރުވާދޭން ޖެހޭ މީހުންގެ އަދަދު މަދުވެއްޖެ އެވެ. ހެލްތު އިމަޖެންސީ އޮޕަރޭޝަން ސެންޓަރު (އެޗުއީއޯސީ) އިން ރޭ ބުނީ ކޮވިޑް މެނޭޖްމެންޓް ފެސިލިޓީތަކުގެ އައިސީޔޫތައް ހުސްކޮށް ހުންނަތާ ހަތަރު ދުވަސް ވެފައިވާ ކަމަށެވެ.\nރޭ ބޭއްވި މީޑިއާ ބްރީފިންގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ، ކޮވިޑް ބަލީގެ މީހުންނަށް ޚާއްސަ ކޮށްފައިވާ ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި އެއްވެސް މީހަކު މިހާރު އެޑްމިޓު ކޮށްފައި ނެތް ކަމަށާއި އެ ހޮސްޕިޓަލްގެ 16 ވަނަ ފަންގިފިލާގެ ވޯޑުގައި ވެސް އޮތީ އެކަކު ކަަމަށެވެ. ހުޅުމާލޭގައި ހުންނަ ކޮވިޑް މެނޭޖްމެންޓް ފެސިލިޓީގައި 58 މީހަކު ތިބި އިރު އެ އެންމެން ވެސް ތިބީ ވޯޑުގަ އެވެ. ގއ. ވިލިނގިލީގައި ހުންނަ ފެސިލިޓީގައި ތިބީ ހަ މީހެކެވެ. އެ އެންމެން ވެސް ތިބީ ވޯޑުގަ އެވެ. އެހެންވެ، މިވަގުތު އެޑްމިޓު ކޮށްފައިވާ މީހުންގެ ޖުމުލައަކީ 65 އެވެ.\n"މިވަގުތު އިރާދަކުރެއްވިއްޔާ އައިސީޔޫގައި އެއްވެސް މީހަކަށް ފަރުވާދެވެމުންނެއް ނުދޭ. އޭގެ މާނަ އަކީ ވެންޓިލޭޓާގައި ވެސް މިވަގުތު އެއްވެސް މީހަކު ނެތޭ. ވޭތުވެ ދިޔަ ހަތަރު ދުވަހު، އަޅުގަނޑުމެން ހަމަ ފާހަގަކޮށްލަން އައިސީޔޫގައި އިރާދަކުރެއްވިއްޔާ އެއްވެސް މީހަކަށް ފަރުވާދޭން ޖެހިފައެއް ނެތް. އަދި ހޮސްޕިޓަލްގައި އެޑްމިޓްކޮށްގެން ފަރުވާދޭން ޖެހޭ މީހުންގެ އަދަދު ވެސް މިވަނީ ކޮންމެވެސް މިންވަރަކަށް ދަށް ވެފައި،" ޑރ. ނަޒްލާ ވިދާޅުވި އެވެ.\nރާއްޖޭގައި ކޮންމެ ދުވަހަކު ކޮވިޑަށް އަލަށް ޕޮޒިޓިވްވާ މީހުންގެ އަދަދުވެސް 100 އިން ދަށުގައި ހުންނަތާ މިހާރު ދުވަސްކޮޅެއް ވެއްޖެ އެވެ. މިދިޔަ އާދީއްތަ ދުވަހުގެ ހަވީރު 6:00 އިން ފެށިގެން އިއްޔެ ހަވީރު 6:00 އާ ހަމައަށް ހޭދަވީ 24 ގަޑިއިރުގެ ތެރޭގައި ކޮވިޑަށް އަލަށް ޕޮޒިޓިވްވި މީހުންގެ އަދަދަކީ 37 އެވެ. އޭގެ ތެެރެއިން ދެމީހުން ފިޔަވައި އެންމެންނަކީ ވެސް މާލެ ސަރަހައްދުގައި ތިބި މީހުންނެވެ.\nރާއްޖޭގައި ކޮވިޑްގެ އެކްޓިވް ކޭސްތަކުގެ އަދަދަކީ މިހާރު 1099 އެވެ. އެހެންވެ، ހޮސްޕިޓަލްތަކުގައި ތިބި 65 މީހުންނަކީ މީގެ ގާތްގަނޑަކަށް ހަ ޕަސެންޓެވެ.\nކޮވިޑްގެ އަދަދުތައް މިހެން ހުއްޓަސް ހެލްތު މިނިސްޓްރީން ލަފާކުރާ ގޮތުގައި ރާއްޖޭގައި އެ ބަލި ކޮންޓްރޯލް ކުރަން އެޅި ފިޔަވަޅުތައް މިދިޔަ ޖުލައި މަހު ދޫކޮށްލުމުގެ ކުރިން ޖޫން މަހު އޮތް ހާލަތަށް އަނބުރާ ދާން އަދި ދޮޅުމަސް ދުވަސް ވަރު ހޭދަވާނެ އެވެ.\nހެލްތު މިނިސްޓްރީ ހިންގުމާ ހަވާލުވެވަޑައިގެން ހުންނެވި ޕްލޭނިން މިނިސްޓަރު މުހައްމަދު އަސްލަމް ރައްޔިތުންގެ މަޖިލީހުގެ އިއްޔެގެ ޖަލްސާގައި ވިދާޅުވީ، ރާއްޖޭގައި ފިޔަވަޅުތައް ލުއިކުރީ ޖޫން މަހުގެ ކޮވިޑްގެ ކޭސްތަކުގެ އަދަދު ކޮންމެ ސަތޭކަ ހާހަކުން 40 އަށް ވުރެ ދަށުގައި ހިފެހެއްޓުމުން ކަމަށެވެ. އެކަމަކު މިހާރުގެ ހާލަތަކީ ކޮންމެ ސަތޭކަ ހާހަކަށް 140 މީހުން ތިބުން ކަމަށާއި އެ ހާލަތު ބަދަލުވާން ދޮޅުމަސް ހޭދަވާނެ ކަމަށް ލަފާކުރެވޭ ކަމަށް އޭނާ ވިދާޅުވި އެވެ.\nއިތުރު ލިޔުންތައް ސިއްހަތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު ޑރ. ނަޒްލާ ރަފީގް (އެޗްޕީއޭ) އެޗުއީއޯސީ ބަލިތައް\nކުޅުދުއްފުއްޓާއެކު އުތުރުގެ ހަ ރަށެއް މޮނިޓަރިން އަށް


Dhuniyeyge emme bodu tourism expo gi Raajje in baiverivanee | Mihaaru\nދުނިޔޭގެ އެންމެ ބޮޑު ޓޫރިޒަމް އެކްސްޕޯގައި ރާއްޖޭން ބައިވެރިވަނީ\nމިއަހަރުގެ އެކްސްޕޯ ބާއްވާ ތަން--\n27 ސެޕްޓެމްބަރ 2021 - 12:24\nކޮންމެ ފަސް އަހަރަކުން އެއް އަހަރު ބާއްވާ ޓޫރިޒަމް ދާއިރާގެ އެންމެ ބޮޑު ހަރަކާތް، ވޯލްޑް އެކްސްޕޯގެ "އެކްސްޕޯ 2020 ދުބާއީ"ގައި ރާއްޖޭން ބައިވެރިވާން ތައްޔާރުވެއްޖެ އެވެ.\nއަންނަ މަހުން ފެށިގެން ހަ މަސް ދުވަހުގެ ނިޔަލަށް ކުރިއަށްގެންދާ މި އެކްސްޕޯ މެދުއިރުމަތީގެ ގައުމެއްގައި ބާއްވާ މިއީ ފުރަތަމަ ފަހަރެވެ. މި އެކްސްޕޯގައި 200 އަށް ވުރެ ގިނަ ގައުމުތަކުން ބައިވެރިވާނެ އެވެ.\nމި އަހަރުގެ އެކްސްޕޯގެ ޝިއާރަކީ "ކަނެކެޓިން މައިންޑްސް، ކްރިއޭޓިން ދަ ފިއުޗާ" އެވެ. މި އެކްސްޕޯގެ އަމާޒަކީ އިންގިލާބީ އާ އީޖާދުތަކާއި ތަފާތު ހިޔާލުތައް، އެއްތަނަކުން ދައްކުވައިދީ، އެ ހިޔާލާއި ވިސްނުމުގެ ތެރެއިން، އިންސާނިއްޔަތަށް ހެޔޮ ބަދަލުތަކެއް ގެނައުމަށް މަގުފަހި ކޮށްދިނުމެވެ.\nއިކޮނޮމިކް މިނިސްޓްރީން ނެރުނު ބަޔާނެއްގައި ބުނެފައިވާގޮތުގައި މި އެކްސްޕޯގައި ރާއްޖޭގެ ޕެވީލިއަން އިން ދައްކުވައިދޭނީ ރާއްޖޭގެ ގުދުރަތީ ރީތި މަންޒަރުތަކެވެ. އަދި ރާއްޖޭން ބޭނުންކޮށްފައިވާ ދެމެހެއްޓެނިވި ތަރައްގީގެ ވިސްނުމާއި ސިޔާސަތުތަކާއި ރާއްޖޭގެ ތާރީހާއި ސަގާފަތް ވެސް މުޅި ދުނިޔެ އަށް ފެންނާނެ ކަމަށް އެ މިނިސްޓްރީން ބުންޏެވެ. މި އެކްސްޕޯގައި ރާއްޖޭގެ ޕެވީލިއަން ހިމެނެނީ އެކްސްޕޯގެ ތިން ޑިސްޓްރިކްޓުގެ ތެރެއިން "ސަސްޓެއިނެބިލިޓީ" ޑިސްޓްރިކްޓުގަ އެވެ.\nރާއްޖޭގެ ޕެވީލިއަން މެދުވެރިކޮށް ސަގާފީ ކުޅިވަރުތަކާއި ދިވެހިންގެ މިޔުޒިކީ ހަރަކާތްތަކާއި ސަގާފީ ނެށުން އަދި ދިވެހިންގެ އުފެއްދުންތައް ވެސް ދައްކާލާނެ އެވެ. އަދި ދިވެހި އުފެއްދުންތައް، ދުނިޔޭގެ އެކިއެކި ގައުމުތަކުގެ އުފެއްދުންތައް ވިއްކުމަށް ހާއްސަކުރެވޭ، ވޯލްޑް މާކެޓުން ލިބެން ހުންނާނެ އެވެ.\nމި އެކްސްޕޯ ކުރިއަށްދާ މުއްދަތުގައި، ސަރުކާރުން ތަފާތު ދާއިރާތަކަށް އަމާޒުކޮށް، އިންވެސްޓްމަންޓް ފޯރަމްތަކާއި، ހާއްސަ އިވެންޓުތަކެއް ކުރިއަށް ގެންދާނެ ކަމަށް އިކޮނޮމިކް މިނިސްޓްރީން ބުންޏެވެ. މި ފޯރަމްތަކާއި އިވެންޓްތަކުގައި، ރާއްޖޭގައި ހުރި އިންވެސްޓްމަންޓް ފުރުސަތުތަކުގެ މައުލޫމާތު ބޭރުގެ އިންވެސްޓަރުންނާ ހިއްސާ ކުރާނެ އެވެ.\nރާއްޖޭން ބައިވެރިވާތީ އެކްސްޕޯގައި ރާއްޖެ އަށް ހާއްސަ ދުވަހެއް ވެސް ވަނީ ކަނޑައަޅައިފަ އެވެ. އެގޮތުން އަންނަ މަހުގެ 25 ވަނަ ދުވަހު ރާއްޖެ އަށް ހާއްސަ ހަފްލާއެއްގެ އިތުރުން މުޅި އެކްސްޕޯގައި ދިވެހި ސަގާފީ ހަަރަކާތްތައް ދައްކާނެ އެވެ.\nމި އެކްސްޕޯ އަށް ދުވާލަކު 300،000 މީހުން ޒިޔާރަތް ކުރާނެ ކަމަށް ލަފާ ކޮށްފައިވާއިރު މުޅި އެކްސްޕޯ އަށް 25 މިލިއަން މީހުން ޒިޔާރަތް ކުރާނެ ކަމަށް ވަނީ ލަފާކޮށްފަ އެވެ. މީގެ ތެރެއިން 70 ޕަސެންޓު މީހުންނަކީ ޔޫއޭއީ ނޫން ގައުމުތަކުގެ ވިޒިޓަރުން ކަމަށް ވެސް ވަނީ ލަފާކޮށްފަ އެވެ.\nމި އަހަރުގެ އެކްސްޕޯގައި 18 އަހަރު ނުފުރޭ ކުޑަކުދިންނާއި އުމުރުން ދުވަސް މީހުންގެ އިތުރުން ނުކުޅެދުންތެރިކަން ހުންނަ މީހުންނަށް ޓިކެޓަކާ ނުލައި ޒިޔާރަތް ކުރެވޭނެ އެވެ.\nއެކްސްޕޯ 2020 ދުބާއީގައި ރާއްޖޭން ބައިވެރިވުމުގެ ކަންކަން ކުރިއަށްދާނީ އިކޮނޮމިކް މިނިސްޓްރީގެ ބެލުމުގެ ދަށުން ޓޫރިޒަމް މިނިސްޓްރީ އާއި އެމްއެމްޕީއާރުސީ އަދި ދައުލަތުގެ އެހެން ބައެއް އިދާރާތަކާ ގުޅިގެންނެވެ.\nދުބާއީ ޓޫރިޒަމް ޓޫރިޒަމް މިނިސްޓްރީ އިކޮނޮމިކް މިނިސްޓްރީ ޓޫރިޒަމް ޕްރޮމޯޝަން އެމްއެމްޕީއާރުސީ\nތިޔަ ދަތުރުގެ އެންމެހާ ހަރަދު ތައް ހާމަ ކޮށްދިނުން އެދެމެވެ.\nTrainee Analyst: Analyst in Advisory\nDesigner, Assistant Sales Manager, Sales Representative and Sales Agent


Inthihaabu Avas Kurumaa Gulhey Bill Ge Furathama Kiyun Ivvaifi – adduLIVE\nއިންތިހާބު އަވަސްކުރުމާ ގުޅޭ ބިލުގެ ފުރަތަމަ ކިޔުން އިއްވައިފި\nJan 13, 2021, 20:59 ހަސަން ރަޝީދު\nލޯކަލް ކައުންސިލް އިންތިޚާބު އަވަހަށް ބޭއްވުމަށްޓަކައި އިންތިޚާބާ ބެހޭ ހާއްސަ ގާނޫނަށް އިސްލާހު ގެނައުމުގެ ބިލުގެ ފުރަތަމަ ކިޔުން މިރޭ އިއްވައިފިއެވެ.\nމި ބިލުގެ ފުރަތަމަ ކިޔުން އިއްވާފައިވަނީ ދައުރުން ބޭރުގައި މިރޭ ބޭއްވި ރައްޔިތުންގެ މަޖިލީހުގެ ހާއްސަ ޖަލްސާގައެވެ.\nއިންތިހާބާ ބެހޭ ހާއްސަ ގާނޫނަށް މި އިސްލާހު ހުށަހަޅުއްވާފައިވަނީ ސަރުކާރުގެ ފަރާތުން ހުޅުމާލެ ދާއިރާގެ މެމްބަރު އަލީ ނިޔާޒެވެ. މިއީ ލޯކަލް ކައުންސިލް އިންތިޚާބާއި އަންހެނުންގެ ތަރައްޤީއަށް މަސައްކަތް ކުރާ ކޮމެޓީތަކުގެ އިންތިޚާބު ބޭއްވޭނެ ގޮތަށް ޤާނޫނަށް ހުށަހަޅުއްވާފައިވާ އިސްލާހެކެވެ.\nމިރޭގެ ޖަލްސާގެ ރިޔާސަތުގައި އިންނެވި މަޖިލީހުގެ ނައިބު ރައީސް އީވާ އަބްދުﷲ ވިދާޅުވީ ބިލުގެ ފުރަތަމަ ކިޔުން މިރޭ އިއްވުމަށްފަހު ބިލުގެ އިބްތިދާއީ ބަހުސް މަރުހަލާ ފެށުމުގެ ގޮތުން މި މަހުގެ 17 ވަނަ ދުވަހު ޖަލްސާއެއް ބާއްވާނެ ކަމަށެވެ. އެ ޖަލްސާގައި ބަހުސް ކުރައްވަން ބޭނުންފުޅުވާ ހުރިހާ މެމްބަރުންނަށް ފުރުސަތު ދެއްވާނެ ކަމަށް އީވާ ވިދާޅުވިއެވެ.\nއެއަށްފަހު ދެން ބިލު އިތުރަށް ދިރާސާ ކުރުމަށް ކޮމިޓީ އަށް ފޮނުވާނެ ކަމަށް އީވާ ވިދާޅުވިއެވެ.\nނިޔާޒުގެ އިސްލާހުގައިވާ ގޮތުން ގާނޫނު އިސްލާހުކުރާތާ ހަތް ދުވަހުގެ ތެރޭގައި އިންތިހާބު ބޭއްވުމުގެ މަސައްކަތް އީސީން ފަށަންޖެހޭނެއެވެ. ނަމަވެސް ސިއްހީ ކުއްލި ހާލަތު ދެމި އޮވެއްޖެނަމަ، އީސީން އިންތިހާބު ބޭއްވުމުގެ މަސައްކަތް ފަށަން ވާނީ ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅާ އިރުޝާދުތަކުގެ މަތީން ކަމަށް ބަޔާންކޮށްފައިވެއެވެ.\nހާއްސަ ގާނޫނު ތަސްދީގު ކުރެއްވުމުން އީސީން މަސައްކަތް ކުރަމުން އައީ މިއަހަރުގެ މާޗު މަހުގެ ހަ ވަނަ ދުވަހު އިންތިހާބު ބޭއްވުމަށެވެ. ނަމަވެސް ކުއްލި ނުރައްކަލުގެ ހާލަތު އަންނަ މަހުގެ ތިން ވަނަ ދުވަހަށް އިތުރު ކުރުމުން އެ މުއްދަތުގައި އިންތިހާބު ނުބޭއްވޭނެ ކަމަށް އީސީން ވަނީ ބުނެފައެވެ.